കുടുംബവഴക്ക്; സൈനികന് ഭാര്യയെ കഴുത്തുഞെരിച്ച് കൊന്ന് വെട്ടിനുറുക്കി കുളത്തിലിട്ടു | crime news India Murder husband killed wife\nSep 20, 2019, 09:16 PM IST\nലുഡിയാന: ഭാര്യയെ കഴുത്തുഞെരിച്ച് കൊന്ന് വെട്ടിനുറുക്കിയ കേസില് സൈനികന് അറസ്റ്റില്. പഞ്ചാബിലെ ലുഡിയാനയിലാണ് സംഭവം. ലുഡിയാന സ്വദേശിനി കുല്‍ജിത് കൗറിനെയാണ് സൈനികനായ ഭര്‍ത്താവ് ക്രൂരമായി കൊലപ്പെടുത്തിയത്. സംഭവത്തില് സൈനികനായ ഗുരുചരണ് സിങ്ങിനെ പോലീസ് അറസ്റ്റ് ചെയ്തു.\nകുടുംബവഴക്കാണ് കൊലപാതകത്തിന് പിന്നിലെന്ന് പോലീസ് പറഞ്ഞു. കുടുംബവഴക്കിനെ തുടര്‍ന്ന് ഇരുവരും വേര്‍പിരിഞ്ഞാണ് കഴിയുന്നത്. തുടര്‍ന്ന് ഓഗസ്റ്റ് 6ന് കുല്‍ജിത് ഗുരുചരണിനെ കാണാന് പോയിരുന്നു. മൂന്നു ദിവസം കഴിഞ്ഞിട്ടും മകളെ തിരികെ കാണാതിരുന്നതിനെ തുടര്‍ന്ന് ഓഗസ്റ്റ് 9ന് കുജിത്തിന്റെ പിതാവ് പോലീസില് പരാതി നല്‍കുകയായിരുന്നു.\nഅന്വേഷണത്തിന്റെ ഭാഗമായി പോലീസ് ഗുരുചരണിനോട് നാട്ടിലെത്താന് ആവശ്യപ്പെട്ടപ്പോള് ഡിസ്‌കിന് പ്രശ്‌നം മൂലം ചികിത്സയിലാണ് വരാന് സാധിക്കില്ലെന്നാണ് അറിയിച്ചിരുന്നത്. തുടര്‍ന്ന് ലഡാക് യൂണിനെ വിവരമറിച്ചതിന് പിന്നാലെ ഗുരുചരണിനെ പഞ്ചാബിലേക്ക് വരുത്തുകയായിരുന്നു. ചോദ്യം ചെയ്യലില് ഗുരുചരണ് കുറ്റം സമ്മതിച്ചതായി പോലീസ് പറഞ്ഞു.\nഓഗസ്റ്റ് 6ന് ഗുരുചരണിനെ കാണാനെത്തിയ കുല്‍ജിത്തിനെ ഷാള് ഉപയോഗിച്ച് കഴുത്തുഞെരിച്ച് കൊലപ്പെടുത്തുകയായിരുന്നു. തുടര്‍ന്ന് സുഹൃത്തിന്റെ സഹായത്തോടെ മൃതദേഹം വെട്ടിനുറുക്കി കുളത്തിലേക്കിട്ടു. കൊലപാതകശേഷം സുഹൃത്ത് ഒളിവില് പോവുകയും ഗുരുചരണ് ജോലിയില് തിരികെ പ്രവേശിക്കുകയുമായിരുന്നു.\nസംഭവസ്ഥലത്ത് പോലീസ് ഗുരുചരണുമായി എത്തി തെളിവെടുപ്പ് നടത്തി. ഗുരുചരണിന്റെ സുഹൃത്തനായുള്ള അന്വേഷണം തുടങ്ങിയതായി പോലീസ് പറഞ്ഞു.\nContent Highlights: soldier arrested for kill his wife and chopped her dead body


മാസങ്ങള്‍ക്കുള്ളില് നഷ്ടം തിരിച്ചുപിടിച്ച് സെന്‍സെക്‌സ്: ഫാര്‍മ, ഐടി ഓഹരികള് മുന്നില് | Sensex recovers losses: Pharma and IT stocks lead the gains\nമാസങ്ങള്‍ക്കുള്ളില് നഷ്ടം തിരിച്ചുപിടിച്ച് സെന്‍സെക്‌സ്: ഫാര്‍മ, ഐടി ഓഹരികള് മുന്നില്\nകലണ്ടര് വര്‍ഷത്തില് ജനുവരി 20നാണ് സെന്‍സെക്‌സ് മികച്ച ഉയരം കുറിച്ചത്. 42,273 പോയന്റ്. നിഫ്റ്റിയാകട്ടെ 12,430വരെയുമെത്തി. മാര്‍ച്ചിലാണ് വിപണി തകര്‍ച്ചയുടെ ആഴംതിരിച്ചറിഞ്ഞത്. ആഗോളതലത്തില് രാജ്യങ്ങളിലെ കേന്ദ്ര ബാങ്കുകളെടുത്ത നടപടികളും സമ്പദ്ഘടനയിലെ ഉണര്‍വും വൈകാതെതന്നെ മികച്ച ഉയരത്തിലെത്താന് സൂചികകളെ സഹായിച്ചു.\nNov 5, 2020, 02:49 PM IST\nകോവിഡ് മഹാമാരിയെതുടര്‍ന്നുള്ള തകര്‍ച്ചയില്‍നിന്ന് പ്രതാപം തിരിച്ചുപിടിച്ച് രാജ്യത്തെ ഓഹരി വിപണി. കലണ്ടര്‍വര്‍ഷത്തെ നഷ്ടങ്ങളെല്ലാം തൂത്തെറിഞ്ഞ് 30 ഓഹരികളുടെ സൂചികയായ സെന്‍സെക്‌സ് മുന്നോട്ടുകുതിക്കുകയാണ്. സമാനമായ നേട്ടത്തിലാണ് നിഫ്റ്റിയും.\nകോവിഡ് വ്യാപനത്തിനിടയില് മികച്ച നേട്ടമുണ്ടാക്കിയ കമ്പനികളുടെ ഓഹരികളാണ് സൂചികകളെ വീണ്ടും മികവിന്റെ പാതയിലെത്തിച്ചത്. ഫാര്‍മ, ഐടി ഓഹരികള് ഈകാലയളവില് മികച്ചനേട്ടംകൊയ്തു.\nവ്യാഴാഴ്ചത്തെ വ്യാപാരത്തില് സെന്‍സെക്‌സ് 650 പോയന്റ് കുതിച്ച് 41,289 നിലവാരത്തിലെത്തി. നിഫ്റ്റിയാകട്ടെ 180 പോയന്റ് ഉയര്‍ന്ന് 12,080ലുമെത്തി. ഒരുശതമാനംകൂടി ഉയര്‍ന്നാല് ഈവര്‍ഷത്തെ ഏറ്റവും ഉയര്‍ന്ന നിലവാരത്തിലേയ്ക്ക് നിഫ്റ്റിയെത്തും.\nഈ വര്‍ഷം ഇതുവരെയുള്ള കണക്കെടുത്താല് നിഫ്റ്റി ഫാര്‍മയാണ് നേട്ടത്തില് മുന്നില്. 44.47ശതമാനമാണ് കുതിച്ചത്. 36.74ശതമാനം നേട്ടവുമായി നിഫ്റ്റി ഐടി തൊട്ടുപിന്നിലുണ്ട്. നഷ്ടത്തിന്റെകാര്യത്തില് പൊതുമേഖല ഓഹരികളാണ് മുന്നിലെത്തിയത്. നിഫ്റ്റി സിപിഎസ്ഇ സൂചിക 30ശതമാനത്തിലേറെ താഴ്ന്നു.\nബിഎസ്ഇ 500 സൂചികയില് അലോക് ഇന്‍ഡസ്ട്രീസാണ് മികച്ച നേട്ടമുണ്ടാക്കിയത്. ഓഹരിവില 630ശതമാനത്തോളം ഉയര്‍ന്നു. അദാനി ഗ്രീന് എനര്‍ജി, ലോറസ് ലാബ്, ഗ്രാന്യൂള്‍സ് ഇന്ത്യ, ആല്‍കൈല് ആമിനസ്, ബിര്‍ളസോഫ്റ്റ്, ഡിക്‌സണ് ടെക്‌നോളജീസ്, ടാറ്റ കമ്യൂണിക്കേഷന്‍സ് തുടങ്ങിയ ഓഹരികള് 140 മുതല് 400 പോയന്റുവരെ നേട്ടമുണ്ടാക്കി.\nറിലയൻസിന്റെ പ്രഖ്യാപനങ്ങൾക്ക് കാതോർത്ത് നിക്ഷേപകർ: വിപണിയിൽ നേട്ടത്തോടെ തുടക്കം\nമുംബൈ: കഴിഞ്ഞ ദിവസത്തെ നഷ്ടത്തിനുശേഷം വിപണിയിൽ നേട്ടത്തോടെ തുടക്കം. റിലയൻസ് ഇൻഡസ്ട്രസിന്റെ ..\nസെൻസെക്‌സ് 283 പോയന്റ് നഷ്ടത്തിൽ ക്ലോസ്‌ചെയ്തു: സമ്മർദംനേരിട്ടത് മെറ്റൽ, എനർജി ഓഹരികൾ\nഒരുവർഷത്തിനിടെ ഈ ഓഹരി നിക്ഷേപകർക്ക് നൽകിയത് 346ശതമാനം നേട്ടം\nവിപണി റെക്കോഡ് തിരുത്തിയതോടെ നിക്ഷേപകരുടെ ആസ്തി 231.52 ലക്ഷംകോടിയായി\nവരുന്നു, ഐ.പി.ഒ. വിപണിയിലും സ്റ്റാർട്ട്അപ്പ് വസന്തം\nതിരുത്തൽ തുടരുമോ? മികച്ച ഓഹരികൾ സ്വന്തമാക്കാൻ കരുതലോടെ നീങ്ങാം


When Preity Zinta Said She Won't Wear Bits Of Clothes And Dances Around - Malayalam Filmibeat\n| Published: Friday, November 19, 2021, 11:25 [IST]\nബോളിവുഡിലെ സൂപ്പര് നായികമാരില് ഒരാളാണ് പ്രീതി സിന്റ. ഒരുകാലത്ത് ബോളിവുഡിലെ ഏറ്റവും തിരക്കേറിയ നടിയായിരുന്നു പ്രീതി. ഇന്നും പ്രീതിയോടുള്ള ആരാധകരുടെ സ്‌നേഹത്തിന് കുറവൊന്നും വന്നിട്ടില്ല. ഐപിഎല് ടീമായ പഞ്ചാബ് കിങ്‌സിന്റെ ഉടമയെന്ന നിലയിലും ആരാധകരുടെ ചര്‍ച്ചകളില് സജീവമാണ് പ്രീതി സിന്റ. സിനിമ പോലെ തന്നെ പ്രീതിയുടെ വ്യക്തിജീവിതവും എന്നും വാര്‍ത്തകളില് നിറഞ്ഞു നിന്നിരുന്ന ഒന്നാണ്. പ്രീതി കടുത്ത സാമ്പത്തിക പ്രതിസന്ധി നേരിടുന്നതായും ഒരിടയ്ക്ക് വാര്‍ത്തകളുണ്ടായിരുന്നു.\n2014 ല് ആയിരുന്നു പ്രീതി സിന്റ സാമ്പത്തിക പ്രതിസന്ധി നേരിടുകയാണെന്ന തരത്തിലുള്ള വാര്‍ത്തകള് പ്രചരിക്കുന്നത്. ഇതില് നിന്നും രക്ഷപ്പെടാനായി മുംബൈയിലെ തന്റെ അപ്പാര്‍ട്ട്‌മെന്റ് പ്രീതി ലീസിന് നല്‍കിയതായും റിപ്പോര്‍ട്ടുകളുണ്ടായിരുന്നു. വാര്‍ത്ത കാട്ടുതീ പോലെ പ്രചരിച്ചതോടെ ഇതേ അപ്പാര്‍ട്ട്‌മെന്റില് വച്ചു തന്നെ പ്രീതി സിന്റ പത്രസമ്മേളനം നടത്തുകയായിരുന്നു. ഈ പത്രസമ്മേളനത്തില് തന്റെ ജീവിതത്തിലും ജോലിയിലും മറ്റും എന്താണ് സംഭവിച്ചു കൊണ്ടിരിക്കുന്നതെന്ന് പ്രീതി സിന്റ മനസ് തുറന്നിരുന്നു. വിശദമായി വായിക്കാം.\nനിര്‍മ്മാണ രംഗത്തേക്കുള്ള പ്രീതിയുടെ ആദ്യ ചുവടുവെപ്പായ ഇഷ്ഖ് ഇന് പാരീസിന്റെ പരാജയത്തിന് തൊട്ട് പിന്നാലെയായിരുന്നു ഈ സംഭവം. ഇതേക്കുറിച്ചുള്ള ചോദ്യത്തിന് പ്രീതി പ്രതികരിച്ചത് ഏത് വലിയ നിര്‍മ്മാതാവിനാണ് പരാജയം അനുഭവിക്കേണ്ടി വന്നിട്ടില്ലാത്തത് എന്ന മറുചോദ്യത്തോടെയായിരുന്നു. താന് ജീവിതത്തില് ഒരുപാട് കാര്യങ്ങള് ചെയ്തിട്ടുണ്ട്. അതില് ഏറിയ പങ്കും വിജയങ്ങളായിരുന്നു. അതിനാല് തന്നെ ഇടയ്ക്ക് ചില പരാജയങ്ങള് ആകാമെന്നുമായിരുന്നു പ്രീതിയുടെ നിലപാട്. നിര്‍മ്മാതാവ് എന്ന ജോലിയില് തന്റെ ആദ്യത്തെ ശ്രമമാണെന്നും അതിനാല് തെറ്റുകള് പറ്റാനുള്ള സാധ്യതയുണ്ടെന്നും പ്രീതി പറഞ്ഞു. അതേസമയം താന് ചെയ്ത തെറ്റുകളുടേയും ശരികളുടേയും ഉത്തരവാദിത്തം ഏറ്റെടുക്കുന്നതായും പ്രീതി സിന്റ പറഞ്ഞു.\nഅതേസമയം പ്രീതി അഭിനയത്തില് നിന്നുമെല്ലാം പിന്നോട്ട് പോവുകയാണോ എന്ന ചോദ്യത്തോടും പ്രീതി പ്രതികരിച്ചിരുന്നു. താന് അഭിനയം നിര്‍ത്തിയിട്ടില്ലെന്നാണ് പ്രീതി പറഞ്ഞത്. എന്നാല് കുട്ടിയുടുപ്പണിഞ്ഞ് ഡാന്‍സ് കളിച്ച് നടക്കാന് താനില്ലെന്നും പ്രീതി സിന്റ പറഞ്ഞു. തന്റെ കരിയറിന്റെ തുടക്കത്തില് പോലും അത് ചെയ്തിട്ടില്ലെന്നും ഇനിയും ചെയ്യില്ലെന്നും പ്രീതി വ്യക്തമാക്കിയിരുന്നു. തനിക്ക് ഇഷ്ടപ്പെടുന്ന, ശക്തമായൊരു കഥാപാത്രം അല്ലാത്തത്തിടത്തോളം താന് ഇത്തരം കഥാപാത്രങ്ങള് ചെയ്യില്ലെന്നാണ് നിലപാടെന്ന് പ്രീതി വ്യക്തമാക്കുകയായിരുന്നു. സിനിമയ്ക്ക് പുറത്തും ഒരുപാട് ബിസിനസുകളുള്ള പ്രീതി പറയുന്നത് അതെല്ലാമാണ് തന്നെ കൂടുതല് ധീരയാക്കുന്നത് എന്നായിരുന്നു. അത്തരം നീക്കങ്ങളില്ലായിരുന്നുവെങ്കില് താനിപ്പോഴും സിനിമയില് 19 കാരിയാകാന് ശ്രമിക്കുമായിരുന്നുവെന്നും പ്രീതി പറയുന്നു.\nഅതേസമയം, പ്രീതി സിന്റയ്ക്കും ഭര്‍ത്താവ് ജീന് ഗുഡ്ഇനഫിനും ഇരട്ടക്കുട്ടികള് പിറന്നു. വാടക ?ഗര്‍ഭധാരണത്തിലൂടെയാണ് ഇരുവര്‍ക്കും കുഞ്ഞുങ്ങള് പിറന്നത്. താരം തന്നെയാണ് ഇക്കാര്യം സോഷ്യല്‍മീഡിയ വഴി ആരാധകരെ അറിയിച്ചത്. വിവാഹം കഴിഞ്ഞ് അഞ്ച് വര്‍ഷങ്ങള്‍ക്ക് ശേഷമാണ് ഇരുവരും മാതാപിതാക്കളാകുന്നത്. 2016 ലായിരുന്നു പ്രീതിയും ജീനും വിവാഹിതരായത്. വിവാഹ ശേഷം ലോസാഞ്ചലസിലാണ് പ്രീതി സിന്റ താമസിക്കുന്നത്.\n1998ല് പുറത്തിറങ്ങിയ മണിരത്നത്തിന്റെ ദില് സേ എന്ന ചിത്രത്തിലൂടെയാണ് പ്രീതി സിന്റ അരങ്ങേറ്റം കുറിച്ചത്. ചിത്രം ബോക്സ് ഓഫീസില് ഹിറ്റായി മാറി. കല് ഹോ നാ ഹോ, വീര്-സാര, കഭി അല്‍വിദാ നാ കെഹ്ന, ക്യാ കെഹ്ന, സംഘര്‍ഷ്, ദില് ചാഹ്താ ഹേ, ഫര്‍സ് തുടങ്ങിയ സിനിമകളാണ് പ്രീതി ഏറെ ശ്രദ്ധിക്കപ്പെട്ട സിനിമകള്. 23 വര്‍ഷം നീണ്ട സിനിമാ ജീവിതത്തിനിടെ രണ്ട് ദേശീയ അവാര്‍ഡുകള്, ഏഴ് ഫിലിംഫെയര് അവാര്‍ഡുകള്, ബെര്‍ലിന് ഇന്റര്‍നാഷണല് ഫിലിം ഫെസ്റ്റിവലില് ഒരു പ്രത്യേക പരാമര്‍ശത്തിനുള്ള അവാര്‍ഡ് എന്നിവയുള്‍പ്പെടെ നിരവധി അംഗീകാരങ്ങള് പ്രീതിയെ തേടിയെത്തിയിട്ടുണ്ട്.\n'വാടക ഗർഭധാരണത്തി'ലൂടെ ഇരട്ടക്കുട്ടികളുടെ അമ്മയായി പ്രീതി സിന്റ\nWhen Preity Zinta Said She Won't Wear Bits Of Clothes And Dances Around\nStory first published: Friday, November 19, 2021, 11:25 [IST]


ശരീഅത്തിന്റെ യഥാര്‍ഥ്യവും ഫിഖ്ഹിന്റെ പുനര്‍വായനയും | Jamaateislami Hind kerala\nഇസ്‌ലാമിനെ ഇതര മതങ്ങളില്‍നിന്ന് വ്യതിരിക്തമാക്കുന്ന ഏറ്റവും പ്രധാന ഘടകമാണ് അതിന്റെ ശരീഅത്ത്. എല്ലാ മതങ്ങള്‍ക്കും അവയുടേതായ ശരീഅത്തുകളുണ്ട്. മതത്തിന്റെ വിശ്വാസ പ്രമാണങ്ങളുടെയും അനുഷ്ഠാനങ്ങളുടെയും ആചാരങ്ങളുടെയും സമുച്ചയമാണത്. ആത്മീയവും ഭൗതികവുമായ ജീവിതത്തെ സമ്പൂര്‍ണമായി ഉള്‍ക്കൊള്ളുന്നുവെന്നതാണ് ഇസ്‌ലാമിക ശരീഅത്തിന്റെ പ്രത്യേകത. വ്യക്തിജീവിതത്തിനും കുടുംബജീവിതത്തിനും സാമൂഹികജീവിതത്തിനും സാമ്പത്തിക, സാംസ്‌കാരിക, രാഷ്ട്രീയ കാര്യങ്ങള്‍ക്കുമെല്ലാം ശരീഅത്ത് വ്യക്തമായ നിര്‍ദേശങ്ങള് നല്‍കുന്നു. ജനനം മുതല് മരണം വരെയുള്ള മനുഷ്യജീവിതത്തിന്റെ ആത്മീയവും ഭൗതികവുമായ ഒരു ചലനവും ശരീഅത്തില്‍നിന്ന് ഒഴിവാകുന്നില്ല. ശരീഅത്തിന്റെ നിര്‍ദേശങ്ങള് പാലിച്ചുകൊണ്ട് ജീവിക്കുമ്പോഴാണ് വിശ്വാസി യഥാര്‍ഥ മുഅ്മിനും മുസ്‌ലിമുമാകുന്നത്. ശരീഅത്തില്‍നിന്നുള്ള വ്യതിചലനം മതത്തില്‍നിന്നുതന്നെയുള്ള വ്യതിചലനമാണ്. അതിനാല് ശരീഅത്ത് സംബന്ധിച്ച ചര്‍ച്ചകളും പഠനങ്ങളും എന്നും സജീവമാണ് മുസ്‌ലിം സമൂഹത്തില്. ഇസ്‌ലാമിക സാഹിത്യത്തില് ദാര്‍ശനികവും ആദര്‍ശ(അഖാഇദ്)പരവുമായ ഗ്രന്ഥങ്ങളുടേതിനേക്കാള് എത്രയോ ഇരട്ടിയാണ് ശരീഅത്ത് ചര്‍ച്ച ചെയ്യപ്പെടുന്ന ഗ്രന്ഥങ്ങളുടെ എണ്ണം.\nദീന് എന്ന അറബി പദം മതം, ധര്‍മം, വിധേയത്വം, അടിസ്ഥാന സിദ്ധാന്തങ്ങള്, ആചാരക്രമം തുടങ്ങിയ ആശയങ്ങള് വഹിക്കുന്നു. ഉന്നതമായ പരാശക്തിയാല് അനുശാസിക്കപ്പെട്ടതും മനുഷ്യന് നിര്‍ബന്ധമായും വിധേയപ്പെട്ടിരിക്കേണ്ടതുമായ ധര്‍മസംഹിത എന്ന അര്‍ഥത്തിലാണ് സാങ്കേതികമായി ദീന് എന്നു പറയപ്പെടുന്നത്. മൗലികമായ ആദര്‍ശങ്ങളും ആ ആദര്‍ശങ്ങളുടെ പ്രയോഗവും അതുള്‍ക്കൊള്ളുന്നു. ഏകദൈവത്വം (തൗഹീദ്), പ്രവാചകത്വം(രിസാലത്ത്), പരലോകം (ആഖിറത്ത്) തുടങ്ങിയ വിഷയങ്ങളിലുള്ള വിശ്വാസമാണ് ആദര്‍ശഭാഗം. ഈ ആദര്‍ശത്തിന്റെ പ്രായോഗിക താല്‍പര്യങ്ങളായി അനുസരിക്കേണ്ട നിയമങ്ങളാണ് ശരീഅത്ത്. ജലസ്രോതസ്സിലേക്കുള്ള വഴിയാണ് മൗലികമായ അര്‍ഥത്തില് ശരീഅത്ത്. മാര്‍ഗം, റോഡ് എന്ന അര്‍ഥത്തിലും നിയമവ്യവസ്ഥ എന്ന അര്‍ഥത്തിലും ഉപയോഗിക്കപ്പെടുന്നു. ജീവിതസാക്ഷാത്കാരത്തിന് ദാഹിക്കുന്ന മനുഷ്യന് അതിലേക്കെത്താന് ദൈവം നിര്‍ദേശിച്ചുകൊടുത്ത മാര്‍ഗം-നിയമവ്യവസ്ഥ ആകുന്നു ഇസ്‌ലാമിക ശരീഅത്ത്. സത്യസാക്ഷ്യമൊഴി, നമസ്‌കാരം, സകാത്ത് തുടങ്ങിയ കാര്യങ്ങള് ശരീഅത്തില്‍പെടുന്നു. വിശ്വാസ സത്യങ്ങളും കര്‍മകാണ്ഡവും പൊതുവില് ഈമാന് കാര്യങ്ങളെന്നും ഇസ്‌ലാം കാര്യങ്ങളെന്നും വ്യവഹരിക്കപ്പെടുന്നു. രണ്ടും ചേര്‍ന്നതാണ് ദീന്. ഈമാന് കാര്യങ്ങളില് ഉത്തമ ബോധ്യത്തോടെ ദൃഢമായി വിശ്വസിച്ചവന് 'മുഅ്മിന്' ആയിരിക്കുന്നു എന്ന് പൂര്‍വിക പണ്ഡിതന്മാരില് ഒരു വിഭാഗം സിദ്ധാന്തിച്ചിട്ടുണ്ട്. എങ്കിലും പരലോകത്ത് രക്ഷപ്പെടാന് ഇസ്‌ലാം കാര്യങ്ങള് അനുഷ്ഠിക്കുകതന്നെ വേണം. ആദര്‍ശപ്രമാണങ്ങളിലുള്ള വിശ്വാസത്തോടെ അതിന്റെ കര്‍മഭാഗമായ കാര്യങ്ങള് കൂടി കൈക്കൊള്ളുന്നവരേ യഥാര്‍ഥ മുഅ്മിനുകള് ആകൂ എന്നാണ് മറ്റൊരു വിഭാഗം പണ്ഡിതന്മാര് സിദ്ധാന്തിച്ചിട്ടുള്ളത്. ഖുര്‍ആന് നിരവധി സ്ഥലങ്ങളില് വിശ്വാസം കല്‍പിച്ചതോടൊപ്പം സല്‍ക്കര്‍മവും കല്‍പിച്ചിരിക്കുന്നു. വിശ്വാസപൂര്‍വം സല്‍ക്കര്‍മങ്ങളാചരിച്ചവര്‍ക്കാണ് അത് നരകമുക്തിയും സ്വര്‍ഗലബ്ധിയും വാഗ്ദാനം ചെയ്യുന്നത്.\nഒരര്‍ഥത്തില് ഇസ്‌ലാം കാര്യങ്ങളുടെ മറ്റൊരു പേരാണ് ശരീഅത്ത്. ഇസ്‌ലാമിന്റെ പ്രായോഗിക വ്യവസ്ഥ കൂടി സമഗ്രമായി ഉള്‍ക്കൊള്ളുന്ന പദമാണത്. അല്ലാഹുവില് വിശ്വസിക്കുന്നത് ഈമാന്. നമസ്‌കാരം നിലനിര്‍ത്തുക (ഇഖാമത്തുസ്സ്വലാത്ത്) ഇസ്‌ലാം. നമസ്‌കാരം നിലനിര്‍ത്തുന്നതിന്റെ നിയമങ്ങളും നിബന്ധനകളും ശരീഅത്ത്. നിര്‍ദിഷ്ട നിയമ നിബന്ധനകള് പാലിക്കാതെയുള്ള നമസ്‌കാരം അസാധുവാകുന്നു. ശരീഅത്തിനെ മാറ്റിനിര്‍ത്തിക്കൊണ്ട് ഇസ്‌ലാം അസാധ്യമാണ്. ഇസ്‌ലാംകാര്യങ്ങളായി എണ്ണപ്പെട്ട അഞ്ചു കാര്യങ്ങളില് മാത്രമല്ല ശരീഅത്ത് പ്രസക്തമാകുന്നത്. തുടക്കത്തില് സൂചിപ്പിച്ചതുപോലെ, ജീവിതത്തിന്റെ എല്ലാ അനക്കങ്ങളിലും അടക്കങ്ങളിലും അത് പ്രസക്തമാകുന്നു. നമസ്‌കാരം ഇസ്‌ലാമികമാകാന് അതിന്റെ നിയമങ്ങളും നിബന്ധനകളും പാലിക്കപ്പെടേണ്ടതുള്ളതുപോലെ കച്ചവടവും വിവാഹവും ഇസ്‌ലാമികമാകാന് അവക്ക് നിര്‍ദേശിക്കപ്പെട്ട നിയമങ്ങളും നിബന്ധനകളും പാലിക്കപ്പെടേണ്ടതുണ്ട്. ഈ വിധം സകല ജീവിതതുറകളെയും ശരീഅത്ത്-ദൈവിക നിയമങ്ങളാല് വ്യവസ്ഥപ്പെടുത്തുന്നതുകൊണ്ടാണ് ഇസ്‌ലാം സമഗ്രവും സമ്പൂര്‍ണവുമായ ജീവിതക്രമമാകുന്നത്.\nദീന് സ്ഥാപിക്കാന് (ഇഖാമത്തുദ്ദീന്) ഖുര്‍ആന് വിശ്വാസികളോടാവശ്യപ്പെട്ടിരിക്കുന്നു. ദീനും ശരീഅത്തും, ഈമാനും ഇസ്‌ലാമും തമ്മിലുള്ള അഭേദ്യമായ ബന്ധം പരിഗണിക്കുമ്പോള് ദീനിന്റെ സംസ്ഥാപനം ശരീഅത്തിന്റെ സംസ്ഥാപനമാണെന്നു കാണാം. ഖുര്‍ആന് പറയുന്നു: ''നാം നൂഹിനോടനുശാസിച്ചിരുന്നതും ഇപ്പോള് നിനക്ക് ദിവ്യബോധനം നല്‍കിയിട്ടുള്ളതും ഇബ്‌റാഹീം, മൂസാ, ഈസാ തുടങ്ങിയ പ്രവാചകന്മാരോടനുശാസിച്ചിട്ടുള്ളതുമായ ദീന് നിനക്കും നിയമമാക്കിത്തന്നിരിക്കുന്നു; ഈ ദീന് സ്ഥാപിക്കുവിന്. അതില് ഭിന്നിക്കരുത് എന്നാജ്ഞാപിച്ചുകൊണ്ട്'' (42:13). പൂര്‍വ പ്രവാചകന്മാര്‍ക്കെല്ലാം അല്ലാഹു നല്‍കിയ ദീന് അടിസ്ഥാനപരമായി ഒന്നായിരുന്നു. ആ മൗലിക ദീന് തന്നെയാണ് മുഹമ്മദ് നബി(സ)ക്കും നല്‍കിയിരിക്കുന്നത്. എന്നാല് എല്ലാ പ്രവാചകന്മാര്‍ക്കും നല്‍കിയ ദീനിന്റെ കര്‍മമാര്‍ഗം-ശരീഅത്ത്- ഒന്നായിരുന്നില്ല. ഓരോ പ്രവാചകന്നും നല്‍കിയത് അവരുടെ കാലത്തിനും സാഹചര്യത്തിനും ഇണങ്ങിയ ശരീഅത്തുകളായിരുന്നു. നമസ്‌കാരവും നോമ്പും മറ്റു വ്യാവഹാരിക നിയമങ്ങളുമെല്ലാം എല്ലാ പ്രവാചക ശരീഅത്തുകളിലുമുണ്ടായിരുന്നുവെങ്കിലും അവയുടെ അനുഷ്ഠാനക്രമവും നിയമനിബന്ധനകളും ഭിന്നമായിരുന്നു. താന്താങ്ങള്‍ക്ക് ലഭിച്ച ശരീഅത്ത് അനുസരിച്ച് ദീന് നിലനിര്‍ത്താനാണ് ഓരോ പ്രവാചകനും കല്‍പിക്കപ്പെട്ടത്. ഖുര്‍ആന് പറയുന്നു: ''പ്രവാചകാ, നാമിതാ ഈ സമ്പൂര്‍ണ വേദം സത്യത്തോടെ നിനക്ക് അവതരിപ്പിച്ചുതന്നിരിക്കുന്നു. ഇത് പൂര്‍വവേദത്തില്‍നിന്ന് അതിന്റെ മുന്നില് അവശേഷിച്ചിട്ടുള്ളതിനെ സത്യപ്പെടുത്തുന്നതും കാത്തുസൂക്ഷിക്കുന്നതുമാകുന്നു. ആകയാല് അല്ലാഹു അവതരിപ്പിച്ചുതന്നിട്ടുള്ള നിയമമനുസരിച്ച് ജനത്തിന്റെ വ്യവഹാരങ്ങളില് വിധികല്‍പിക്കുക. നിനക്ക് ലഭിച്ച സത്യസന്ദേശം കൈവിട്ട് ജനത്തിന്റെ ഇംഗിതങ്ങള്‍ക്ക് വഴങ്ങിക്കൂടാ. നിങ്ങളില് ഓരോ പ്രവാചക സമൂഹത്തിനും നാം ഓരോ നിയമവ്യവസ്ഥയും കര്‍മമാര്‍ഗവും നിശ്ചയിച്ചിട്ടുണ്ടായിരുന്നു'' (5:48). ''ഒടുവില് നാമിതാ നിനക്ക് സവിശേഷമായ ഒരു ശരീഅത്ത് അവതരിപ്പിച്ചുതന്നിരിക്കുന്നു. നീ അനുധാവനം ചെയ്യേണ്ടത് അതിനെയാണ്. അറിവില്ലാത്തവരുടെ അഭിനിവേശങ്ങള്‍ക്ക് പിമ്പേ പോകാതിരിക്കുക'' (45:18).\nപൂര്‍വ പ്രവാചകന്മാര്‍ക്ക് ലഭിച്ച നിയമവ്യവസ്ഥകള്-ശരീഅത്തുകള്- വൈവിധ്യമാര്‍ന്നതായിരുന്നു. ഇബ്‌റാഹീം നബിക്ക് നല്‍കിയ ശരീഅത്തിന്റെ പരിഷ്‌കരിച്ച പതിപ്പായിരുന്നു മൂസാ(അ)ക്ക് നല്‍കിയത്. അത് വീണ്ടും പരിഷ്‌കരിച്ചതായിരുന്നു ദാവൂദ് നബിക്ക് നല്‍കിയ ശരീഅത്ത്. പിന്നെയും നൂറ്റാണ്ടുകള് പിന്നിട്ടപ്പോള് തൗറാത്തിനെ അംഗീകരിച്ചുകൊണ്ടുതന്നെ ഈസാ(അ)ക്ക് പുതിയ വേദവും ശരീഅത്തും നല്‍കി. അനന്തരം തൗറാത്തില്‍നിന്നും ഇഞ്ചീലില്‍നിന്നും നിലനില്‍ക്കുന്ന പ്രമാണങ്ങള് ഉള്‍ക്കൊണ്ടുകൊണ്ട് അല്‍കിതാബ്-ഖുര്‍ആന്- മുഹമ്മദീയ ശരീഅത്തും അവതരിപ്പിച്ചിരിക്കുകയാണ്. ഈ ശരീഅത്താണ് മുസ്‌ലിം സമൂഹത്തില് സ്ഥാപിതമാകേണ്ടത്. മുകളിലുദ്ധരിച്ച രണ്ട് ഖുര്‍ആന് സൂക്തങ്ങളും ആളുകളുടെ അഭിലാഷങ്ങള്‍ക്കൊത്ത് ശരീഅത്തില്‍നിന്ന് വ്യതിചലിക്കാതിരിക്കാന് താക്കീതു ചെയ്യുന്നത് ശ്രദ്ധേയമാകുന്നു. ദൈവികനിയമങ്ങളാണ് ശരീഅത്ത്. മനുഷ്യരെ അതില്‍നിന്ന് വ്യതിചലിപ്പിക്കാന് ചെകുത്താന് സദാ ശ്രമിച്ചുകൊണ്ടിരിക്കും. ദൈവിക ദീനില്‍നിന്ന് ആളുകളെ അകറ്റാന് ഏറ്റവും എളുപ്പമായ മാര്‍ഗം അവരെ ശരീഅത്തില്‍നിന്ന് വ്യതിചലിപ്പിക്കുകയാണ്. ചെകുത്താന്റെ പ്രചോദനഫലമായി പല മതങ്ങളും ദൈവിക ശരീഅത്തില്‍നിന്ന് മുക്തമായി. പകരം പുരോഹിതന്മാര് നിര്‍മിക്കുന്ന ഭൗതിക നിയമങ്ങള് ദൈവത്തിന്റെ പേരില് സ്ഥാപിതമായി. നരബലി പോലും ചില ശരീഅത്തുകളുടെ ഭാഗമായി. ജാതി വ്യവസ്ഥയും ഉഛനീചത്വവും അയിത്തവുമൊക്കെ ശരീഅത്തിന്റെ അടിത്തറയാക്കിയ മതങ്ങളുമുണ്ട്. ദൈവിക ശരീഅത്തില്‍നിന്ന് വ്യതിചലിക്കുന്ന മതസമൂഹങ്ങള് ക്രമേണ അവരുടെ മതത്തിന്റെ മൗലിക സിദ്ധാന്തങ്ങളില്‍നിന്നും വ്യതിചലിക്കുന്നു. ഏകദൈവവിശ്വാസം ബഹുദൈവവിശ്വാസമായും ത്രിയേകത്വ വിശ്വാസമായും പ്രവാചക വിശ്വാസം അവതാര വിശ്വാസമായും പരലോക വിശ്വാസം പുനര്‍ജന്മ വിശ്വാസമായുമൊക്കെ പരിവര്‍ത്തിതമാകുന്നു. ദീനുല് ഇസ്‌ലാമിന്റെ മൗലിക പ്രമാണങ്ങളും വിശ്വാസ സത്യങ്ങളും ആദിവിശുദ്ധിയിലും തനിമയിലും നിലനില്‍ക്കുന്നതിന്റെ പ്രധാന രഹസ്യം അതിന്റെ ശരീഅത്ത് പ്രയോഗത്തില് ന്യൂനതകളുണ്ടെങ്കിലും ആശയതലത്തില് ഇപ്പോഴും നിലനില്‍ക്കുന്നുവെന്നതാണ്. ശരീഅത്തിന്റെ പ്രയോഗം വികലമാകുന്നിടത്തൊക്കെ അനാചാരങ്ങളും അന്ധവിശ്വാസങ്ങളും പെരുകുന്നു എന്നത് അനുഭവസത്യമാകുന്നു.\nഇസ്‌ലാമിനെയും മുസ്‌ലിംകളെയും വെറുക്കുന്നവര് ഇസ്‌ലാമിക ശരീഅത്തിനെയും വെറുക്കുക സ്വാഭാവികം. ശരീഅത്ത് പിന്തിരിപ്പനാണ്, യാഥാസ്ഥിതികമാണ്, മനുഷ്യനെ പീഡിപ്പിക്കുന്നതാണ്, പുതിയ കാലത്തിനു ചേരാത്തതാണ്, പുരോഗമനവിരുദ്ധമാണ് എന്നിങ്ങനെയുള്ള ആക്ഷേപങ്ങള് അവരുന്നയിച്ചുകൊണ്ടിരിക്കുന്നു. ഇസ്‌ലാമിനെ അതിന്റെ ശരീഅത്തില്‍നിന്ന് വേര്‍പ്പെടുത്തി ഇതര മതങ്ങളെപ്പോലെ ഒരു ആചാരമതം മാത്രമാക്കി മാറ്റുകയാണതിന്റെ ലക്ഷ്യം. അധികാരം കൈയാളുന്നവര് അധികാരബലം പ്രയോഗിച്ച് മുസ്‌ലിംകള് ശരീഅത്ത് നിയമങ്ങളനുസരിക്കുന്നത് നിരോധിക്കാന് ശ്രമിക്കുന്നു. ഒരു മതത്തിലും താല്‍പര്യമില്ലാത്തവരുമുണ്ട് ശരീഅത്ത്‌വിരോധികളില്. ശരീഅത്ത് മതത്തിന്റെ ഭാഗമാകുന്നു എന്നതുകൊണ്ടുതന്നെ എതിര്‍ക്കപ്പെടേണ്ടതാണെന്നാണവരുടെ നിലപാട്. ഇസ്‌ലാമിക ശരീഅത്തിനെ നിശിതമായി പഠിച്ച് വര്‍ജ്യമെന്ന് ബോധ്യപ്പെട്ടതിന്റെ അടിസ്ഥാനത്തിലല്ല, അവര് ശരീഅത്തിനെതിരെ സമരം നയിക്കുന്നത്. ഗഹനമായി പഠിക്കുകയും പരിശോധിക്കുകയും ചെയ്തിട്ടുള്ള അമുസ്‌ലിം പണ്ഡിതന്മാര് അതിനെ അന്ധമായി എതിര്‍ക്കാന് തയാറായിട്ടുമില്ല. സ്വന്തം മതേതരത്വ പ്രതിഛായയും പുരോഗമന വാഞ്ഛയും അംഗീകരിക്കപ്പെടാന് ശരീഅത്തിനെ തള്ളിപ്പറയേണ്ടതാവശ്യമെന്നു കരുതുന്ന ചില മുസ്‌ലിം സഹോദരന്മാരുമുണ്ട്. ചിലര് ഖുര്‍ആന് കൊണ്ട് ദീനിനെ ശരീഅത്ത്മുക്തമാക്കാന് ശ്രമിക്കുന്നു. നേരത്തേ ഉദ്ധരിച്ച 42:13 ഖുര്‍ആന് സൂക്തമാണ് മുഖ്യ ആയുധം. അതില് അന്ത്യപ്രവാചകനോടും പൂര്‍വ പ്രവാചകന്മാരോടും ആവശ്യപ്പെട്ടിട്ടുള്ളത് 'ദീന്' നിലനിര്‍ത്താനാണ്; ശരീഅത്ത് നിലനിര്‍ത്താനല്ല. എല്ലാ പ്രവാചകന്മാരുടെയും ശരീഅത്ത് ഒന്നായിരുന്നില്ല താനും. എല്ലാവരോടും നിലനിര്‍ത്താന് ആവശ്യപ്പെടുന്നത് എല്ലാവര്‍ക്കും പൊതുവായിട്ടുള്ള ദീനാണ്. അതായത് തൗഹീദ്, രിസാലത്ത്, ആഖിറത്ത് തുടങ്ങിയ മൗലിക വിശ്വാസസത്യങ്ങള്. ഈ സത്യങ്ങള് നിലനിര്‍ത്തലാണ് ദീന് നിലനിര്‍ത്തല്. ശരീഅത്ത് ജീവിത സാഹചര്യങ്ങള് പരിഗണിച്ച് വിശ്വാസികള്‍ക്ക് സ്വയം നിശ്ചയിക്കാം. അല്ലാഹു പ്രവാചകന്മാരോട് നിലനിര്‍ത്താന് ആവശ്യപ്പെട്ടത് ശരീഅത്തില്‍നിന്ന് അന്യമായ ദീനായിരുന്നില്ലെന്ന് നേരത്തേ വ്യക്തമാക്കിയിട്ടുണ്ട്. ദീന് നിലനിര്‍ത്താന് കല്‍പിച്ചതിനു പുറമെ അല്ലാഹുതന്നെ ശരീഅത്ത് നിശ്ചയിച്ചുതന്നിട്ടുണ്ടെന്നും അത് പിന്തുടരണമെന്നും ആളുകളുടെ അഭിനിവേശങ്ങള്‍ക്ക് വഴങ്ങി അതില്‍നിന്ന് വ്യതിചലിക്കരുതെന്നും നേരത്തേ ഉദ്ധരിച്ച 5:48, 45:18 സൂക്തങ്ങളും വ്യക്തമാക്കിയിരിക്കുന്നു.\nഇസ്‌ലാമിന്റെ ആധികാരികപ്രമാണം ദൈവിക വേദമായ ഖുര്‍ആന് ആകുന്നു. വിശ്വാസസത്യങ്ങളുടെ പ്രയോഗരൂപമായ കര്‍മകല്‍പനകള് കൂടി ചേര്‍ന്നതിനെയാണ് ഖുര്‍ആന് ശരിയായ ദീന് (ദീനുല് ഖയ്യിം) എന്ന് വിശേഷിപ്പിക്കുന്നത്. ''ദീന് അല്ലാഹുവിനു മാത്രമാക്കിക്കൊണ്ട് അവന് വഴിപ്പെട്ട് നമസ്‌കാരം നിലനിര്‍ത്താനും സകാത്ത് നല്‍കാനും തന്നെയാണ് അവര് (വൈദിക മതവിഭാഗങ്ങളെല്ലാം) കല്‍പിക്കപ്പെട്ടിരുന്നത്. അതത്രെ ശരിയായ ദീന്'' (98:5). മാംസാഹാരത്തിലെ ഹിതാഹിതങ്ങള് വിശദീകരിച്ച ശേഷം ഖുര്‍ആന് പറയുന്നു: ''ഇന്നു ഞാന് നിങ്ങളുടെ ദീന് പൂര്‍ണമാക്കിത്തന്നിരിക്കുന്നു'' (5:3). വ്യഭിചാരികളെ നൂറു വീതം പ്രഹരിക്കാന് കല്‍പിച്ചുകൊണ്ട് പറഞ്ഞു: ''അല്ലാഹുവിന്റെ ദീന് നടപ്പിലാക്കുന്നതില് പ്രതികളോടുള്ള ദാക്ഷിണ്യം നിങ്ങളെ ബാധിക്കാതിരിക്കട്ടെ'' (24:2). നമസ്‌കാരാദി ആരാധനാനുഷ്ഠാനങ്ങളും ആഹാര മര്യാദകളും കുറ്റവാളികള്‍ക്കെതിരെ നടപടിയെടുക്കുന്നതുള്‍പ്പെടെ എല്ലാ ജീവിതവ്യവഹാരങ്ങളിലും നിര്‍ദേശിക്കപ്പെട്ട നിയമങ്ങളുടെ നിര്‍വഹണം കൂടി ചേര്‍ന്നതാണ് 'ദീന്' എന്ന് ഈ സൂക്തങ്ങള് വ്യക്തമാക്കുന്നു.\nഅല്ലാഹു പ്രവാചകന്മാര്‍ക്ക് വേദങ്ങള് അവതരിപ്പിച്ചുകൊടുത്തതിന്റെ ലക്ഷ്യം ജനങ്ങളില് നീതി നടപ്പിലാവുകയാണ്. ''തെളിഞ്ഞ മാര്‍ഗദര്‍ശക പ്രമാണങ്ങളുമായി നാം ദൈവദൂതന്മാരെ നിയോഗിച്ചിട്ടുണ്ടായിരുന്നു. അവരോടൊപ്പം വേദവും ത്രാസും ഇറക്കിയിരുന്നു; മനുഷ്യര് നീതിയില് നിലകൊള്ളാന്'' (57:25). ''അന്ത്യപ്രവാചകാ, നാമിതാ ഈ വേദം (ഖുര്‍ആന്) സത്യത്തോടെ നിനക്ക് അവതരിപ്പിച്ചുതന്നിരിക്കുന്നു; അല്ലാഹു കാണിച്ചുതന്ന പ്രകാരം നീ ജനങ്ങള്‍ക്കിടയില് നീതി വിധിക്കാന്'' (4:105). മനുഷ്യര് പാലിക്കേണ്ട നൈതിക- ധാര്‍മിക നിയമങ്ങളാണ് ഖുര്‍ആന്റെ വിഷയം. ആ നിയമങ്ങള് ദൈവം നിര്‍ദേശിച്ചവിധം ജനജീവിതത്തില് പ്രയോഗവത്കരിച്ചു കാണിക്കുകയാണ് പ്രവാചകന്റെ ദൗത്യം. ഖുര്‍ആന് നമസ്‌കരിക്കാനും സകാത്ത് കൊടുക്കാനും കല്‍പിക്കുന്നു. ആ കര്‍മങ്ങളുടെ പ്രായോഗികരൂപം എപ്രകാരമാണെന്ന് പ്രവാചകന് കാണിച്ചുതരുന്നു. ഖുര്‍ആന് പെരുമാറ്റങ്ങളിലും ഇടപാടുകളിലും, നീതിയും സത്യസന്ധതയും കല്‍പിക്കുന്നു. സത്യസന്ധവും നീതിപൂര്‍വകവുമായ പെരുമാറ്റങ്ങളുടെയും ഇടപാടുകളുടെയും നിയമങ്ങള് എന്തൊക്കെയാണെന്ന് പ്രവാചകന് വിശദീകരിച്ചുതരുന്നു. ഇതാണ് ശരീഅത്ത്. പ്രവാചകന്റെ വിശദീകരണം സ്വേഛാനുസാരമല്ല; അല്ലാഹുവിന്റെ നിര്‍ദേശപ്രകാരമാണ്. വേദ വിശദീകരണം പ്രവാചകന്റെ ദൗത്യമാണ്. 'പ്രവാചകാ, നാം ഈ ഉദ്‌ബോധനം നിനക്കവതരിപ്പിച്ചുതന്നിരിക്കുന്നത് ജനങ്ങള്‍ക്കു വേണ്ടി അവതരിപ്പിക്കപ്പെട്ടതിനെ നീ അവര്‍ക്ക് വിശദീകരിച്ചുകൊടുക്കേണ്ടതിനാകുന്നു'' (16:44). ''പ്രവാചകാ, ഈ വേദം നിനക്ക് അവതരിപ്പിച്ചിരിക്കുന്നത് ജനം ഭിന്നിക്കുന്ന വിഷയങ്ങള് നീ അവര്‍ക്ക് വിശദീകരിച്ചു കൊടുക്കേതിനാകുന്നു'' (16:64).\nപ്രവാചകന്റെ ജീവിതചര്യ ഖുര്‍ആനിന്റെ ആധികാരിക വ്യാഖ്യാനവും നിയമ നടപടിയുമാകുന്നു. പ്രവാചകന് നല്‍കിയ നിയമങ്ങള് അനുസരിക്കുകയാണ് ശരീഅത്ത് നടപ്പിലാക്കല്. പ്രവാചകനെ അനുസരിക്കുമ്പോള്, യഥാര്‍ഥത്തില് അനുസരിക്കുന്നത് ഖുര്‍ആനെയും അതുവഴി അല്ലാഹുവിനെയുമാകുന്നു. ''ദൈവദൂതനെ അനുസരിക്കുന്നവന് തീര്‍ച്ചയായും അല്ലാഹുവിനെ അനുസരിച്ചിരിക്കുന്നു'' (4:80). അല്ലാഹുവില് വിശ്വസിക്കാനും അവന്റെ വിധിവിലക്കുകള് സൂക്ഷിക്കാനും ഉദ്‌ബോധിപ്പിക്കുന്നതോടൊപ്പം ഓരോ പ്രവാചകനും 'എന്നെ അനുസരിക്കുവിന്' എന്നു കൂടി ഉദ്‌ബോധിപ്പിക്കാറുണ്ടായിരുന്നു. ഉദാ: ''അല്ലാഹുവില് തഖ്‌വയുള്ളവരായിരിക്കുകയും എന്നെ അനുസരിക്കുകയും ചെയ്യുവിന്'' (26:151). ''അല്ലാഹുവിന്റെ അനുമതി പ്രകാരം അനുസരിക്കപ്പെടാനല്ലാതെ നാം ഒരു പ്രവാചകനെയും അയച്ചിട്ടില്ല'' (4:64). പ്രവാചകന്റെ നിയമനിര്‍ദേശങ്ങള് അവഗണിച്ചുകൊണ്ട് ദീനീജീവിതം അസാധ്യമാണ്. പ്രവാചകന് പ്രബോധനം ചെയ്ത ആത്മീയ സത്യങ്ങളില് വിശ്വസിക്കുന്നതോടൊപ്പം അതിന്റെ താല്‍പര്യങ്ങള് പ്രായോഗിക ജീവിതത്തില് കര്‍മരൂപത്തില് സ്ഥാപിക്കുകയും ചെയ്യുകയാണ് ഇഖാമത്തുദ്ദീന്. ശരീഅത്തിനെ മാറ്റിനിര്‍ത്തിക്കൊണ്ടുള്ള ഇഖാമത്തുദ്ദീന് നിരര്‍ഥകമാകുന്നു. ദീനിന്റെ ശരീഅത്താണ് വിശ്വാസി ഈ ലോകത്ത് സ്ഥാപിക്കേണ്ടത്. ശരീഅത്തില്ലെങ്കില് പിന്നെ ദീനില് അവശേഷിക്കുന്നത് ചില സനാതന വിശ്വാസ സത്യങ്ങള് മാത്രമാണ്. മനുഷ്യന് വിശ്വസിച്ചാലും ഇല്ലെങ്കിലും അത് നിലനില്‍ക്കും. ദീന് നിലനിര്‍ത്തുക എന്നാല് അല്ലാഹു അവന്റെ വേദത്തിലൂടെ അനുശാസിച്ച നിയമങ്ങളനുസരിച്ച് മനുഷ്യരുടെ വ്യവഹാരങ്ങള് വിധിക്കുകയാണ്. അല്ലാഹു അവതരിപ്പിച്ച നിയമങ്ങളനുസരിച്ച് വിധിക്കാത്തവര് സത്യനിഷേധികളാണെന്ന് ഖുര്‍ആന് 5:44-ലും അധര്‍മകാരികളാണെന്ന് 5:45-ലും പാപികളാണെന്ന് 5:47-ലും പ്രസ്താവിച്ചിട്ടുണ്ട്.\nവിശുദ്ധ ഖുര്‍ആന് നേരിട്ട് അനുശാസിച്ചതും അന്ത്യപ്രവാചകന് പ്രാവര്‍ത്തികമാക്കി കാണിച്ചതുമായ വിധിവിലക്കുകളാണ് ശരീഅത്ത്. അത് ശാശ്വതവും ഭേദഗതികള്‍ക്കതീതവുമാകുന്നു. പ്രവാചകന് (സ) 23 കൊല്ലക്കാലം മാത്രമാണ് പ്രവാചകനായി ഈ ലോകത്ത് പ്രവര്‍ത്തിച്ചത്. ഈ കാലയളവില് കുടുംബാംഗം, അനാഥന്, മര്‍ദിതന്, ദരിദ്രന്, വ്യാപാരി, ഭരണാധികാരി, ജേതാവ്, സമാധാന പ്രവര്‍ത്തകന്, യുദ്ധനായകന്, ഭര്‍ത്താവ്, അധ്യാപകന്, ന്യായാധിപന്, പ്രബോധകന് എന്നിങ്ങനെ മനുഷ്യജീവിതം നേരിടാവുന്ന ഏതാണ്ടെല്ലാ അവസ്ഥകളിലൂടെയും അദ്ദേഹം കടന്നുപോന്നിട്ടുണ്ട്. ഈ മനുഷ്യാവസ്ഥകളെയെല്ലാം ശരിയായ വിധത്തില് അഭിമുഖീകരിക്കുന്നതിനുള്ള അടിസ്ഥാന തത്ത്വങ്ങളും രീതിശാസ്ത്രവും അല്ലാഹു അദ്ദേഹത്തെ പഠിപ്പിക്കുകയായിരുന്നു, വിശുദ്ധ ഖുര്‍ആനിന്റെ ഇരുപത്തിമൂന്നു കൊല്ലക്കാലം നീണ്ട അവതരണത്തിലൂടെ. അതുകൊണ്ട് അക്കാലത്ത് ഏതെങ്കിലും വിഷയത്തിലെ ശര്‍ഈ നിയമത്തെക്കുറിച്ച് പ്രവാചകന്നോ വിശ്വാസികള്‍ക്കോ അവ്യക്തതക്കും ആശയക്കുഴപ്പത്തിനും ഇടമുണ്ടായിരുന്നില്ല. പ്രവാചക ശിഷ്യന്മാര്(സ്വഹാബത്ത്) ശരീഅത്ത് പ്രവാചകനില്‍നിന്ന് നേരിട്ട് പഠിക്കുകയും പകര്‍ത്തുകയുമായിരുന്നു.\nപ്രവാചകന്റെ കാലം കഴിഞ്ഞുപോയി. ഇസ്‌ലാമിക സമൂഹം വളര്‍ന്നു വികസിച്ചുകൊണ്ടേയിരുന്നു. അവരുടെ ജീവിതസാഹചര്യങ്ങള് മാറി. ആവശ്യങ്ങള് വര്‍ധിച്ചു. പുതിയ പുതിയ നൈതിക-ധാര്‍മിക പ്രശ്‌നങ്ങള് ഉയര്‍ന്നുവന്നു. പ്രവാചകന്റെ അഭാവത്തില് അവയുടെയൊക്കെ ശര്‍ഈ വിധികള് എങ്ങനെ നിര്‍ണയിക്കും? ഖുര്‍ആനിനെയും സുന്നത്തിനെയും ആധാരമാക്കി ഗവേഷണ നിരീക്ഷണങ്ങളിലൂടെ ശരീഅത്തിനെ കാലോചിതമായി വികസിപ്പിക്കുകയായിരുന്നു അതിനു പൂര്‍വസൂരികള് കണ്ടെത്തിയ പരിഹാരം. ഈ പ്രക്രിയയാണ് ഫിഖ്ഹ്, അഥവാ കര്‍മശാസ്ത്രം. ശരീഅത്തിന്റെ കാലികമായ പ്രായോഗിക രൂപമാണ് ഫിഖ്ഹ് എന്നു പറയാം. ഒരര്‍ഥത്തില് ഫിഖ്ഹ് ശരീഅത്തുതന്നെ; ശരീഅത്ത് ദീന് ആകുന്നതുപോലെ. ദീനിന്റെ താത്ത്വികവും മൗലികവുമായ പ്രയോഗമാണല്ലോ ശരീഅത്ത്. ശരീഅത്തിന്റെ ആനുകാലികവും വിശദവുമായ പ്രയോഗമാണ് ഫിഖ്ഹ്. ശരീഅത്ത് അല്ലാഹുവിങ്കല്‍നിന്ന് അനുശാസിക്കപ്പെട്ട സ്ഥായിയും ഭേദഗതികള്‍ക്കതീതവുമായ മൗലിക നിയമങ്ങളാണ്. ഫിഖ്ഹ് മനുഷ്യനിര്‍മിതവും പരിവര്‍ത്തനക്ഷമവുമാണ്. ഒരുകാലത്ത് ഒരു പണ്ഡിതന് നിര്‍ധാരണം ചെയ്ത നിയമം സമകാലികനോ പില്‍ക്കാലക്കാരനോ ആയ മറ്റൊരു പണ്ഡിതന് തള്ളിക്കളഞ്ഞെന്നുവരാം. ഒരിക്കല് ഒരു പണ്ഡിതന് നിര്‍ധാരണം ചെയ്ത നിയമത്തെ സ്ഥലകാലങ്ങള് മാറുമ്പോള് ആ പണ്ഡിതന്‍തന്നെ ഭേദപ്പെടുത്തിയെന്ന് വരാം. അങ്ങനെയാണ് പണ്ഡിതന്മാര്‍ക്കിടയില് അഭിപ്രായ ഭിന്നതകളുണ്ടായതും വ്യത്യസ്ത മദ്ഹബുകള് രൂപം കൊണ്ടതും.\nഹിജ്‌റ 2-4 നൂറ്റാണ്ടുകളില് ഇസ്‌ലാമിക പണ്ഡിതന്മാരുടെ ഗവേഷണ നിരീക്ഷണങ്ങളിലൂടെ ഫിഖ്ഹിന്റെ-കര്‍മശാസ്ത്രത്തിന്റെ ആ കാലത്തിനു യോജിച്ച പ്രയോഗരൂപങ്ങള് ക്രോഡീകൃതമായി. ഇസ്‌ലാമിക വിജ്ഞാന മണ്ഡലത്തിനു ലഭിച്ച അമൂല്യ സംഭാവനകളാണ് ആ ഗ്രന്ഥങ്ങള്. പ്രബോധനത്തെയും പ്രയോഗത്തെയും കാലത്തിന്റെ വെല്ലുവിളികള് നേരിടാന് പര്യാപ്തമാംവണ്ണം സംവിധാനിക്കുന്നതിനുള്ള മാതൃകയും മാര്‍ഗദീപവുമാണവ. പക്ഷേ, മുജ്തഹിദുകളായ പണ്ഡിതന്മാര് എത്തിച്ചേര്‍ന്നിടത്തുനിന്ന് മുന്നോട്ടുപോകാന് പിന്നീട് വന്ന പണ്ഡിതന്മാര് തയാറായില്ല. ഇജ്തിഹാദിന്റെ കവാടം കൊട്ടിയടച്ച് അവര് അനുകരണത്തിന്റെ ഇടുങ്ങിയ മുറിയില് ചടഞ്ഞുകൂടി. നിയമ വിഷയങ്ങളിലുള്ള ഗവേഷണം - ഇജ്തിഹാദ്- വിലക്കപ്പെട്ടു. ദീനീവിജ്ഞാന മേഖല മുരടിച്ചു. പുതിയ ലോകങ്ങളില്‍നിന്നും കാലങ്ങളില്‍നിന്നും ഇസ്‌ലാമിക ശരീഅത്ത് ബഹുദൂരം അകന്നുപോയി. ശരീഅത്തിന്റെ മൗലിക സ്രോതസ്സായ ഖുര്‍ആനും സുന്നത്തും അവഗണിക്കപ്പെട്ടു. ആ സ്ഥാനത്ത് മദ്ഹബ് ഇമാമുകളുടെ കൃതികളും അവരുടെ ശിഷ്യന്മാര് അവക്ക് തയാറാക്കിയ വ്യാഖ്യാനങ്ങളും വിശദീകരണങ്ങളുമായി കനത്ത കര്‍മശാസ്ത്ര ഗ്രന്ഥങ്ങള് അവരോധിക്കപ്പെട്ടു. ഇജ്തിഹാദിന്റെ സ്ഥാനം അനുകരണം (തഖ്‌ലീദ്) ഏറ്റെടുത്തു. കാലാന്തരത്തില് ശരീഅത്തും ഫിഖ്ഹും തമ്മിലുള്ള അന്തരം വിസ്മൃതമായി. ശരീഅത്ത് ഫിഖ്ഹിന്റെ പര്യായം മാത്രമാണെന്ന ധാരണ സാര്‍വത്രികമായി. മനുഷ്യര്- അവര് എത്ര വലിയ പണ്ഡിതന്മാരും മഹാന്മാരും ആയിരുന്നാലും ശരി- അവരുടെ ജീവിത സാഹചര്യത്തിനും അറിവിനുമനുസരിച്ച് നിര്‍മിച്ച നിയമങ്ങളെ അല്ലാഹു അവന്റെ വേദത്തിലൂടെയും പ്രവാചകനിലൂടെയും അവതരിപ്പിച്ച ശാശ്വതവും മാറ്റമില്ലാത്തതുമായ ശരീഅത്തിനു തുല്യമാക്കുക എന്ന ഭീമാബദ്ധമാണ് ഇതുവഴി വന്നുകൂടിയത്. പ്രശ്‌നങ്ങള്‍ക്ക് പരിഹാരമന്വേഷിക്കാനും ഫത്‌വകള് നല്‍കാനും ഖുര്‍ആനിലേക്കും സുന്നത്തിലേക്കും നോക്കുന്നതിനു പകരം മധ്യ നൂറ്റാണ്ടുകളിലെഴുതപ്പെട്ട കര്‍മശാസ്ത്ര ഗ്രന്ഥങ്ങളിലേക്ക് മാത്രം നോക്കുന്ന സമ്പ്രദായം സംജാതമായത് അങ്ങനെയാണ്. ഇത് സൃഷ്ടിക്കുന്ന കെടുതിയുടെ വ്യക്തമായ ഉദാഹരണമാണ് ഇന്ന് ഇന്ത്യയില് നടക്കുന്ന മുത്ത്വലാഖ് ചര്‍ച്ച. ഖുര്‍ആനും സുന്നത്തും സൂക്ഷ്മമായി പരിശോധിച്ചാല് അനായാസം പരിഹാരം കാണാവുന്ന പ്രശ്‌നമാണിത്. പക്ഷേ സമുദായത്തിന്റെ മദ്ഹബ് പക്ഷപാതിത്വം അതിന് അനുവദിക്കുന്നില്ല. ഖുര്‍ആനും സുന്നത്തും അവഗണിക്കപ്പെടുന്നതില് അവര്‍ക്ക് യാതൊരു വേവലാതിയുമില്ല. പക്ഷേ ഒരു കാരണവശാലും മദ്ഹബ് ഇമാമുകളുടെ അഭിപ്രായങ്ങള് ഭേദപ്പെടുത്തിക്കൂടാ. ഖുര്‍ആനും സുന്നത്തും ധിക്കരിക്കപ്പെട്ടാല് ഒന്നുമില്ല, മദ്ഹബീ നിയമങ്ങള് മറികടന്നാല് ദീന് തകര്‍ന്നുപോകും എന്ന മട്ട്! തങ്ങള് നിര്‍ധാരണം ചെയ്യുന്നത് ഒരിക്കലും മാറാന് പാടില്ലാത്ത ശാശ്വതനിയമങ്ങളാണെന്ന് മദ്ഹബിന്റെ ഇമാമുകള് ആരും അവകാശപ്പെട്ടിരുന്നില്ല എന്നത് മറ്റൊരു സത്യമാകുന്നു.\nആഴത്തില് അറിയലാണ് ഭാഷയില് ഫിഖ്ഹ്. പ്രത്യക്ഷമായതിന്റെ അറിവില്‍നിന്ന് പരോക്ഷമായതിന്റെ അറിവിലേക്കെത്തുക എന്ന് ഭാഷാഭിജ്ഞര് അതിനെ നിര്‍വചിച്ചിരിക്കുന്നു. മതിലിനപ്പുറത്ത് കാണുന്ന മങ്ങല് മഞ്ഞാണോ, പുകയാണോ എന്ന് തിരിച്ചറിയുക പ്രത്യക്ഷമായതിന്റെ അറിവാണ്. പുകയാണെന്ന് തിരിച്ചറിഞ്ഞാല് അതിനു താഴെ തീയു് എന്ന് മനസ്സിലാക്കുക പരോക്ഷമായതിന്റെ അറിവ്- ഫിഖ്ഹ്- ആണ്. ഇതുപോലെ ശരീഅത്ത് പരസ്യമാക്കിയ കാര്യങ്ങളില്‍നിന്ന് അതിനപ്പുറമുള്ള പരസ്യമായി പറയാത്ത കാര്യങ്ങള് ഗ്രഹിക്കുന്നത് ഫിഖ്ഹ് ആണ്. ശരീഅത്തിന്റെ വിശദമായ പ്രമാണങ്ങളില്‍നിന്ന് വിധികള് കണ്ടെത്തുക എന്നാണ് ഫിഖ്ഹിന്റെ സാങ്കേതിക നിര്‍വചനം. ഫിഖ്ഹ് ദൈവികമല്ല, മാനുഷികമാണെന്ന് ഈ നിര്‍വചനത്തില്‍നിന്ന് സ്പഷ്ടമാകുന്നു. മാനുഷികമായതൊന്നും ശാശ്വതമോ മാറ്റങ്ങള്‍ക്കതീതമോ അല്ല. തന്റെ അറിവിന്റെയും യുക്തിബോധത്തിന്റെയും ജീവിത പശ്ചാത്തലത്തിന്റെയും പരിധിയില്‍നിന്നുകൊണ്ട് ശരീഅത്തിനെ വ്യാഖ്യാനിക്കാനും വ്യവസ്ഥപ്പെടുത്താനും ശ്രമിക്കുകയാണ് ഓരോ ഫഖീഹും ചെയ്യുന്നത്. അറിവിന്റെ ചക്രവാളങ്ങളും മനുഷ്യധിഷണയും കൂടുതല് വികസിക്കുകയും ജീവിതസാഹചര്യങ്ങള് മാറുകയും ചെയ്യുമ്പോള് ശരീഅത്തിന്റെ പ്രയോഗരൂപം മാത്രം മാറ്റമില്ലാതെ നിലനില്‍ക്കും എന്നു കരുതുന്നത് നിരര്‍ഥകമാണ്. മാറ്റമില്ലാതെ നിലനില്‍ക്കുന്നത് യഥാര്‍ഥ ശരീഅത്ത്-ഖുര്‍ആനും സുന്നത്തും- മാത്രമാകുന്നു. പ്രവാചകനു ശേഷം ഇന്നുവരെ ഖുര്‍ആനിന് വ്യത്യസ്ത വ്യാഖ്യാനങ്ങളുണ്ടായിക്കൊണ്ടിരുന്നു. ഇപ്പോഴും പുതിയ പുതിയ തഫ്‌സീറുകള് ഉണ്ടാകുന്നുണ്ട്. പുതിയ പണ്ഡിതന്മാര് പല സൂക്തങ്ങളുടെയും പഴയ വ്യാഖ്യാനങ്ങള് തള്ളിക്കളഞ്ഞ് പുതിയ വ്യാഖ്യാനങ്ങളവതരിപ്പിക്കുന്നു. കാലഘട്ടത്തിന്റെ താല്‍പര്യമാണത്. ഈ വ്യാഖ്യാനഭേദം നിയമനിര്‍ധാരണത്തില് പാടില്ല എന്ന് പറയുന്നത് എന്തടിസ്ഥാനത്തിലാണ്? മാനുഷികമായ ഫിഖ്ഹിനെ ദൈവികമായ ശരീഅത്തായി കരുതുന്നതിന്റെ ഫലമാണിത്. 'ഫിഖ്ഹ്' എന്ന പദത്തിന് വലിയ അര്‍ഥലോപം സംഭവിച്ചിരിക്കുകയാണിവിടെ. പ്രത്യക്ഷമായ അറിവില്‍നിന്ന് പരോക്ഷമായ അറിവിലേക്കെത്തുക എന്നതിനു പകരം പൂര്‍വപണ്ഡിതന്മാര് കണ്ടെത്തി എഴുതിവെച്ച് പ്രത്യക്ഷമാക്കിയ അറിവുകള് വായിച്ചറിയുക മാത്രമാണ് ഇക്കാലത്ത് ഫിഖ്ഹ്. അങ്ങനെ വായിച്ചു പഠിച്ചവന് ഫഖീഹ്. പൂര്‍വ പണ്ഡിതന്മാര് എഴുതിവെച്ച 'ഇബാറത്തു'കള് പകര്‍ത്തലാണ് അവരുടെ ഫത്‌വകളും 'മസ്അല' 'ഹല്ലു' ചെയ്യലും. അതുവഴി ഇസ്‌ലാമിക ശരീഅത്ത് കാലഹരണപ്പെട്ടിരിക്കുന്നു, പിന്തിരിപ്പനും യാഥാസ്ഥിതികവുമാണ് എന്നൊക്കെയുള്ള വിമര്‍ശനങ്ങള് സാധൂകരിക്കപ്പെടുന്നു.\nപൂര്‍വ പണ്ഡിതന്മാരെയും അവരുടെ ഗ്രന്ഥങ്ങളെയും തള്ളിക്കളയണമെന്നല്ല പറഞ്ഞുവരുന്നത്. മഹാന്മാരായ പൂര്‍വികര് പില്‍ക്കാലക്കാര്‍ക്കായി അര്‍പ്പിച്ച സംഭാവനകള് തീര്‍ച്ചയായും വിലമതിക്കാനാവാത്തതും ആദരണീയവുമാണ്. പില്‍ക്കാലക്കാര്‍ക്കുള്ള മാതൃകയും ദിശാസൂചനകളുമാണവ. അവയെ ആധാരമാക്കിയാണ് പില്‍ക്കാലക്കാര് അവരുടെ പ്രവര്‍ത്തനം സംവിധാനിക്കേണ്ടത്. ഇന്നലെയുടെ തുടര്‍ച്ചയായല്ലാതെ ഇന്ന് നിലനില്‍ക്കാനും നാളെയെ പണിയാനും കഴിയില്ല. പൂര്‍വികരെ മാതൃകയാക്കുക എന്നാല് അവര് പറഞ്ഞതുമാത്രം പറയുകയും അവര് ചെയ്തതു മാത്രം ചെയ്യുകയുമല്ല. അവര് പറയുകയും ചെയ്യുകയും ചെയ്തതിന്റെ ആന്തരാര്‍ഥങ്ങള് ഗ്രഹിച്ച് അതിനപ്പുറം പറയേണ്ടത് പറയുകയും ചെയ്യേണ്ടത് ചെയ്യുകയുമാണ്. പൂര്‍വപണ്ഡിതന്മാരുടെ കാലത്തോടെ ലോകം അവസാനിച്ചിട്ടില്ല, ഫിഖ്ഹും. ലോകാവസാനം വരെയുള്ള ദീര്‍ഘയാത്രയാണ് ഫിഖ്ഹ്. ഇന്നലത്തെ ഫുഖഹാക്കള്‍ക്ക് നാളത്തെ യാത്ര നടത്താനാവില്ല. നാലാം നൂറ്റാണ്ടിലെ പണ്ഡിതന്മാര് തന്നെ ഇരുപത്തിയൊന്നാം നൂറ്റാണ്ടിനു വേണ്ടതൊക്കെ എഴുതിവെച്ചിരിക്കുന്നു എന്നു പറയുന്നവര് ഈ ലളിതയുക്തിയെ പരിഹസിക്കുകയാണ്. പൂര്‍വ പണ്ഡിതന്മാര് നടന്നെത്തിയേടത്തുനിന്ന് മുന്നോട്ടു നടക്കുകയാണ് ആധുനിക പണ്ഡിതന്മാരുടെ കടമ. അവരെത്തിയേടത്തുതന്നെ നില്‍ക്കുകയോ ആ കാല്‍പാടുകളിലൂടെ പിന്നോട്ടു നടക്കുകയോ ചെയ്താല് ഇസ്‌ലാമിക ശരീഅത്ത് മുത്ത്വലാഖ് പോലുള്ള ക്ഷുദ്രവിവാദങ്ങളില് കെട്ടുപിണഞ്ഞു കിടക്കും. അതിന്റെ മഹത്വവും നന്മയും സമുദായത്തിനകത്തും പുറത്തും മനസ്സിലാക്കപ്പെടുകയോ പ്രയോജനപ്പെടുകയോ ഇല്ല.\nകര്‍മശാസ്ത്ര വികസനത്തിന് പൂര്‍വികര് മൂന്ന് അടിസ്ഥാന സ്തംഭങ്ങള് നിര്‍ദേശിച്ചിട്ടുണ്ട്. ഇജ്തിഹാദ്, മഖാസ്വിദുശ്ശരീഅ, ഉസ്വൂലുല് ഫിഖ്ഹ്. നിലവിലുള്ള നിയമങ്ങളിലും അതിന്റെ പ്രമാണങ്ങളിലും ബുദ്ധിയെ വ്യാപരിപ്പിച്ച് പുതിയ പ്രശ്‌നങ്ങളുടെ നിയമം കണ്ടെത്തുന്ന ഗവേഷണ പ്രവര്‍ത്തനമാണ് ഇജ്തിഹാദ്. മുജ്തഹിദിന് ഖുര്‍ആനിലും സുന്നത്തിലും സാമാന്യത്തിലധികം അവഗാഹമുണ്ടായിരിക്കണം, അറബിഭാഷാഭിജ്ഞനായിരിക്കണം. സര്‍വോപരി കലവറയില്ലാത്ത ഈമാനും, നിസ്വാര്‍ഥവും നിഷ്‌കളങ്കവുമായ സത്യാന്വേഷണ ബോധവും സൂക്ഷ്മതയുമുണ്ടായിരിക്കണം. ഇതൊന്നുമില്ലാത്തവര് ഇജ്തിഹാദിനര്‍ഹരല്ല. അവരുടെ ഇജ്തിഹാദ് സ്വീകാര്യവുമല്ല. പൂര്‍വികര് മുജ്തഹിദില് ചുമത്തിയ ഈ നിബന്ധനകള് പൂര്‍ണമായി സ്വീകരിക്കേണ്ടതാണ്. അതോടൊപ്പം ഇക്കാലത്തെ മുജ്തഹിദിന് ഈ യോഗ്യതകള് മാത്രം മതിയോ എന്നു പരിശോധിക്കേണ്ടതുമുണ്ട്. മനുഷ്യജ്ഞാനം ശാസ്ത്രീയമായും സാങ്കേതികമായും സാമ്പത്തികമായും ആരോഗ്യപരമായും ദാര്‍ശനികമായും പ്രത്യയശാസ്ത്രപരമായുമൊക്കെ ഏറെ വികസിച്ചുകഴിഞ്ഞിരിക്കുന്നു. ഇത്തരം വിഷയങ്ങളുമായി ബന്ധപ്പെട്ട ഇജ്തിഹാദുകള്‍ക്ക് ഈ വിജ്ഞാനീയങ്ങളില് കൂടി അവഗാഹം വേണ്ടതല്ലേ? ഒരാള്‍ക്ക് ഒരേസമയം പ്രഗത്ഭനായ ഫഖീഹും ശാസ്ത്രജ്ഞനും ആകാന് സാധിച്ചെന്നുവരില്ല. പക്ഷേ, ശാസ്ത്ര വിഷയങ്ങളില് ഇജ്തിഹാദ് ചെയ്യുന്ന ഫഖീഹിന് ശാസ്ത്രജ്ഞന്മാരുടെ സഹായം തേടാന് സാധ്യമാകും. മറ്റു വിജ്ഞാനീയങ്ങളുടെ കാര്യവും ഇപ്രകാരം തന്നെ.\nവ്യക്തിപരമായ ഇജ്തിഹാദുകള് ചിലപ്പോള് പ്രശ്‌നം കൂടുതല് അവ്യക്തവും സംശയാസ്പദവുമാകാന് ഇടയാകും. ഇന്നത്തെ സാഹചര്യത്തില് മുജ്തഹിദുകള്‍ക്ക് പരസ്പരം ബന്ധപ്പെടാനും ആശയവിനിമയം നടത്താനും ധാരാളം മാധ്യമങ്ങളുണ്ട്. മുസ്‌ലിംകളുള്ള മിക്ക രാജ്യങ്ങളിലും ഫത്‌വാ ബോര്‍ഡുകളും ഫിഖ്ഹ് അക്കാദമികളും രൂപം കൊണ്ടിട്ടുള്ളത് ആശാവഹമാണ്.\nശരീഅത്തിന്റെ ഉദ്ദേശ്യലക്ഷ്യങ്ങളാണ് മഖാസ്വിദുശ്ശരീഅ. ഈ ലക്ഷ്യങ്ങള് മുന്നില് വെച്ചായിരിക്കണം കര്‍മശാസ്ത്രത്തെ വികസിപ്പിക്കേണ്ടത്. ആത്മരക്ഷ, മതരക്ഷ, വംശരക്ഷ, ധനരക്ഷ, അഭിമാന രക്ഷ എന്നിങ്ങനെ അഞ്ചു ലക്ഷ്യങ്ങളാണ് പൂര്‍വികര് നിര്‍ദേശിച്ചിട്ടുള്ളത്. ശരീഅത്തിന്റെ ഏതു നിയമമെടുത്തു പരിശോധിച്ചാലും അതിന്റെ താല്‍പര്യങ്ങളായി ഈ പഞ്ച ലക്ഷ്യങ്ങളിലൊന്ന് വരുന്നതായി കാണാം. ഈ ലക്ഷ്യങ്ങള് കണ്ടെത്തിയ പൂര്‍വസൂരികളുടെ ധിഷണാവൈഭവം ആദരണീയമാകുന്നു. അന്നെന്നപോലെ ഇന്നും ആര്‍ക്കും അവയെ ചോദ്യം ചെയ്യാനാവില്ല. എന്നാല് ഈ പഞ്ച ലക്ഷ്യങ്ങളുടെ ആധുനിക പരിപ്രേക്ഷ്യം അവയുടെ ഒരു പുനഃസംവിധാനം ആവശ്യപ്പെടുന്നുവെന്ന കാര്യം നിഷേധിച്ചുകൂടാ. സമത്വം, സ്വാതന്ത്ര്യം, നീതി, മനുഷ്യാവകാശങ്ങള്, ലിംഗനീതി തുടങ്ങിയ മൂല്യങ്ങള് ആധുനിക പുരോഗമനാത്മക നിയമ സംവിധാനങ്ങള് ലക്ഷ്യമായി സ്വീകരിച്ചുവരുന്നുണ്ട്. അവയെ കൂടി ഉള്‍ക്കൊള്ളുംവിധം മഖാസ്വിദുശ്ശരീഅ പുനഃസംവിധാനിക്കേണ്ടതാണ്. ശരീഅത്തില്‍നിന്ന് മനുഷ്യര് കണ്ടെത്തിയതാണ് മഖാസ്വിദുശ്ശരീഅ. അവ മാറ്റത്തിനതീതമാകുന്നില്ല. കൂടാതെ ഈ പഞ്ചലക്ഷ്യങ്ങള് സൂക്ഷ്മമായി വിശകലനം ചെയ്യുമ്പോള് പുതുതായി പ്രചാരം നേടിയ മൂല്യങ്ങള് അവയിലും അന്തര്‍ഭവിച്ചിട്ടുള്ളതായി കാണാം. പ്രഗത്ഭരായ ആധുനിക ഇസ്‌ലാമിക പണ്ഡിതന്മാര് ഇവ്വിഷയകമായി ഗൗരവമായി ചിന്തിക്കുകയും പഠനഗ്രന്ഥങ്ങള് പ്രസിദ്ധീകരിക്കുകയും ചെയ്തിട്ടുണ്ട്.\nകര്‍മശാസ്ത്ര നിയമങ്ങള് ആവിഷ്‌കരിക്കുന്നതിനുള്ള നിദാന തത്ത്വങ്ങളാണ് ഉസ്വൂലുല് ഫിഖ്ഹ്. ഉസ്വൂല് എന്നാല് മൂലതത്ത്വങ്ങള്. ഉസ്വൂലുകളും പണ്ഡിതന്മാര് കണ്ടെത്തുന്നതാണ്. വ്യത്യസ്ത പണ്ഡിതന്മാര് വ്യത്യസ്ത ഉസ്വൂലുകള് കണ്ടെത്തിയിരിക്കുന്നു. എല്ലാവരും ഏകോപിക്കുന്നത് രണ്ട് ഉസ്വൂലുകളിലാണ്. ഖുര്‍ആനും സുന്നത്തുമാണത്. ഇതല്ലാത്ത ഉസ്വൂലുകളില് പണ്ഡിതന്മാര് തമ്മിലും മദ്ഹബുകള് തമ്മിലും ഭിന്നതയുണ്ട്. ഖുര്‍ആന്, സുന്നത്ത്, ഇജ്മാഅ്, ഖിയാസ് എന്നീ നാലു ഉസ്വൂലുകളാണ് ശാഫിഈ മദ്ഹബ് അംഗീകരിച്ചിട്ടുള്ളത്. ഇതില് ഇജ്മാഅ് സമൂഹത്തിന്റെ പൊതുസമ്മതി എന്ന സാമാന്യാര്‍ഥത്തിലേ നിലനില്‍ക്കുന്നുള്ളൂ. ഒരുകാലത്തെ എല്ലാ പണ്ഡിതന്മാരും ഏകകണ്ഠമായി അംഗീകരിച്ച വിധി എന്ന സാങ്കേതികാര്‍ഥത്തില് ഇജ്മാഅ് സാങ്കല്‍പികമാണ്. പഴയകാലത്ത് അങ്ങനെയൊരു ഏകോപനം സാധ്യമായിരുന്നില്ല എന്നതാണ് വാസ്തവം. എങ്കിലും പല വിഷയങ്ങളിലും ഇജ്മാഅ് ഉള്ളതായി പണ്ഡിതന്മാര് പറയാറുണ്ട്. ഇജ്മാഇനെ ധിക്കരിക്കുന്നത് കുഫ്‌റോളമെത്തുന്ന കുറ്റമായും പറയപ്പെടുന്നു.\nന്യായാധികരണമാണ് ഖിയാസ്. ഒരു വിഷയത്തില് ശരീഅത്ത് നല്‍കിയ നിയമത്തിന്റെ കാരണം മനസ്സിലാക്കി അതേ കാരണമുള്ള മറ്റു കാര്യങ്ങള്‍ക്കും ആ നിയമം ബാധകമാക്കുകയാണിത്. മദ്യം നിരോധിച്ചതിന്റെ കാരണം അത് മനുഷ്യരെ ഉന്മത്തരാക്കുകയും സുബോധം നഷ്ടപ്പെടുത്തുകയും ചെയ്യുന്നു എന്നതാണ്. ഈ കാരണങ്ങളുള്ള മയക്കുമരുന്നുകള്‍ക്കും ധൂമങ്ങള്‍ക്കും ഈ നിരോധം നിലനില്‍ക്കുന്നു. മദ്യത്തിന്റെ കാര്യത്തില് ഖിയാസ് ശരിയാകുന്നു എന്നതില് തര്‍ക്കമില്ല. പക്ഷേ, എല്ലാ ശരീഅത്ത് നിയമങ്ങള്‍ക്കും പണ്ഡിതന്മാര് കത്തെുന്ന കാരണം നിയമശാസനയുടെ യഥാര്‍ഥ കാരണമാകണമെന്നില്ല. മയക്കുമരുന്നുകള്‍ക്ക് മദ്യത്തിന്റെ വിധി നല്‍കുന്നത് ഖിയാസിനെ അവലംബിച്ചല്ല; 'ബുദ്ധിയെ മറക്കുന്നതെല്ലാം മദ്യമാകുന്നു' എന്ന പ്രവാചകവചനം ആധാരമാക്കിയാണ്. ഇമാം ഇബ്‌നു ഹസ്മിനെപ്പോലുള്ള പൂര്‍വ പണ്ഡിതന്മാര് ഖിയാസിനെ അവലംബിച്ചുള്ള നിയമനിര്‍ധാരണം അസാധുവാണെന്ന് ശക്തമായി സമര്‍ഥിച്ചിട്ടുണ്ട്.\nഇസ്തിഹ്‌സാന്, ഇസ്തിഹ്‌സ്വാല്, മസ്വാലിഹുല് മുര്‍സല തുടങ്ങി ഉര്‍ഫ് (നാട്ടുസമ്പ്രദായം), പൂര്‍വ ശരീഅത്ത് വരെ അനേകം ഉസ്വൂലുകള് ഇതര മദ്ഹബുകളും പണ്ഡിതന്മാരും സ്വീകരിച്ചിട്ടുണ്ട്. ശരീഅത്ത് ഖണ്ഡിതമായ നിയമം നിര്‍ദേശിച്ചിട്ടില്ലാത്ത വിഷയങ്ങളില് ശരീഅത്തിന്റെ ഉദ്ദേശ്യലക്ഷ്യങ്ങള് മാനിച്ചുകൊണ്ട് സമൂഹത്തിന്റെ പൊതു താല്‍പര്യങ്ങള് സംരക്ഷിക്കുന്ന നിയമങ്ങള് സ്വീകരിക്കുക എന്നതാണ് അവയുടെയെല്ലാം കാതലായ ആശയം. ഖിയാസിനെ എന്ന പോലെ മറ്റു ഉസ്വൂലുകളെയും അതിന്റെ വക്താക്കളല്ലാത്തവര് വിമര്‍ശിച്ചിട്ടുണ്ട്. ഇസ്തിഹ്‌സാന് അവലംബിച്ച് നിയമനിര്‍ധാരണം ചെയ്യുന്നവര് സ്വയം ശരീഅത്തുാക്കുന്നു എന്നാണ് ഇമാം ശാഫിഈ പറഞ്ഞത്. ഉസ്വൂലുകളിലുള്ള ഭിന്നത അവ ശാശ്വതങ്ങളോ മാറ്റങ്ങള്‍ക്കതീതമോ അല്ലെന്ന് വ്യക്തമാക്കുന്നുണ്ട്. ഫിഖ്ഹിന്റെ കാലോചിതമായ വികാസത്തിന് മഖാസ്വിദുശ്ശരീഅ പോലെ ഉസ്വൂലുല് ഫിഖ്ഹും ആധുനിക യുഗത്തിന്റെ ആവശ്യങ്ങള് ഉള്‍ക്കൊള്ളാന് പാകത്തില് പുനഃസംവിധാനിക്കേണ്ടതുണ്ട്. നാലാം നൂറ്റാണ്ടില് നിര്‍മിതമായ അടിത്തറയില് ഇരുപത്തൊന്നാം നൂറ്റാണ്ടിനാവശ്യമായ കെട്ടിടം പണിയാനാവില്ലല്ലോ.\nപഴയ ഉസ്വൂല് പാടേ തള്ളിക്കളയുകയല്ല പുനഃസംവിധാനം കൊണ്ടുദ്ദേശ്യം. മറിച്ച് വികസിപ്പിക്കേണ്ടത് വികസിപ്പിക്കുക, പരിമിതപ്പെടുത്തേണ്ടത് പരിമിതപ്പെടുത്തുക, ഭിന്നതകളെ സമരസപ്പെടുത്തുക, പുതുതായി കൂട്ടിച്ചേര്‍ക്കേണ്ടവ കൂട്ടിച്ചേര്‍ക്കുക തുടങ്ങിയ കാര്യങ്ങളാണ്. ഇതൊക്കെ ചെയ്യേണ്ടത് വ്യക്തികള് അവരവരുടെ മൂലകളിലിരുന്നല്ല. ലോക ഇസ്‌ലാമിക പണ്ഡിതന്മാര് സംഘടിച്ച് സഗൗരവം ചര്‍ച്ച ചെയ്ത് സംയുക്തമായി തീരുമാനിക്കേണ്ട വിഷയമാണിത്. സങ്കുചിതമായ രാഷ്ട്രീയ താല്‍പര്യങ്ങളോ വിഭാഗീയ താല്‍പര്യങ്ങളോ കക്ഷിഭേദമോ സാമ്പത്തിക താല്‍പര്യങ്ങളോ അനുകരണഭ്രമമോ ഈ സംരംഭത്തെ സ്വാധീനിച്ചുകൂടാ. ഇത്തരം സ്വാധീനങ്ങള്‍ക്കതീതമായി ലോകത്തെങ്ങുമുള്ള ഫത്‌വാ ബോര്‍ഡുകളും ഫിഖ്ഹ് അക്കാദമികളും ഒരുമിച്ചു ശ്രമിച്ചാല് ഇതൊന്നും അസാധ്യമല്ല. അതിനു തയാറായാല് മുസ്‌ലിം ലോകത്തിനു മാത്രമല്ല മുഴുവന് മനുഷ്യര്‍ക്കും ഏറ്റവും വിശിഷ്ടവും പ്രയോജനകരവുമായ ഒരു ദൈവിക നിയമസരണി-ശരീഅത്തിന്റെ കാലികമായ പ്രായോഗികക്രമം/ ഫിഖ്ഹ്- രൂപപ്പെടുമെന്നതില് സംശയമില്ല. അല്ലെങ്കില് മുത്ത്വലാഖ് പോലുള്ള തര്‍ക്കങ്ങളില് അഭിരമിച്ചുതന്നെ കാലം കഴിക്കാം.


അരുണ് ജയ്റ്റ്‌ലി വിടവാങ്ങി : Deepika.com National News\nഅരുണ് ജയ്റ്റ്‌ലി വിടവാങ്ങി\nSunday, August 25, 2019 1:06 AM IST\nന്യൂഡൽഹി: ബിജെപിയിലും ഒന്നാം നരേന്ദ്ര മോദി സർക്കാരിലും മാന്യതയുടെയും നയചാതുരിയുടെയും പ്രതീകമായിരുന്ന മുൻ കേന്ദ്രമന്ത്രി അരുണ് ജയ്റ്റ്‌ലി അന്തരിച്ചു. 66 വയസായിരുന്നു. ഡൽഹി ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ അത്യാഹിത വിഭാഗത്തിൽ ചികിത്സയിലിരിക്കേ ആയിരുന്നു അന്ത്യം. ഭാര്യ: സംഗീത ദോഗ്ര. മകൻ: രൊഹാൻ. മകൾ: സൊനാലി.\nഇന്നലെ ഉച്ചകഴിഞ്ഞ് ജയ്റ്റ്‌ലിയുടെ ഭൗതികദേഹം ഡൽഹി കൈലാഷ് കോളനിയിലുള്ള വസതിയിലേക്കു മാറ്റി. ഇന്നു രാവിലെ പത്തുമുതൽ വസതിയിലും പിന്നീട് ബിജെപി ആസ്ഥാനത്തും പൊതുദർശനത്തിനു വയ്ക്കും. സംസ്കാരം ഇന്നു വൈകുന്നേരം നാലിന് ഡൽഹി നിഗംബോധ് ഘാട്ട് ശ്മശാനത്തിൽ. കേന്ദ്ര ആഭ്യന്തരമന്ത്രി അമിത് ഷാ, ബിജെപി വർക്കിംഗ് പ്രസിഡന്‍റ് ജെ.പി. നദ്ദ, കേന്ദ്രമന്ത്രിമാർ, രാഷ്‌ട്രീയ നേതാക്കൾ തുടങ്ങിയവർ ഇന്നലെത്തന്നെ ജയ്റ്റ്‌ലിയുടെ വസതിയിലെത്തി ആദരാഞ്ജലി അർപ്പിച്ചു.\nവൃക്കസംബന്ധമായ അസുഖങ്ങളെത്തുടർന്ന് കഴിഞ്ഞ ഒൻപതിനാണ് ജയ്റ്റ്‌ലിയെ എയിംസിൽ പ്രവേശിപ്പിച്ചത്. അനാരോഗ്യം ചൂണ്ടിക്കാട്ടി ഇക്കഴിഞ്ഞ തെരഞ്ഞെടുപ്പിൽ മത്സരിച്ചിരുന്നില്ല. എൻഡിഎ സർക്കാർ രണ്ടാം തവണ അധികാരത്തിൽ എത്തിയപ്പോൾ അനാരോഗ്യം മൂലം തന്നെ കാബിനറ്റിൽനിന്ന് ഒഴിവാക്കണമെന്ന് പ്രധാനമന്ത്രി മോദിയോട് അഭ്യർഥിച്ചു സ്വയം പിൻവാങ്ങുകയായിരുന്നു ജയ്റ്റ്‌ലി.\nജയ്റ്റ്‌ലിയുടെ ആരോഗ്യനില മോശമായതായി വെള്ളിയാഴ്ച രാത്രി റിപ്പോർട്ടുകൾ വന്നിരുന്നു. ജീവൻരക്ഷാ ഉപകരണങ്ങളുടെ സഹായത്തോടെയായിരുന്നു അദ്ദേഹം കഴിഞ്ഞിരുന്നത്. ഇക്കഴിഞ്ഞ ദിവസങ്ങളിൽ രാഷ്‌ട്രീയ ഭേദമന്യേ വിവിധ നേതാക്കൾ അദ്ദേഹത്തെ സന്ദർശിക്കാൻ ആശുപത്രിയിൽ എത്തിയിരുന്നു.\nബിജെപിയുടെ രണ്ടാം തലമുറ നേതാക്കളിൽ പ്രമുഖനായിരുന്നു അരുണ് ജയ്റ്റ്‌ലി. വാജ്പേയ്, ഒന്നാം മോദി സർക്കാരുകളിൽ മന്ത്രിയായിരുന്ന അദ്ദേഹം ധനകാര്യം, പ്രതിരോധം, വാണിജ്യം, നിയമം, വാർത്താവിതരണം എന്നീ വകുപ്പുകൾ കൈകാര്യം ചെയ്തിട്ടുണ്ട്. രാജ്യസഭയിൽ ബിജെപിയുടെ കക്ഷി നേതാവായും പ്രതിപക്ഷനേതാവായും പ്രവർത്തിച്ചു.\nഅഭിഭാഷകരംഗത്തുനിന്നു രാഷ്‌ട്രീയത്തിൽ എത്തിയ ജയ്റ്റ്‌ലി പ്രധാനമന്ത്രി നരേന്ദ്ര മോദിയുടെ ഏറ്റവും വിശ്വസ്തനായിരുന്നു. ബിജെപിയുടെ സാന്പത്തികനയ പരിഷ്കരണത്തിന്‍റെ ചുക്കാൻ പിടിക്കാൻ ജയ്റ്റ്‌ലിയെയാണ് നിർണായകമായ ധനവകുപ്പ് നൽകി മോദി തെരഞ്ഞെടുത്തത്. ഒന്നാം മോദിസർക്കാരിന്‍റെ തുടക്കകാലത്ത് ധനവകുപ്പിനു പുറമേ സുപ്രധാനമായ പ്രതിരോധവകുപ്പിന്‍റെ ചുമതലയും മോദി ജയ്റ്റ്‌ലിക്കു നൽകി. മോദി സർക്കാരിന്‍റെ സാന്പത്തിക പരിഷ്കരണത്തിലെ സുപ്രധാന ചുവടുവയ്പായി ഉയർത്തിക്കാണിക്കുന്ന ചരക്കുസേവന നികുതി നടപ്പാക്കുന്നതിൽ ജയ്റ്റ്‌ലി നിർണായക പങ്കാണു വഹിച്ചത്.\n1952ൽ ജനിച്ച ജയ്റ്റ്‌ലി വിദ്യാർഥിപ്രസ്ഥാനമായ എബിവിപിയിലൂടെയാണ് ബിജെപിയിൽ സജീവമായത്. 1980ൽ ബിജെപിയിൽ ചേർന്നു. അടിയന്തരാവസ്ഥക്കാലത്ത് ജയിൽവാസം അനുഭവിച്ചിട്ടുണ്ട്. മുതിർന്ന അഭിഭാഷകനായിരുന്ന ജയ്റ്റ്‌ലിയെ 1991ൽ ബിജെപിയുടെ ദേശീയ എക്സിക്യൂട്ടീവിലേക്കു തെരഞ്ഞെടുത്തു. 1999ൽ ബിജെപിയുടെ വക്താവായും പ്രവർത്തിച്ചിട്ടുണ്ട്.\nവാജ്പേയ് പ്രധാനമന്ത്രിയായിരുന്ന കാലത്ത് വാർത്താവിതരണം, നിയമം, കന്പനികാര്യം എന്നീ മന്ത്രാലയങ്ങളുടെ ചുമതല വഹിച്ചിരുന്നു. ക്രിക്കറ്റ് ഉൾപ്പെടെ പല മേഖലകളിലും വ്യാപൃതനായിരുന്നു. നിരവധി പുസ്തകങ്ങളും രചിച്ചിട്ടുണ്ട്.


trending stocks, തിങ്കളാഴ്ച മികച്ച നേട്ടത്തിനായി2ഓഹരികള് - watch out for these buzzing stocks on monday - Samayam Malayalam\nwatch out for these buzzing stocks on monday\nതിങ്കളാഴ്ച മികച്ച നേട്ടത്തിനായി2ഓഹരികള്\nSreejith S | DSIJ | Updated: Jan 7, 2022, 4:18 PM\nഹിന്ദുജ ഗ്ലോബല് സൊല്യൂഷന്‍സ്, ഡിഷ്മാന് കാര്‍ബോജന് അംസിസ്, ജി.എം.ആര്. ഇന്‍ഫ്രാസ്ട്രക്ചര്, ശ്രീ രേണുക ഷുഗേഴ്‌സ് എന്നീ ഓഹരികളാണ് വാരാന്ത്യം നിക്ഷേപകർക്കു തിരിച്ചടി പകർന്നത്.\nവ്യാഴാഴ്ചത്തെ തകര്‍ച്ചയ്ക്ക് ശേഷം ഇന്ത്യന് ഓഹരി സൂചികകള് വാരാന്ത്യം മികച്ച തിരിച്ചുവരാണ് നടത്തിയത്. ബി.എസ്.ഇ. സെന്‍സെക്സ് 142 പോയിന്റ് ഉയര്‍ന്ന് 59,744.65 ലെവലിലാണ് വ്യാപാരം അവസാനിപ്പിച്ചത്. നിഫ്റ്റി 50 സൂചിക 66 പോയിന്റ് ഉയര്‍ന്ന് 17,812.70 ലെത്തി. ബി.എസ്.ഇ. മിഡ്ക്യാപ് 136 പോയിന്റ് ഉയര്‍ന്ന് 25,472.83ലും ബി.എസ്.ഇ. സ്‌മോള്‍ക്യാപ് 127 പോയിന്റ് ഉയര്‍ന്ന് 30,032.14ലുമാണ് വ്യാപാരം നിര്‍ത്തിയത്. നിലവിലെ സാഹചര്യത്തില് തിങ്കളാഴ്ചത്തെ ട്രേഡിങ്ങില് നേട്ടത്തിനായി പരിഗണിക്കാവുന്ന ചില ഓഹരികളാണ് താഴെ നല്‍കുന്നത്.\nAlso Read: വില 50 രൂപയില് താഴെ; നിക്ഷേപകര്‍ക്കിടയില് തരംഗമാകുന്ന ആ ഓഹരി ഇതാണ്\nടാറ്റ കണ്‍സള്‍ട്ടന്‍സി സര്‍വീസസ്- പാസ്പോര്‍ട്ട് സേവാ പ്രോഗ്രാമിന്റെ അടുത്ത ഘട്ടത്തെ നയിക്കാന് സര്‍ക്കാര് ടി.സി.എസിനെ തെരഞ്ഞെടുത്തു. ആദ്യഘട്ടം വിജയകരമായി നടപ്പിലാക്കിയതിന് ശേഷം, ഇ- ഗവേണന്‍സിന്റെ ഭാഗമായി സര്‍ക്കാര് നടത്തുന്ന ഏറ്റവും വിജയകരവും നിര്‍ണായകവുമായ സംരംഭങ്ങളില് ഒന്നാണിത്. ടി.സി.എസ് നിലവിലുള്ള സൗകര്യങ്ങളും സംവിധാനങ്ങളും പുതുക്കും. ഇ- പാസ്പോര്‍ട്ടുകള് അനുവദിക്കുന്നതിനുള്ള നൂതന പരിഹാരങ്ങളും ഇതില് ഉള്‍പ്പെടും. ബയോമെട്രിക്സ്, ആര്‍ട്ടിഫിഷ്യല് ഇന്റലിജന്‍സ്, അഡ്വാന്‍സ്ഡ് ഡേറ്റ അനലിറ്റിക്സ്, ചാറ്റ്ബോട്ടുകള്, ഓട്ടോ- റെസ്പോണ്‍സ്, നാച്ചുറല് ലാംഗ്വേജ് പ്രോസസിങ് തുടങ്ങിയ സാങ്കേതികവിദ്യകള് ഉപയോഗിച്ച് പൗരന്‍മാര്‍ക്കുള്ള സേവനങ്ങള് വിപുലീകരിക്കും. വാര്‍ത്ത പുറത്തുവന്നതോടെ വാരാന്ത്യം ടി.സി.എസ്. ഓഹരികള് ഒരു ശതമാനം ഉയര്‍ന്നിരുന്നു.\nAlso Read: റിലയൻസ് ഓഹരികൾ കുതിക്കും; അ‌റിയേണ്ട കാര്യങ്ങൾ\nസുന്ദരം മള്‍ട്ടി പാപ്പ്- കൊട്ടക് എജ്യുക്കേഷന് ഫൗണ്ടേഷനില് നിന്ന് ആന്‍ഡ്രോയിഡ് ടാബ്ലെറ്റുകള്‍ക്കായുള്ള 9,000 ലൈസന്‍സ് ഓര്‍ഡറുകള് സുന്ദരം ഇ- ക്ലാസ് നേടി. കെ.ഇ.എഫിനുള്ള ടാബ്ലെറ്റ് ഓര്‍ഡര് ലഭിച്ചതായി കമ്പനി തന്നെയാണു വ്യക്തമാക്കിയത്. കോവിഡിനെ തുടര്‍ന്നു ലോക്ക്ഡൗണ് പ്രഖ്യാപിക്കുകയും, സ്‌കൂളുകള് അടച്ചിടുകയും ചെയ്ത സമയം മുതല്, വിദ്യാഭ്യാസത്തിന്റെ തുടര്‍ച്ച സംരക്ഷിക്കുന്നതിനും സ്‌കൂളുകളില് നിന്നുള്ള വിദ്യാര്‍ഥികളുടെ പഠനനഷ്ടം കുറയ്ക്കുന്നതിനുമുള്ള പരിഹാരം കണ്ടെത്താന് കമ്പനി കഠിനമായി പരിശ്രമിച്ചുകൊണ്ടിരിക്കുകയാണ്. വിദ്യാഭ്യാസപരമായ ഉള്ളടക്കമുള്ള ഒരു ടാബ്ലെറ്റിന്റെ ഏകദേശ വില 10,000 രൂപയും നികുതിയുമാണ്. അതായത് പദ്ധതിയുടെ ഏകദേശ മൂല്യം 80 ദശലക്ഷം രൂപയാണ്.\nAlso Read: വില ആറു രൂപ വരെ; നിക്ഷേപകര്‍ക്ക് വന് നേട്ടം സമ്മാനിച്ച ചില ഓഹരികള്\nവെള്ളിയാഴ്ച മികച്ച നേട്ടം കൈവരിച്ച ഓഹരികള്- ഗ്രാസിം ഇന്‍ഡസ്ട്രീസ്, ഒ.എന്.ജി.സി, ഹിന്‍ഡാല്‍കോ ഇന്‍ഡസ്ട്രീസ്, ശ്രീ സിമെന്റ്, എച്ച്.ഡി.എഫ്.സി. ലൈഫ് എന്നീ ഓഹരികള് നിഫ്റ്റി 50 സൂചികയില് രണ്ടു ശതമനത്തോളം നേട്ടം കൈവരിച്ചു. ഏഷ്യന് പെയിന്റ്സ്, ടി.സി.എസ്, നെസ്ലെ ഇന്ത്യ, ഐ.സി.ഐ.സി.ഐ. ബാങ്ക്, റിലയന്‍സ്, അള്‍ട്രാടെക് സിമെന്റ് എന്നിവയാണ് ബി.എസ്.ഇ. സെന്‍സെക്സ് സൂചികയിലെ ഏറ്റവും മികച്ച നേട്ടക്കാര്. ഹിന്ദുജ ഗ്ലോബല് സൊല്യൂഷന്‍സ്, ഡിഷ്മാന് കാര്‍ബോജന് അംസിസ്, ജി.എം.ആര്. ഇന്‍ഫ്രാസ്ട്രക്ചര്, ശ്രീ രേണുക ഷുഗേഴ്‌സ് എന്നിവയാണ് പിന്നിലായ ഓഹരികള്.\nഈ ലേഖനം ടൈംസ് ഇൻറര്‍നെറ്റ് ലിമറ്റഡിൻേറതല്ല. ഇതിൽ പരമാര്‍ശിക്കുന്ന വിവരങ്ങൾക്ക് കമ്പനിക്ക് യാതൊരു ഉത്തരവാദിത്തവും ഉണ്ടായിരിക്കില്ല. നിക്ഷേപം നടത്തുന്നതിന് മുമ്പ് ഇതിലെ വിവരങ്ങൾ ശരിയാണെന്നും ആധികാരികമാണെന്നും നിക്ഷേപകര് ഉറപ്പാക്കണം.)\nആര്‍ട്ടിക്കിള് ഷോപെന്നി ഓഹരികളിൽ പണം മുടക്കണോ? ഈ ഇത്തിരിക്കുഞ്ഞൻമാര് ട്രെൻഡിങ് ആണ്\nWeb Title : watch out for these buzzing stocks on monday


അഫ്ഗാൻ – Media Mangalam\nഅമേരിക്കയും ബ്രിട്ടനും പരിശീലനം നൽകിയ അഫ്ഗാൻ സൈനികരും ഇപ്പോൾ താലിബാനൊപ്പം; വെളിപ്പെടുത്തലുമായി ബ്രിട്ടീഷ് സൈനിക ഉദ്യോഗസ്ഥർ\nലണ്ടൻ: താലിബാന് വേണ്ടി ഇപ്പോൾ പോരാടുന്നവരിൽ അമേരിക്കയും ബ്രിട്ടനും മറ്റ് നാറ്റോ രാജ്യങ്ങളും പരിശീലനം നൽകിയ അഫ്ഗാൻ സൈനികരുമെന്ന് റിപ്പോർട്ട്. ബ്രിട്ടീഷ്, അമേരിക്കൻ സേനകൾ പരിശീലിപ്പിച്ച അഫ്ഗാൻ…\nഅഫ്ഗാനിൽ സർക്കാർ രൂപീകരിക്കാനുള്ള തയ്യാറെടുപ്പോടെ താലിബാൻ; അധികാരമേൽക്കുന്ന ചടങ്ങിലേക്ക് ചൈനക്കും ക്ഷണം\nകാബൂൾ: പഞ്ച്ശീറും കീഴടക്കിയതിന് പിന്നാലെ അഫ്ഗാനിസ്താനിൽ സർക്കാർ രൂപവത്കരിക്കുന്നതിനുള്ള നീക്കങ്ങളുമായി താലിബാൻ. പുതിയ സർക്കാർ അധികാരമേൽക്കുന്ന ചടങ്ങിലേക്ക് പാകിസ്താനും ചൈനയും അടക്കമുള്ള രാജ്യങ്ങളെ താലിബാൻ ക്ഷണിച്ചുവെന്നാണഅ പുറത്തുവരുന്ന…\nസ്ത്രീകളുടെ സ്വാതന്ത്ര്യം ഇസ്ലാമിക നിയമത്തിന്റെ പരിധിക്കുള്ളില് നിന്ന് മാത്രം; താലിബാൻ അധികാരം പിടിച്ചതോടെ അഫ്ഗാനിൽ ബുർഖയുടെ വില പത്തിരട്ടിയായി\nകാബൂള്: അഫ്ഗാനിസ്ഥാനില് സ്ത്രീകളുടെ വേഷമായ ബുര്‍ഖയുടെ വില പത്തിരട്ടി വർധിച്ചു. താലിബാന് അധികാരം പിടിച്ചെടുത്തതിന് പിന്നാലെയാണ് ബുർഖക്ക് വില വർധിച്ചിരിക്കുന്നത്. അന്താരാഷ്ട്രമാധ്യമങ്ങളെ ഉദ്ധരിച്ച് ഇന്ത്യ ടുടെയാണ് ഇക്കാര്യം…\nഅധികാരം പങ്കിടാമെന്ന് അഫ്ഗാൻ സർക്കാർ; പൂർണമായും പിടിച്ചടക്കുമെന്ന് താലിബാൻ; മധ്യസ്ഥ ചർച്ചയും പാളുന്നു\nദോഹ: താലിബാന് മുന്നിൽ പൂർണമായും കീഴടങ്ങുന്ന നിലപാടുമായി അഫ്ഗാൻ സർക്കാർ. വെടിനിർത്തൽ എന്ന അഭ്യർത്ഥനക്ക് പകരം അധികാരം പങ്കിടാമെന്ന നിർദ്ദേശമാണ് ഖത്തറിൽ നടക്കുന്ന മധ്യസ്ഥ ചർച്ചയിൽ അഫ്ഗാൻ…


മമ്മൂട്ടിയുടെ വീട്ടില് പാപ്പയുടെ കുടുംബം; ദുല്‍ക്കറിനെ കണ്ടതിന്റെ സന്തോഷം പങ്കുവെച്ച് ഫെയ്‌സ്ബുക്കില് കുറിപ്പ് | Keralabhooshanam.com | Breaking News, Latest News, Kerala, India and World news\nBy web desk on 11/02/2019 Comments Off on മമ്മൂട്ടിയുടെ വീട്ടില് പാപ്പയുടെ കുടുംബം; ദുല്‍ക്കറിനെ കണ്ടതിന്റെ സന്തോഷം പങ്കുവെച്ച് ഫെയ്‌സ്ബുക്കില് കുറിപ്പ്\nകൊച്ചി: മമ്മൂട്ടി ചിത്രം പേരന്‍പ് തമിഴ്‌നാട്ടിലും കേരളത്തിലും ഗംഭീര അഭിപ്രായം നേടി മുന്നേറുകയാണ്. മമ്മൂട്ടിക്കൊപ്പം അഭിനയക്കരുത്തില് ശക്തമായ വേഷം കാഴ്ചവെയ്ക്കുന്ന സാധനയുടെ പാപ്പ എന്ന കഥാപാത്രവും പ്രേക്ഷക കൈയടി നേടുകയാണ്. സ്പാസ്റ്റിക് പരാലിസിസ് ബാധിച്ച കൗമാരക്കാരിയായി അത്ഭുതപ്പെടുത്തുന്ന പ്രകടനമാണ് സാധന നടത്തിയിരിക്കുന്നത്. ഇപ്പോഴിതാ ചിത്രത്തിന്റെ വിജയത്തിനൊപ്പം മമ്മൂട്ടിയുടെ വീട്ടിലെത്തി അദ്ദേഹത്തെയും ദുല്‍ഖറിനെയും കണ്ടതിന്റെ സന്തോഷം പങ്കുവെയ്ക്കുകയാണ് സാധനയും കുടുംബവും.\nസാധനയുടെ അച്ഛന് ശങ്കരനാരായണന് വെങ്കടേഷ് ഫെയ്‌സ്ബുക്കില് പങ്കുവച്ച കുറിപ്പ് ഇതിനോടകം സോഷ്യല് മീഡിയയില് വൈറലായിക്കഴിഞ്ഞു.യഥാര്‍ഥ മനുഷ്യനാണ് മമ്മൂക്ക. ഈ കുറിപ്പ് അദ്ദേഹത്തിനുള്ള നന്ദിയാണ്. ഞങ്ങളെ അദ്ദേഹത്തിന്റെ വീട്ടിലേക്ക് ക്ഷണിച്ചതിനും ദുല്‍ഖര് സല്‍മാനുമായി കൂടിക്കാഴ്ചയ്ക്ക് അവസരം ഒരുക്കിയതിനും. ചെല്ലമ്മ (സാധനയുടെ വിളിപ്പേര്) ദുല്‍ഖറിന്റെ വലിയ ആരാധികയാണ്.’\nവീട്ടിലെത്തിയപ്പോള് ഞങ്ങള് കണ്ട ദുല്‍ഖറിന്റെ വിനയം ഞങ്ങളെ അമ്പരപ്പിച്ചു. ഷൂട്ടിങ് തിരക്കുകള്‍ക്ക് ശേഷമെത്തിയ അദ്ദേഹം, ഒരു മണിക്കൂര് നേരം ഞങ്ങള്‍ക്കൊപ്പം ചെലവിട്ടു. റാമിനെയും സാധനയെയും പ്രശംസിച്ചു. മമ്മൂട്ടി സാറും വളരെ സന്തോഷവാനായിരുന്നു. ഒരുപാട് കാര്യങ്ങള് ഞങ്ങള് സംസാരിച്ചിരുന്നു. എല്ലാവരും ചേര്‍ന്ന് ഒരു വലിയ കുടുംബമായിരിക്കുന്നതായി തോന്നി തിരികെ പോരുമ്പോള്.\nഇതാണ് പേരന്‍പിന്റെ പേരില് ഞങ്ങള്‍ക്ക് ലഭിക്കുന്ന ആദ്യത്തെ അവാര്‍ഡെന്ന് തോന്നുന്നു. ഈ ദിവസം വര്‍ഷങ്ങളോളം ഞങ്ങള് ഓര്‍ത്തുവെക്കും.’ അദ്ദേഹം കുറിച്ചു. റാമിന്റെ തന്നെ തങ്കമീന്‍ങ്കള് എന്ന ചിത്രത്തിലൂടെയാണ് സാധന സിനിമയിലെത്തുന്നത്. ഈ ചിത്രത്തിലെ അഭിനയത്തിന് മികച്ച ബാലതാരത്തിനുള്ള ദേശീയപുരസ്‌കാരവും സാധനയ്ക്ക് ലഭിച്ചിരുന്നു.\nമമ്മൂട്ടിയുടെ വീട്ടില് പാപ്പയുടെ കുടുംബം; ദുല്‍ക്കറിനെ കണ്ടതിന്റെ സന്തോഷം പങ്കുവെച്ച് ഫെയ്‌സ്ബുക്കില് കുറിപ്പ് added by on 11/02/2019


'ലെഫ്റ്റ്'എന്നത് ഇന്ത്യയ്ക്കൊരിടത്തും 'റൈറ്റ്' അല്ല: അമിത് ഷാ - themediasyndicate\nന്യൂഡല്‍ഹി: ‘ലെഫ്റ്റ്’ എന്നത് ഇന്ത്യയ്ക്കൊരിടത്തിനും ‘റൈറ്റ്’ അല്ലെന്ന് ബിജെപി ദേശീയ അധ്യക്ഷന് അമിത് ഷാ. പശ്ചിമ ബംഗാളിലോ ഒറീസ്സയിലോ കേരളത്തിലോ ഭരണത്തിലേറാത്തിടത്തോളം കാലം ബിജെപിയുടെ സുവര്‍ണ്ണ യുഗം ആരംഭിക്കാനാവില്ലെന്നും അദ്ദേഹം കൂട്ടിച്ചേര്‍ത്തു. ത്രിപുരയില് ബി.ജെ.പി നേടിയ മിന്നും വിജയത്തിന്റെ പശ്ചാത്തലത്തിലാണ് അമിത്ഷാ ഇത്തരത്തിലൊരു അഭിപ്രായ പ്രകടനം നടത്തിയത്.\nഇടതു കോട്ടയായ ത്രിപുരയിലും നാഗാലാന്‍ഡിലും പാര്‍ട്ടിയുടെ വിജയം വടക്കുകിഴക്കന് സംസ്ഥാനങ്ങളിലെ ജനങ്ങള് പ്രധാനമന്ത്രി നരേന്ദ്ര മോദിയുടെ നേതൃത്വത്തിനു നല്‍കിയ അംഗീകാരമാണ്. ബിജെപി പ്രവര്‍ത്തകര്‍ക്കും തനിക്കും സന്തോഷത്തിന്റെണ ദിനമാണിന്ന്. പലകാരണങ്ങളാല് ബിജെപിയുടെ വിജയം വളരെ പ്രധാന്യം അര്‍ഹിക്കുന്നതാണെന്നും അദ്ദേഹം പറഞ്ഞു.\nകര്‍ണാടകയിലെ നിയമസഭാ തെരഞ്ഞെടുപ്പില് ബിജെപി വന് വിജയം നേടുകയും ഭരണത്തിലേറുകയും ചെയ്യുമെന്ന് അദ്ദേഹം പറഞ്ഞു. ബിജെപിക്ക് ഒറ്റയ്ക്ക് തൃപുരയില് ഭൂരിപക്ഷമുണ്ടെങ്കിലും സഖ്യകക്ഷികളെയും മന്ത്രിസഭയില് ഉള്‍പ്പെടുത്തും. തുടരെത്തുടരെയുള്ള വിജയങ്ങള് 2019 ലോക്സഭാ തെരഞ്ഞെടുപ്പില് പാര്‍ട്ടിയുടെ ആത്മവിശ്വാസം വര്‍ധിപ്പിക്കുമെന്നും അദ്ദേഹം അഭിപ്രായപ്പെട്ടു.\nTags: amit-shah-on-tripura-victory-and-kerala-അമിത് ഷാത്രിപുര ഇലക്ഷന്\nകോഴിക്കോട് പെട്രോൾ പമ്പിൽ തോക്ക് ചൂണ്ടി മോഷണം


ബിജെപിയ്ക്ക് തിരിച്ചടി, യെദ്യൂരപ്പ സര്‍ക്കാര് നാളെ നാലുമണിക്ക് വിശ്വാസവോട്ട് തേടണമെന്ന് സുപ്രിം കോടതി | Reporter Live\nBy Web Desk\tMay 18, 2018 11:42 am A+ A-\nദില്ലി: കര്‍ണാടക മുഖ്യമന്ത്രിയായി സത്യപ്രതിജ്ഞ ചെയ്ത ബിഎസ് യെദ്യൂരപ്പ നാളെത്തന്നെ വിശ്വാസവോട്ട് തേടണമെന്ന് സുപ്രിം കോടതി. നാളെ നാലുമണിക്ക് വിശ്വാസവോട്ട് തേടണമെന്നാണ് സുപ്രിം കോടതിയുടെ മൂന്നംഗബെഞ്ച് നിര്‍ദേശിച്ചിരിക്കുന്നത്. ഏഴ് ദിവസത്തെ സമയം വേണമെന്ന ബിജെപിയുടെ ആവശ്യം കോടതി അംഗീകരിച്ചില്ല. ബിജെപിക്ക് വേണ്ടി ഹാജരായ മുകുള് റോത്ത്ഗിയാണ് ഏഴ് ദിവസത്തെ സമയം ആവശ്യപ്പെട്ടത്.\nഭൂരിപക്ഷം തെളിയിക്കുന്നത് വരെ സഭയിലെ ആംഗ്ലോ ഇന്ത്യന് പ്രതിനിധിയെ നാമനിര്‍ദേശം ചെയ്യരുതെന്നും കോടതി നിര്‍ദേശിച്ചു. ജസ്റ്റിസുമാരായ എകെ സിക്രി, എസ്എ ബോബ്‌ഡെ, അശോക് ഭൂഷണ് എന്നിവരടങ്ങിയ ബെഞ്ചാണ് ഹര്‍ജി പരിഗണിച്ചത്.\nനേരത്തെ ഗവര്‍ണര് വാജുഭായ് വാല 15 ദിവസത്തെ സമയമാണ് ഭൂരിപക്ഷം തെളിയിക്കാന് യെദ്യൂരപ്പയ്ക്ക് നല്‍കിയത്. നാളെ വിശ്വാസവോട്ടെടുപ്പ് നടത്തുന്നതിനെ ബിജെപിക്ക് വേണ്ടി ഹാജരായ മുകുള് റോത്ത്ഗി എതിര്‍ത്തു. ഭൂരിപക്ഷം തെളിയിക്കാന് കൂടുതല് സമയം നല്‍കാനാകില്ലെന്ന് മൂന്നംഗബെഞ്ചിന്റെ അധ്യക്ഷനായ ജസ്റ്റിസ് എകെ സിക്രി വ്യക്തമാക്കി.


May 12, 2021 – Page2– Utharadesam\nന്യൂഡല്‍ഹി: രാജ്യതലസ്ഥാനത്ത് നിന്ന് ആശ്വാസ വാര്‍ത്തയായി ടെസ്റ്റ് പോസിറ്റിവിറ്റി നിരക്ക്. ഡെല്‍ഹിയില് ടെസ്റ്റ് പോസിറ്റിവിറ്റി നിരക്ക് കുറയുന്നത് സംസ്ഥാനത്തിന് ആശ്വാസമാകുന്നു. 17.03 ശതമാനമാണ് ഇന്നത്തെ ടെസ്റ്റ് പോസിറ്റിവിറ്റി ...\nതിരുവനന്തപുരം: ദിവസങ്ങളായി തുടരുന്ന ഇസ്രയേല്-പാലസ്തീന് സംഘര്‍ഷത്തില് പ്രതികരണവുമായി ഡിവൈഎഫ്ഐ. സംഘര്‍ഷം രൂക്ഷമായി തുടരുന്ന സാഹചര്യത്തില് ഡിവൈഎഫ്ഐ സംസ്ഥാന സെക്രട്ടറിയേറ്റ് പാലസ്തീന് ഐക്യദാര്‍ഢ്യം പ്രഖ്യാപിച്ചു. ഡി.വൈ.എഫ്.ഐ സംസ്ഥാന സെക്രട്ടറി ...\nസീതാംഗോളി: കാറില് കടത്തുകയായിരുന്ന 103 ലിറ്റര് കര്‍ണ്ണാടക മദ്യം എക്‌സൈസ് സംഘം പിടികൂടി. യുവാവിനെതിരെ കേസ്. ബംബ്രാണയിലെ അഖിലിനെതിരെ കേസെടുത്തു. എക്‌സൈസ് കാസര്‍കോട് സി.ഐ ജോയി ജോസഫും ...\nതിരുവനന്തപുരം: സംസ്ഥാനത്ത് ഇന്ന് 43,529 പേര്‍ക്ക് കൂടി കോവിഡ്-19 സ്ഥിരീകരിച്ചു. എറണാകുളം 6410, മലപ്പുറം 5388, കോഴിക്കോട് 4418, തിരുവനന്തപുരം 4284, തൃശൂര് 3994, പാലക്കാട് 3520, ...\nകാസര്‍കോട്: സംസ്ഥാനമൊട്ടുക്കും വേരുകളുള്ള കോടികളുടെ നിക്ഷേപതട്ടിപ്പു കേസില് രണ്ട് പേര് കൂടി അറസ്റ്റിലായി. കോഴിക്കോട് കുരുവാതൂര് സ്വദേശി ഹൈദരാലി, പുറക്കാട്ടിരി സ്വദേശി ഷാജി എന്‍കെആര് എന്നിവരെയാണ് കാസര്‍കോട് ...\nകാസര്‍കോട്: സീസണ് ടിക്കറ്റില് സ്ഥിരമായി ട്രെയിന് യാത്ര ചെയ്യുന്ന ഒരു കൂട്ടം യുവാക്കളുടെ കൂട്ടായ്മയില് പിറവിയെടുത്ത ടി.എം. ചാരിറ്റബിള് (ട്രെയിന്‍മേറ്റ്‌സ്) സംഘടനയുടെ കാരുണ്യ കൂട്ടായ്മ ഏഴാം വര്‍ഷത്തില്. ...\nകാസര്‍കോട്: തലകീഴ്‌പ്പോട്ടാക്കി നടന്ന് ഏഷ്യ ബുക്ക് ഓഫ് റെക്കോര്‍ഡ്‌സിലും, ഇന്ത്യ ബുക്ക് ഓഫ് റെക്കോര്‍ഡ്‌സിലും ഇടം നേടി കാസര്‍കോട് സീതാംഗോളി സ്വദേശി അഷ്‌റഫ്. അപ്പ് സൈഡ് ഡൗണ് ...\nകാസര്‍കോട്: ജനറല് ആസ്പത്രിയിലെ കാരുണ്യ ഫാര്‍മസി ജീവനക്കാര്‍ക്ക് കോവിഡ് ബാധിച്ചതിനെ തുടര്‍ന്ന് ഫാര്‍മസി അടച്ച് പൂട്ടി. ഇതോടെ മിതമായ നിരക്കില് ജീവന് രക്ഷാമരുന്നു അടക്കമുള്ളവ ലഭിക്കുന്ന രോഗികള് ...\nബന്തിയോട്: മുട്ടത്ത് കാറും സ്‌കൂട്ടറും കൂട്ടിയിടിച്ച് രണ്ടുപേര്‍ക്ക് പരിക്കേറ്റു. സ്‌കൂട്ടര് യാത്രക്കാരായ ബന്തിയോട് പഞ്ചത്തൊട്ടിയിലെ അല്‍ഷാദ് (19), സാദിഖ് (20) എന്നിവര്‍ക്കാണ് പരിക്കേറ്റത്. ഇരുവരേയും മംഗളൂരുവിലെ സ്വകാര്യ ...


മൊഞ്ച് കൂട്ടി ഇന്ത്യയുടെ പ്രിയപ്പെട്ട ഹാച്ച്ബാക്ക്, ഒപ്പം സുരക്ഷയും: ഹാനി മുസ്തഫ എഴുതുന്നു | hani musthafa new maruti baleno 2022 review\nമൊഞ്ച് കൂട്ടി ഇന്ത്യയുടെ പ്രിയപ്പെട്ട ഹാച്ച്ബാക്ക്, ഒപ്പം സുരക്ഷയും: ഹാനി മുസ്തഫ എഴുതുന്നു\nമാരുതി ബലേനൊയുടെ പുത്തന് മോഡലിലിലെ മാറ്റങ്ങളും പ്രത്യേകതകളും\nBy Hani Musthafa\n|17 April 2022 8:30 AM GMT\nഇന്ത്യയില് ഏറ്റവും വേഗത്തില് 10 ലക്ഷം യൂണിറ്റ് വിറ്റഴിക്കപ്പെട്ട കാറാണ് മാരുതി ബലേനൊ. മാരുതി തങ്ങളുടെ നെക്‌സ പ്ലാറ്റ്‌ഫോമിലൂടെ വില്‍ക്കുന്ന ബലേനൊയുടെ ഏറ്റവും പുതിയ 2022 മോഡല് ഇപ്പോള് വിപണിയില് എത്തിയിരിക്കുകയാണ്. ഈ പുത്തന് പ്രീമിയം ഹാച്ച്ബാക്കാണ് ഈ ലക്കത്തില് പരിചയപ്പെടുത്തുന്നത്.\nഹാച്ച്ബാക്ക് രൂപത്തില് മാരുതി\nയുടെ രണ്ടാം തലമുറ മോഡലാണ് ബലേനൊയിലൂടെ ഇപ്പോള് അവതരിപ്പിച്ചിട്ടുള്ളത്. ഇന്ത്യയില് ടൊയോട്ട ഗ്ലാന്‍സ ആയിട്ടും വിദേശത്ത് ടൊയോട്ട സ്റ്റാര്‍ലെറ്റ് ആയിട്ടും വരുന്നത് ഈ മോഡല് തന്നെയാണ്. പുതിയ ബലേനൊയിലൂടെ മാരുതി അവതരിപ്പിച്ചിരിക്കുന്നത് മുമ്പെങ്ങും മാരുതി കാറില് കണാത്ത തരത്തിലുള്ള ഫീച്ചറുകള് കുത്തി നിറച്ചിട്ടാണ്. ഇതു തന്നെയാണ് മാരുതി ഈ മോഡലിലൂടെ വില്‍ക്കാനും ഉദ്ദേശിച്ചിട്ടുള്ളത്.\nഡിസൈന് നോക്കുകയാണെങ്കില് മുമ്പുള്ളതില് നിന്ന് വലിയ മാറ്റമൊന്നും വരുത്തിയിട്ടില്ലെന്ന് ഒറ്റ നോട്ടത്തില് തോന്നിയേക്കാം. സൂക്ഷിച്ചുനോക്കിയാല് അറിയാം, മൊത്തത്തിലുള്ള രൂപം മാത്രമാണ് നിലനിര്‍ത്തിയിട്ടുള്ളതെന്ന്. മുന്‍പിന് വശങ്ങളില് നല്ലകുറേ മാറ്റങ്ങള് കൊണ്ടുവന്നിട്ടുണ്ട്.\nപുതിയ ഗ്രില്ലും അതിന് അനുയോജ്യമായ തരത്തില് പുതിയ എല്‍ഇഡി ഹെഡ്‌ലൈറ്റും മാറ്റിയിരിക്കുന്ന പുതിയ ബമ്പറും പഴയതിനേക്കാള് ആകര്‍ഷണീയമാക്കുന്നുണ്ട്. പിന്‍വശത്തിലും പുതിയ ടെയില് ലൈറ്റും പുതുക്കിയ ബമ്പറുമാണ് കൊടുത്തിരിക്കുന്നത്.\nവശങ്ങളില് പുതിയ ക്രോം ബീഡിംഗും ഷോള്‍ഡര് ലൈനുകളും 16 ഇഞ്ച് വീലുകളുമാണ് വരുന്നത്. ഇതെല്ലാം കൂടിച്ചേരുമ്പോള് ബലേനൊ പ്രേമികളെ കൂടുതല് ത്രസിപ്പിക്കുന്ന തരത്തിലുള്ള ഒരു ഹാച്ച്ബാക്ക് ആയി മാറിയിട്ടുണ്ട്.\nപുറമെ കണ്ടപോലെ അല്ല, ഉള്‍വശത്തില് കാര്യമായ മാറ്റങ്ങളാണ് പുതിയ ബലേനൊയില് കൊണ്ടുവന്നിരിക്കുന്നത്. പുതിയ ഡാഷ്‌ബോര്‍ഡ് ഡിസൈന്, അതില്9ഇഞ്ചിന്റെ ഇന്‍ഫൊടെയ്ന്‍മെന്റ് സ്‌ക്രീനും പുതിയ ഗ്രാഫിക്കും ഇന്റര്‍ഫെയ്‌സുമാണ് ഉള്‍പ്പെടുത്തിയിരിക്കുന്നത്. ഇതിനുപരി എന്നെ ആകര്‍ഷിച്ചത് മാരുതി കാറുകളില് ആദ്യമായി വന്നിട്ടുള്ള 'ഹെഡ്-അപ്പ് ഡിസ്‌പ്ലേ' (HUD) ആണ്. വ്യത്യസ്ത മോഡുകളിലായി സെറ്റ് ചെയ്യാവുന്ന HUD ഈ വിഭാഗത്തിലെ മറ്റ് എതിരാളികളെ നാണിപ്പിക്കും. മുമ്പുള്ളതിനേക്കാള് നിര്‍മ്മാണ ഗുണനിലവാരവും ഉപയോഗിച്ചിരിക്കുന്ന വസ്തുക്കളുടെ ക്വാളിറ്റിയും മെച്ചപ്പെട്ടിട്ടുണ്ട്.\nസുഖപ്രദമായി യാത്രചെയ്യാവുന്ന തരത്തിലാണ് സീറ്റുകള് രൂപപ്പെടുത്തിയിട്ടുള്ളത്. സസ്‌പെന്‍ഷന്റെ ട്യൂണും അത്തരത്തിലാണ്. ഈ പുതിയ ബലേനൊയുടെ മറ്റൊരു ആകര്‍ഷണീയത സുരക്ഷിതത്വത്തിന്റെ കാര്യത്തിലാണ്. ആറ് എയര്‍ബാഗ് സ്റ്റാന്‍ഡേര്‍ഡായി എല്ലാ ശ്രേണിയിലും നല്‍കിയിട്ടുണ്ട്. ഇതിനു പുറമെ നിര്‍മ്മാണത്തിലും കെട്ടുറപ്പ് വര്‍ധിപ്പിച്ചിട്ടുണ്ട്.\n1.2 ലിറ്റര് പെട്രോള് എഞ്ചിനാണ് പുതിയ മോഡലില് നല്‍കിയിരിക്കുന്നത്. 89 എച്ച്പി കരുത്തും 113 എന്‍എം ടോര്‍ക്കും ഉല്‍പ്പാദിപ്പിക്കുന്ന ഈ എഞ്ചിനുമായി രണ്ട് തരത്തിലുള്ള ഗിയര്‍ബോക്‌സുകളാണ് ഘടിപ്പിച്ചിരിക്കുന്നത്-5സ്പീഡ് മാന്വല് ഗിയര്‍ബോക്‌സും പുതുക്കിയ എഎംടി ഗിയര്‍ബോക്‌സും. ഇന്ധനക്ഷമതയാണ് എഞ്ചിന്റെ മുഖ്യ ആകര്‍ഷണമായി അവകാശപ്പെടാവുന്നത്. 21 കിലോമീറ്റര് പറയുന്നുണ്ടെങ്കിലും നമ്മുടെ ടെസ്റ്റ് ഡ്രൈവില് 17.5 കിലോമീറ്റര് വരെ മൈലേജ് ലഭിച്ചിട്ടുണ്ട്.\nകേരളത്തില് ബലേനൊയുടെ വില 7.32 ലക്ഷം രൂപ മുതല് 10.87 ലക്ഷം രൂപ വരെയാണ്.\nauto news automobile news Hani musthafa Maruti Baleno review


വേഡ്പ്രസ്സിൽ പരമാവധി അപ് ലോഡും പിഎച്ച്പി മെമ്മറി പരിധിയും പ്രശ്നങ്ങൾ എങ്ങനെ പരിഹരിക്കാം?\nഅപ് ലോഡും മെമ്മറി പരിധിയും ബന്ധപ്പെട്ട സാധാരണ മുന്നറിയിപ്പ് സന്ദേശം\nനിങ്ങളുടെ വേഡ്പ്രസ് വെബ് സൈറ്റിൽ ജോലി ചെയ്യുമ്പോൾ, ചിലപ്പോൾ നിങ്ങൾക്ക് ഇനിപ്പറയുന്ന തരത്തിലുള്ള മുന്നറിയിപ്പ് കാണാവുന്നതാണ്.\nബൈറ്റുകളുടെ ഉള്ളടക്ക-ദൈർഘ്യം പരിധിയെ ക്കാൾ കൂടുതലാണ് മുന്നറിയിപ്പ് പോസ്റ്റ് ഉള്ളടക്ക-ദൈർഘ്യം…\nഅപ് ലോഡ് ചെയ്ത ഫയൽ php.ini ൽ upload_max_filesize നിർദ്ദേശത്തെ മറികടക്കുന്നു…\nഈ സൈറ്റിനായി പരമാവധി അപ് ലോഡ് വലിപ്പം മറികടക്കുന്നു…\nമാരകമായ പിശക്: 12345678 ബൈറ്റുകളുടെ അനുവദനീയ മെമ്മറി വലിപ്പം (2345678 ബൈറ്റുകൾ അനുവദിച്ചിട്ടുണ്ട്) /home/your-username/public_html/wp-includes/plugin.php on line 1000…\n413 പിശക്: അഭ്യർത്ഥന സ്ഥാപനം വളരെ വലുത്\n"ഇത് ചെയ്യണമെന്ന് ഉറപ്പാണോ?"\n=> പരമാവധി അപ് ലോഡ് വലിപ്പമോ മെമ്മറി പരിധിയോ നിങ്ങളുടെ വെബ് സൈറ്റിന്റെ സെർവർ സജ്ജീകരണങ്ങളുമായി ബന്ധപ്പെട്ടതാണ് ഈ സന്ദേശങ്ങൾ.\nനിങ്ങളുടെ നിലവിലെ സിസ്റ്റം സജ്ജീകരണങ്ങൾ പരിശോധിക്കുക\nആദ്യം, നിങ്ങളുടെ നിലവിലെ സെർവർ മെമ്മറി സജ്ജീകരണങ്ങൾ പരിശോധിക്കുക.\nകസ്റ്റമൈസർ അല്ലെങ്കിൽ കസ്റ്റമൈസർ പ്രോ വേഡ്പ്രസ് തീമുകളിൽ, നിങ്ങളുടെ സിസ്റ്റത്തിന്റെ വിവരങ്ങൾ എളുപ്പത്തിൽ പരിശോധിക്കാൻ നിങ്ങളെ അനുവദിക്കുന്ന ഒരു സവിശേഷത ഞങ്ങൾക്കുണ്ട്. ട്രബിൾഷൂട്ടിംഗ് പിശകുകൾ വരുമ്പോൾ ഇത് സഹായകരമാകും.\nകസ്റ്റമൈസർ പ്രോ തീമിനായി, വേഡ്പ്രസ്സ് അഡ്മിൻ -> പ്രത്യക്ഷപ്പെടൽ -> കുറിച്ച് കസ്റ്റമൈസർ പ്രോയിൽ നിങ്ങൾക്ക് കാണാവുന്നതാണ്\nകസ്റ്റമൈസർ പ്രമേയത്തിനായി, നിങ്ങൾക്ക് വേഡ്പ്രസ് അഡ്മിൻ -> പ്രത്യക്ഷപ്പെടൽ ->കസ്റ്റമൈസർ->\nനിങ്ങൾ ഈ വിഭാഗം കാണും – സിസ്റ്റം വിവരങ്ങൾ.\nനിങ്ങളുടെ കസ്റ്റമൈസർ പ്രോ തീം ഇൻസ്റ്റാൾ ചെയ്യുമ്പോൾ ഇനിപ്പറയുന്ന പിശക് സന്ദേശം നിങ്ങൾക്ക് നേരിട്ടിരിക്കാം.\nഅപ് ലോഡ് ചെയ്ത ഫയൽ പിഎച്ച്പിയിലെ upload_max_filesize നിർദ്ദേശത്തെ ക്കാൾ കൂടുതലാണ്.ini\nഇനിപ്പറയുന്ന സ്ക്രീൻഷോട്ട് കാണുക.\nഅല്ലെങ്കിൽ നിങ്ങൾ ഒരു ചിത്രം അപ് ലോഡ് ചെയ്യുമ്പോൾ ഇനിപ്പറയുന്ന പിശക്.\n.. ഈ സൈറ്റിനായി പരമാവധി അപ് ലോഡ് വലിപ്പവും.\nനിങ്ങളുടെ phpഅപ് ലോഡ് മാക്സ് ഫയലുകളുടെ വലിപ്പം (upload_max_filesize) നിങ്ങളുടെ php.ini ഫയൽ ഇഷ്ടാനുസൃതമാക്കൽ പ്രോ തീമിനേക്കാൾ ചെറുതോ നിങ്ങൾ അപ് ലോഡ് ചെയ്യാൻ ശ്രമിക്കുന്ന ചിത്രത്തിന്റെ ഫയൽ വലിപ്പത്തെക്കാൾ ചെറുതോ ആകുമ്പോൾ ഇത് സംഭവിക്കുന്നു.\nഎഴുതുമ്പോൾ, കസ്റ്റമൈസർ പ്രോ തീമിൻറെ (സിപ്പ് ഫയൽ) ഫയലിന്റെ വലിപ്പം 11.2M ആണ്.\nപിഎച്ച്പി അപ് ലോഡ് മാക്സ് ഫയലുകളുടെ മൂല്യത്തിനായി നിങ്ങളുടെ സിസ്റ്റം വിവരങ്ങൾ നോക്കുക, നിങ്ങൾ അത് ഉയർന്നതും ആരോഗ്യദായകവുമായ മൂല്യത്തിലേക്ക് വർദ്ധിപ്പിക്കേണ്ടതുണ്ട്.\nവേഡ്പ്രസ്സിൽ നിങ്ങളുടെ അപ് ലോഡ് മാക്സ് ഫയലുകളുടെ വലുപ്പപ്രശ്നം പരിഹരിക്കുന്നതിന് ലഭ്യമായ ചില പരിഹാരങ്ങൾ താഴെ നൽകുന്നു.\nനിങ്ങളുടെ ഹോസ്റ്റിംഗ് കമ്പനിയുമായി ബന്ധപ്പെടുക\nഅതെ, ഇതാണ് ഏറ്റവും അഭിലഷണീയമായ മാർഗ്ഗം. നിങ്ങളുടെ ഹോസ്റ്റിംഗ് കമ്പനിയുമായി ബന്ധപ്പെടുക, നിങ്ങളുടെ പിശകിന്റെ സ്ക്രീൻ ഷോട്ട് കാണിക്കുക അല്ലെങ്കിൽ അവർക്ക് പിശക് സന്ദേശം എഴുതുക. നിങ്ങളുടെ കസ്റ്റമൈസർ തീം ഇൻസ്റ്റാൾ ചെയ്യാനോ നിങ്ങളുടെ ഇമേജ് അപ് ലോഡ് ചെയ്യാനോ കഴിയുന്നത് വരെ, ഇനിപ്പറയുന്ന മൂല്യങ്ങൾ വർദ്ധിപ്പിക്കാൻ അവരെ സഹായിക്കാൻ അവരോട് ആവശ്യപ്പെടുക. നിങ്ങളുടെ ഹോസ്റ്റിംഗ് കമ്പനിക്ക് ഈ മൂല്യങ്ങൾക്ക് നിയന്ത്രണങ്ങൾ ഉണ്ടായേക്കാം.\nഇനിപ്പറയുന്ന മൂല്യങ്ങൾക്ക് മുൻഗണന.\nupload_max_size = 64എം\npost_max_size = 64എം\nupload_max_filesize = 64എം\nphp.ini ഫയൽ ചിട്ടപ്പെടുത്തൽ\nphp.ini ഫയൽ സ്വതവേയുള്ള PHP ക്രമീകരണ ഫയൽ ആണ്. പങ്കിട്ട ഹോസ്റ്റിംഗ് കമ്പനി ഭൂരിഭാഗവും ഈ ഫയലിലേക്ക് ആക്സസ് അനുവദിക്കുന്നില്ല. നിങ്ങളുടെ സെർവറിൽ php.ini ഫയലിലേക്ക് നിങ്ങൾക്ക് ആക്സസ് ഉണ്ടെന്ന് നിങ്ങൾക്ക് ഉറപ്പുണ്ടെങ്കിൽ, ഇനിപ്പറയുന്ന ഘട്ടങ്ങളുമായി നിങ്ങൾക്ക് മുന്നോട്ട് പോകാം.\nനിങ്ങളുടെ FTP പ്രോഗ്രാം ഉപയോഗിച്ച് ആക്സസ് ചെയ്യുക. (വേഡ്പ്രസ്സ് ഉപയോഗിച്ച് ഒരു FTP സോഫ്റ്റ് വെയർ ഉപയോഗിക്കുന്നത് എങ്ങനെ?)\nഈ ഫയലിന്റെ ഒരു പകര് പ്പ് ബാക്കപ്പ് ചെയ്യുക, അത് തിരുത്താന് ശ്രമിക്കുന്നതിന് മുമ്പ്.\nഅത് തുറക്കുക, ഇനിപ്പറയുന്ന മൂല്യങ്ങൾ കണ്ടെത്തുക, ഒരു സമയത്ത് ഒരെണ്ണം (അവ ഫയലിനുള്ളിൽ വ്യത്യസ്ത വരികളിൽ സ്ഥിതി ചെയ്യുന്നു)\nഇനിപ്പറയുന്ന മൂല്യങ്ങളിലേക്ക് അവ ചിട്ടപ്പെടുത്തുക.\n.htaccess ഫയൽ ഉപയോഗിക്കൽ\nവേഡ്പ്രസ്സിൽ.htaccess ഫയൽ ഉണ്ട്. അപ്പാച്ചെ (സെർവർ) അതിന്റെ റൂട്ട് ഡയറക്ടറിയിൽ നിന്നും ഉപഡയറക്ടറികളിൽ നിന്നും ഫയലുകൾ എങ്ങനെ യാണ് സെർവ് ചെയ്യുന്നത് എന്ന് കൈകാര്യം ചെയ്യാൻ വേഡ്പ്രസ്ഈ ഫയൽ ഉപയോഗിക്കുന്നു. അതിനാൽ, ഈ ഫയൽ വളരെ പ്രധാനമാണ്. ഈ ഫയലിൽ ആദ്യം എഴുതിയതു് തിരുത്തരുത്. പിഎച്ച്പി അപ് ലോഡ് മാക്സ് ഫയലുകളുടെ വലിപ്പം വർദ്ധിപ്പിക്കുന്നതിന് ഫയലിന്റെ അവസാനത്തിൽ ചില നിർദ്ദേശങ്ങൾ ചേർക്കാവുന്നതാണ്.വേഡ്പ്രസിലെ htaccess ഫയലിനെ കുറിച്ച് കൂടുതലറിയുക.\nനിങ്ങളുടെ വേഡ്പ്രസ് ഇൻസ്റ്റലേഷൻ ആക്സസ് ചെയ്യുന്നതിന് നിങ്ങളുടെ പ്രിയപ്പെട്ട FTP പ്രോഗ്രാം ഉപയോഗിക്കുക.\nറൂട്ട് ഡയറക്ടറിയിലേക്ക് പോകുക, wp-config.php ഫയല് കണ്ടെത്താന് കഴിയുന്ന ഡയറക്ടറിയാണ്. നിങ്ങളുടെ .htaccess ഫയൽ നിങ്ങൾക്ക് കണ്ടെത്താൻ കഴിയണം.\nബാക്കപ്പായി സംരക്ഷിക്കുന്നതിനായി നിങ്ങളുടെ കമ്പ്യൂട്ടറിലേക്ക് അതിന്റെ ഒരു പകർപ്പ് ഡൗൺലോഡ് ചെയ്യുക.\nഅത് തുറക്കുകയും ഫയലിന്റെ അവസാനത്തിൽ ഒരു പുതിയ ലൈനിലേക്ക് ഇനിപ്പറയുന്നവ ചേർക്കുകയും ചെയ്യുക.\nphp_value upload_max_filesize 64എം\nphp_value post_max_size 64എം\nനിങ്ങളുടെ മാറ്റങ്ങൾ സംരക്ഷിക്കുകയും നിങ്ങളുടെ സെർവറിലെ .htaccess ഫയൽ ഓവർറൈറ്റ് ചെയ്യുകയും ചെയ്യുക.\nനിങ്ങളുടെ സിസ്റ്റം വിവരങ്ങളിലേക്ക് തിരികെ പോവുക, നിങ്ങളുടെ മൂല്യങ്ങൾ മാറിയിട്ടുണ്ടോ എന്ന് പരിശോധിക്കുക. ഇല്ലെങ്കിൽ, നിങ്ങളുടെ php.ini ഫയലിൽ ഈ മൂല്യങ്ങൾ എഡിറ്റുചെയ്യുന്നതിന് സഹായത്തിനായി നിങ്ങളുടെ ഹോസ്റ്റിംഗ് കമ്പനിയുമായി ബന്ധപ്പെടണം.\nമാരകമായ പിശക്: മെമ്മറി എക്സ്ഹോസ്റ്റ്\nനിങ്ങളുടെ സൈറ്റിൽ അല്ലെങ്കിൽ ഇടവിട്ടോ വ്യത്യസ്ത വെബ്പേജുകളിൽ നിന്നോ നിങ്ങൾക്ക് വെളുത്ത സ്ക്രീൻ അനുഭവപ്പെടുന്നുവെങ്കിൽ. നിങ്ങളുടെ wp-config-ൽ WP_DEBUG .php ക്രമീകരിക്കുക. സ്ക്രീനിലോ നിങ്ങളുടെ സെർവർ പിശക് ലോഗിലോ ഇനിപ്പറയുന്ന പിശക് സന്ദേശത്തിന് സമാനമായ എന്തെങ്കിലും നിങ്ങൾ കാണുന്നുവെങ്കിൽ\nമാരകമായ പിശക്: 12345678 ബൈറ്റുകളുടെ അനുവദനീയ മെമ്മറി വലിപ്പം (2345678 ബൈറ്റുകൾ അനുവദിച്ചിട്ടുണ്ട്) /home/your-username/public_html/wp-includes/plugin.php on line 1000\nനിങ്ങളുടെ PHP ശരിയായി പ്രവർത്തിക്കാൻ ആവശ്യമായ മെമ്മറി ഇല്ല എന്നാണ് ഇതിനർത്ഥം.\nനിങ്ങളുടെ മെമ്മറി എക്സ്ഹോസ്റ്റ് പ്രശ്നം പരിഹരിക്കുന്നതിന് ലഭ്യമായ ചില പരിഹാരങ്ങൾ താഴെ പറയുന്നു.\nമുകളിൽ സൂചിപ്പിച്ചതുപോലെ, ഇതാണ് അഭിലഷണീയ മായ മാർഗ്ഗം. നിങ്ങളുടെ പിശകിന്റെ സ്ക്രീൻഷോട്ട് അവർക്ക് കാണിക്കുക അല്ലെങ്കിൽ പിശക് സന്ദേശം അവർക്ക് എഴുതുക. നിങ്ങളുടെ സൈറ്റ് ശരിയായി പ്രവർത്തിക്കുന്നത് വരെ, PHP മെമ്മറി വർദ്ധിപ്പിക്കാൻ അവരെ സഹായിക്കാൻ അവരോട് ആവശ്യപ്പെടുക.\nനിങ്ങളുടെ wp-config-ൽ മാറ്റം വരുത്തൽ.php\nwp-config-ൽ വേഡ്പ്രസിൽ ഒരു മെമ്മറി നിർവചകനെ ചേർക്കാൻ നിങ്ങൾക്ക് ശ്രമിക്കാവുന്നതാണ്.php എന്നാൽ നിങ്ങളുടെ നിർവചിക്കപ്പെട്ട മെമ്മറി യഥാർത്ഥ സെർവർ അനുവദിച്ച മെമ്മറിയെ ക്കാൾ കൂടുതലാണെങ്കിൽ ഇത് പ്രവർത്തിക്കില്ല.\nനിങ്ങളുടെ ftp പ്രോഗ്രാം ഉപയോഗിക്കുക, നിങ്ങളുടെ വേഡ്പ്രസ്സ് റൂട്ട് ഡയറക്ടറിയിലേക്ക് നാവിഗേറ്റ് ചെയ്യുക.\nwp-config.php കണ്ടെത്തുക, ബാക്കപ്പായി നിങ്ങളുടെ കമ്പ്യൂട്ടറിലേക്ക് ഒരു പകർപ്പ് ഡൗൺലോഡ് ചെയ്യുക.\nനിങ്ങളുടെ സാധാരണ ടെക്സ്റ്റ് എഡിറ്ററോ കോഡ് എഡിറ്ററോ ഉപയോഗിച്ച് wp-config.php തുറക്കുക.\nഫയലിന്റെ അവസാനത്തിൽ ഇനിപ്പറയുന്ന കോഡ് ചേർക്കുക.\nനിർവചിക്കുക ('WP_MEMORY_LIMIT', '256M');\nനിങ്ങളുടെ വേഡ്പ്രസ്സ് ഇൻസ്റ്റലേഷനിലേക്ക് നിങ്ങളുടെ wp-config.php സംരക്ഷിക്കുകയും അപ് ലോഡ് ചെയ്യുകയും ചെയ്യുക.\nനിങ്ങളുടെ ബ്രൗസർ കാഷെ ക്ലിയർ ചെയ്ത് നിങ്ങളുടെ വെബ് സൈറ്റ് വീണ്ടും ലോഡ് ചെയ്യുക.\nനിങ്ങൾക്ക് ഇപ്പോഴും പിശക് അനുഭവപ്പെടുന്നുണ്ടെങ്കിൽ, സഹായത്തിനായി നിങ്ങളുടെ വെബ് ഹോസ്റ്റിംഗ് കമ്പനിയുമായി ബന്ധപ്പെടണം.\nphp.ini ഫയൽ ആക്സസ് ഉണ്ടെങ്കിൽ. k്േവ'ി .\nFTP പ്രോഗ്രാം ഉപയോഗിച്ച്, നിങ്ങളുടെ ഹോസ്റ്റിംഗ് സെർവറിലേക്ക് നാവിഗേറ്റ് ചെയ്ത് php.ini ഫയൽ തിരയുക.\nഒരു ബാക്കപ്പ് പകർപ്പ് ഡൗൺലോഡ് ചെയ്ത് സൂക്ഷിക്കുക.\nനിങ്ങളുടെ കോഡ് അല്ലെങ്കിൽ പ്ലെയിൻ ടെക്സ്റ്റ് എഡിറ്റർ ഉപയോഗിച്ച് അത് തുറക്കുക.\nമൂല്യം വളരെ ഉയർന്ന മൂല്യത്തിലേക്ക് മാറ്റുക. ഉദാഹരണത്തിന്.\nനിങ്ങളുടെ വേഡ്പ്രസിന്റെ ഇൻസ്റ്റലേഷനിലേക്ക് നിങ്ങളുടെ php.ini സംരക്ഷിക്കുകയും അപ് ലോഡ് ചെയ്യുകയും ചെയ്യുക.\nനിങ്ങളുടെ വേഡ്പ്രസ് ഇൻസ്റ്റലേഷൻ ആക്സസ് ചെയ്യുന്നതിന് നിങ്ങളുടെ FTP പ്രോഗ്രാം ഉപയോഗിക്കുക.\nഈ ഡോക്യുമെന്റേഷന് വേണ്ടി അത്രതന്നെ. അത് സഹായിക്കുമെന്ന് പ്രതീക്ഷിക്കുന്നു!\nഒന്നിലധികം ബ്ലോഗുകൾ ഇൻസ്റ്റാൾ ചെയ്യുന്നതിന് wp-config-ന് പ്രത്യേക ആവശ്യമുണ്ട്.php\nനിങ്ങളുടെ ഇൻസ്റ്റലേഷൻ സുരക്ഷിതമാക്കൽ\nഫയൽ അനുമതികൾ മാറ്റുന്നു\nയുണിക്സ് ഷെൽ കഴിവുകൾ\nAPI വീണ്ടും എഴുതുക\nPreviousPrevious post:വൂകൊമേഴ്സ് ക്വിക്ക്ബുക്സ് സംയോജനംNextNext post:ഒരു SSD-യിലേക്ക് അപ് ഗ്രേഡ് ചെയ്യുക: നിങ്ങളുടെ കമ്പ്യൂട്ടറിനെ പുതിയതായി തോന്നുന്നതിനുള്ള ഏറ്റവും നല്ല മാർഗ്ഗം


‘കടുവാകുന്നേല് കുറുവാച്ചന്’; പൃത്ഥിരാജിന്റെ പുതിയ ലുക്ക് ഏറ്റെടുത്ത് ആരാധകര്\nപൃഥ്വിരാജ് കേന്ദ്ര കഥാപാത്രത്തെ അവതരിപ്പിക്കുന്ന കടുവയുടെ ചിത്രീകരണം പുരോഗമിക്കുകയാണ്. ഇപ്പോഴിതാ ചിത്രത്തിലെ തന്റെ കഥാപാത്രത്തിന്റെ ചിത്രം പങ്കുവെച്ചിരിക്കുയാണ്. കടുവാകുന്നേല് കുറുവാച്ചന് എന്നാണ് കഥാപാത്രത്തിന്റെ പേര്.\nതാരത്തിന്റെ പുതിയ ലുക്കിപ്പോള് ഏറ്റെടുത്തിരിക്കുകയാണ് ആരാധകര്. നിലവില് കടുവയുടെ ചിത്രീകരണം മുണ്ടക്കയത്ത് പുരോഗമിക്കുകയാണ്. ഷാജി കൈലാസാണ് ചിത്രത്തിന്‍റെ സംവിധാനം.\nകഴിഞ്ഞ ദിവസം ചിത്രീകരണത്തിനിടയില് കാരവാനില് നിന്ന് ഇറങ്ങി വരുന്ന പൃഥ്വിരാജിന്റെ വിഡിയോ വൈറലായിരുന്നു. ബോളിവുഡ് നടന് വിവേക് ഒബ്‌റോയാണ് കടുവയില് വില്ലനായെത്തുന്നത്. പൃഥ്വിരാജ് സംവിധാനം ചെയ്ത ലൂസിഫറിനു ശേഷം വിവേക് ഒബ്‌റോയ് അഭിനയിക്കുന്ന രണ്ടാമത്തെ മലയാള ചിത്രമാണ് കടുവ.\nലൂസിഫറിലെ താരത്തിന്റെ പ്രകടനത്തിന് മികച്ച അഭിപ്രായങ്ങളയിരുന്നു ലഭിച്ചത്. ലിസ്റ്റിന് സ്റ്റീഫനും പൃഥ്വിരാജ് പ്രൊഡക്ഷന്‍സും ചേര്‍ന്നാണ് കടുവ നിര്‍മിക്കുന്നത്. ജിനു വി. എബ്രഹാം ചിത്രത്തിന്റെ തിരക്കഥയെഴുതിയിരിക്കുന്നത്.\n90കളില് നടന്ന ഒരു യഥാര്‍ത്ഥ സംഭവത്തില് നിന്നാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. നിലവില് ചിത്രത്തിന്റെ ചിത്രീകരണം പുരോഗമിക്കുകയാണ്. മുണ്ടക്കയം, കുമളി എന്നീ സ്ഥലങ്ങളാണ് ചിത്രത്തിന്റെ പ്രധാന ലൊക്കേഷനുകള്.\nവഞ്ചനയുടെ മുഖം അകത്തും ജീവിതം കാണിച്ചു തരുന്ന വിജില പുറത്തും വിത്യസ്ത കഥ പറഞ്ഞ് ധ...


സ്ത്രീധന പീഡനങ്ങൾ ഒഴിവാക്കാന് സംവിധാനം വേണം; പ്രധാനമന്ത്രിയെ കാര്യങ്ങള് ധരിപ്പിക്കും: സുരേഷ് ഗോപി - ഇ വാർത്ത | evartha\nസ്ത്രീധന പീഡനങ്ങൾ ഒഴിവാക്കാന് സംവിധാനം വേണം; പ്രധാനമന്ത്രിയെ കാര്യങ്ങള് ധരിപ്പിക്കും: സുരേഷ് ഗോപി\nസ്ത്രീധന പീഡനങ്ങളെ തുടർന്ന് കൊല്ലം ജില്ലയില് ആത്മഹത്യ ചെയ്ത കൊല്ലത്തെ വിസ്മയയുടെ വീട് സന്ദർശിച്ച് സുരേഷ് ഗോപി എംപി. ഇന്ന് വൈകിട്ടോടെയാണ് അദ്ദേഹം കൊല്ലത്ത് എത്തി വിസ്മയയുടെ മാതാപിതാക്കളെ കണ്ടത്.\nസംസ്ഥാനത്ത് വര്‍ദ്ധിച്ചുവരുന്ന സ്ത്രീധന പീഡനങ്ങൾ ഒഴിവാക്കാനായി വിവിധ പഞ്ചായത്തുകളിൽ ഗ്രാമസഭകൾ രൂപീകരിക്കണമെന്ന് സുരേഷ് ഗോപി അതിന് ശേഷം മാധ്യമങ്ങളോട് പ്രതികരിച്ചു. ഈ കാര്യത്തിനായിപ്രധാനമന്ത്രിയെ അടക്കം നേരിൽ കണ്ട് കാര്യങ്ങൾ ബോധ്യപ്പെടുത്താൻ ശ്രമിക്കുമെന്നും അദ്ദേഹം പറഞ്ഞു.\nവിസ്മയയുടേതിന് സമാനമായ സംഭവങ്ങൾ ഉണ്ടാകുമ്പോൾ പെണ്മക്കളുള്ള കുടുംബങ്ങൾക്ക് വലിയ അങ്കലാപ്പിലാണ്. ഇനി ഒരിക്കലും ഇതുപോലെ ഒന്ന് ആവർത്തിക്കരുതെന്ന് പറയുന്നത് മാത്രം മതിയാകില്ല. അതിനായി സംസ്ഥാന സാമൂഹ്യനീതി വകുപ്പ് മുൻകൈ എടുത്ത് ഇത് തടയാനുള്ള കാര്യങ്ങൾ ചെയ്യണമെന്നും പോലീസുകാർക്ക് എല്ലാം വിട്ടു കൊടുക്കേണ്ട കാര്യമില്ലെന്നും അദ്ദേഹം അഭിപ്രായപ്പെട്ടു.\nTopics: domestic violence Pm modi suresh gopi


ടി-20 ലോകകപ്പ്; ശ്രീലങ്കയ്ക്ക് 20 റൺസ് ജയം - Newscom - Malayalam News\nടി-20 ലോകകപ്പ്; ശ്രീലങ്കയ്ക്ക് 20 റൺസ് ജയം\nടി-20 ലോകകപ്പ് സൂപ്പർ 12 പോരാട്ടത്തിൽ വെസ്റ്റ് ഇൻഡീസിനെതിരെ ശ്രീലങ്കയ്ക്ക് ജയം. 20 റൺസിനാണ് ശ്രീലങ്ക സൂപ്പർ 12ലെ രണ്ടാം ജയം കുറിച്ചത്. ശ്രീലങ്ക മുന്നോട്ടുവച്ച 190 റൺസിൻ്റെ വിജയലക്ഷ്യം പിന്തുടർന്നിറങ്ങിയ വെസ്റ്റ് ഇൻഡീസിന് നിശ്ചിത 20 ഓവറിൽ 8 വിക്കറ്റ് നഷ്ടത്തിൽ 169 റൺസ് എടുക്കാനേ സാധിച്ചുള്ളൂ. 81 റൺസെടുത്ത് പുറത്താവാതെ നിന്ന ഷിംറോൺ ഹെട്‌മെയറാണ് വിൻഡീസിൻ്റെ ടോപ്പ് സ്കോറർ. ഹെട്‌മെയറിനൊപ്പം നിക്കോളാസ് പൂരാന് (46) മാത്രമേ വിൻഡീസ് നിരയിൽ ഇരട്ടയക്കം കടക്കാനായുള്ളൂ. ശ്രീലങ്കക്കായി വനിന്ദു ഹസരങ്ക, ചമിക കരുണരത്നെ, ബിനുര ഫെർണാണ്ടോ എന്നിവർ രണ്ട് വിക്കറ്റ് വീതം വീഴ്ത്തി.\nനയതന്ത്ര ബാഗേജ് വഴി സ്വര്‍ണക്കടത്ത്; പ്രതികളുടെ ജാമ്യാപേക്ഷ ഇന്ന് ഹൈക്കോടതിയില്\nരക്തദാന ദിനത്തില് മാതൃക കാട്ടി ആരോഗ്യമന്ത്രി\nആയിരത്തോളം ജീവനുകളെ ഭൂമിയിലെത്തിച്ച മാലാഖ; അപൂർവ നേട്ടത്തിന് ഉടമയായ ഡോക്ടറും ആശുപത്രിയും!


ഈ പേജ് ലോഡ് ചെയ്യുവാൻ ബുദ്ധിമുട്ട് നേരിടുന്നുവെങ്കിൽ ടെക്സ്റ്റ് മാത്രം ഇവിടെ കാണാം\nഫോട്ടോഗ്രാഫി കോമ്പറ്റീഷൻ ഫലപ്രഖ്യാപനം\nബ്ലോഗിൽ പ്രസിദ്ധീകരിച്ച ചിത്രങ്ങൾ മത്സരത്തിനായി സമർപ്പിക്കരുത് എന്ന മത്സര നിബന്ധനപാലിക്കാത്തതിനാൽ ഈ മത്സരത്തിലെ എൻ‌ട്രി നമ്പർ 1, എൻ‌ട്രി നമ്പർ 12 എന്നീ ചിത്രങ്ങളെ ഈ മത്സരത്തിൽ നിന്ന് അയോഗ്യമാക്കിയിരിക്കുന്നതായി അറിയിക്കുന്നു. Viewer's choice വിഭാഗത്തിൽ ആദ്യം എത്തിയ ഈ രണ്ട് എൻ‌ട്രികൾക്കും ലഭിക്കാമായിരുന്ന സമ്മാനവും ഇതോടുകൂടി ഇല്ലാതാവുകയും, വായനക്കാരുടെ ഗ്രേഡിംഗിൽ തൊട്ടുതാഴെ എത്തിയ എൻ‌ട്രി 25 ന് ആ സമ്മാ‍നം ലഭിക്കുകയും ചെയ്യുന്നു. ആർക്കെങ്കിലും ഇതുമൂലം എന്തെങ്കിലും ബുദ്ധിമുട്ടുകൾ ഉണ്ടായിട്ടുണ്ടെങ്കിൽ ഞങ്ങൾ അതിൽ നിർവ്യാജം ഖേദിക്കുന്നു.\nമലയാളം ബ്ലോഗോസ്ഫിയറിലെ ഫോട്ടോഗ്രാഫർമാർക്കായി ‘നമ്മുടെ ബൂലോകം’ നടത്തിയ ആപ്പിൾ എ ഡേ ബെസ്റ്റ് ബ്ലോഗ് ഫോട്ടോ അവാർഡ് 2010 ഫലപ്രഖ്യാപനം ഇവിടെ നടത്തുകയാണ്. 2010 ജനുവരി 28 ന് പ്രഖ്യാപിച്ച ഈ മത്സരത്തിന് നൽകിയിരുന്ന വിഷയം ‘പ്രകൃതിയുടെ സൌന്ദര്യം | Nature's beauty’ എന്നതായിരുന്നു. ആദ്യമൂന്നു സമ്മാനങ്ങൾ സ്പോൺസർ ചെയ്തിരിക്കുന്നത് കേരളത്തിലെ പ്രമുഖ റിയൽ എസ്റ്റേറ്റ് ബിസിനസ് ഗ്രൂപ്പായ Apple A Day Properties Pvt Ltd. ആണ്.\nലഭിച്ച എൻ‌ട്രികൾ പരിശോധിച്ച് അവയിൽ നിന്ന് യോഗ്യതയുള്ളതായി തെരഞ്ഞെടുക്കപ്പെട്ട 32 ചിത്രങ്ങൾ മൂന്ന് അംഗങ്ങൾ അടങ്ങുന്ന ജഡ്ജിംഗ് പാനലിന് സമർപ്പിച്ചു. ഷംസുദ്ദീൻ മൂസ, നിഷാദ് കൈപ്പള്ളി, നവീൻ (സപ്തവർണ്ണങ്ങൾ) എന്നീ പ്രഗത്ഭഫോട്ടോഗ്രാഫർമാർ ഉൾപ്പെടുന്നതായിരുന്നു ജഡ്ജിംഗ് പാനൽ. മത്സര ചിത്രങ്ങളോടൊപ്പം ഫോട്ടോഗ്രാഫറെ സംബന്ധിച്ച വിവരങ്ങൾ ജഡ്ജിംഗ്പാനലിന് കൈമാറിയിരുന്നില്ല. Composition, creativity, technical aspects എന്നീ കാര്യങ്ങളെ ആസ്പദമാക്കി ഓരോ ചിത്രത്തിനും പരമാവധി 30 പോയിന്റുകൾ വീതം (Total 90 marks for each photo) ഓരോ വിധികർത്താവും നൽകുകയും, അപ്രകാരം ഓരോ ഫോട്ടോയ്ക്കും ലഭിച്ച പോയിന്റുകളുടെ ആകെത്തുകയുടെ അടിസ്ഥാനത്തിൽ വിജയികളെ നിർണ്ണയിക്കുകയുമാണ് ചെയ്തിട്ടുള്ളത്.\nഇത് മലയാളം ഫോട്ടോബ്ലോഗിംഗ് രംഗത്തെ ഫോട്ടോഗ്രാഫർമാരെ ഉദ്ദേശിച്ച് നടത്തിയ മത്സരമായിരുന്നുവെങ്കിലും ഈ രംഗത്ത് സജ്ജീവമായിനിലകൊള്ളുന്ന പലരും പങ്കെടുക്കാതെ മാറിനിന്ന ഈ മത്സരത്തിൽ DSLR മുതൽ പോയിന്റ് ആന്റ് ഷൂട്ട് ക്യാമറകളും മൊബൈൽ ഫോൺ ക്യാമറകളും ഉപയോഗിച്ചെടുത്ത ചിത്രങ്ങൾ വരെ ലഭിച്ചു. എളുപ്പമുള്ളതും വിശാലവുമായ ഒരു വിഷയമാണ് മത്സരത്തിനു നൽകിയിരുന്നതെങ്കിലും ലഭിച്ച എൻ‌ട്രികളിൽ വിഷയവുമായി 100% ഇങ്ങങ്ങുന്ന എൻ‌ട്രികൾ കുറവായിരുന്നു. ജഡ്ജിംഗ് പാനലിന്റെ അവലോകനവും, ആപ്പിൾ എ ഡേ ബെസ്റ്റ് ബ്ലോഗ് ഫോട്ടോ 2010 എന്ന ഈ അവാർഡും മത്സരത്തിനായി ലഭിച്ച 32 എൻ‌ട്രികളെ മാത്രം അടിസ്ഥാനമാക്കിമാത്രമുള്ളതാണ് എന്നറിയിക്കട്ടെ. മത്സരത്തിൽ ഉത്സാഹപൂർവ്വം പങ്കെടുത്ത എല്ലാവരേയും ഞങ്ങൾ അഭിനന്ദനങ്ങൾ അറിയിക്കുന്നു. ഈ മത്സരചിത്രങ്ങളുടെ അവലോകനത്തിൽ നിന്ന് പൊതുവായി മനസ്സിലാകുന്നത് ഫോട്ടോഗ്രാഫി ടെക്നിക്കുകളും ഒരു ഫ്രെയിമിനെ മനോഹരമാക്കുന്ന കമ്പോസിംഗ് രീതികളും മത്സരാർത്ഥികളിൽ പലർക്കും പരിചയമില്ലായിരുന്നു എന്നാണ്. ഇത് ആരെയും കുറ്റപ്പെടുത്തുകയോ താഴ്ത്തിക്കെട്ടുകയോ അല്ലെന്നു മനസ്സിലാക്കുമല്ലോ? ക്രിയാത്മകമായ ഒരു അഭിപ്രായമായി മാത്രം കണക്കിലെടുത്ത് ഫോട്ടോഗ്രാഫിയിലെ കൂടുതൽ കാര്യങ്ങൾ മനസ്സിലാക്കി പഠിക്കുവാനും ഇനിയും ഉയരങ്ങളിലേക്ക് പോകുവാനും ഇതിൽ പങ്കെടുത്തവർക്ക് ഈ മത്സരം ഒരു പ്രചോദനം ആകുന്നുവെങ്കിൽ ഞങ്ങൾ കൃതാർഥരായി.\nമത്സര ചിത്രങ്ങൾ 210 മാർച്ച് 20 ന് ഈ ബ്ലോഗിൽ പ്രസിദ്ധീകരിച്ചിരുന്നു. ഒപ്പം ആസ്വാദകർക്ക് ഏറ്റവും ഇഷ്ടപ്പെട്ട ഒരു ചിത്രം (നാലാം സമ്മാനം) തെരഞ്ഞെടുക്കാനായി കമന്റുവഴിയുള്ള വോട്ടിംഗും ഏർപ്പെടുത്തിയിരുന്നു. ആ വോട്ടിംഗിൽ രേഖപ്പെടുത്തപ്പെട്ട കമന്റുകളും ഇന്ന് പ്രസിദ്ധീകരിച്ചിട്ടുണ്ട്. മത്സരത്തിന്റെ പ്രഖ്യാപനത്തീയതിക്കു ശേഷം ബ്ലോഗ് രജിസ്റ്റർ ചെയ്തവരുടെയും ബ്ലോഗ് പ്രൊഫൈൽ ഇല്ലാത്തവരുടെയും വോട്ടുകൾ സ്വീകരിക്കുന്നതല്ല എന്ന് മത്സര നിബന്ധനകളിൽ വ്യക്തമാക്കിയിരുന്നു; അതുപോലെ മത്സരാർത്ഥികൾ സ്വയം വോട്ട് ചെയ്യരുത് എന്നതും. ഈ നിബന്ധനകൾക്കനുസൃതമല്ലാത്ത നാലു കമന്റുകൾ വോട്ടിംഗിൽ നിന്ന് നീക്കം ചെയ്തിട്ടുണ്ട് എന്നും അറിയിക്കട്ടെ.\nഇനി ഫലപ്രഖ്യാപനത്തിലേക്ക് കടക്കാം.\nWinner of the first prize Rs. 5001/-\nPhotographer : Jalish O. N\nSONY DSLR-A350, ISO: 100, Exposure: 1/250 sec, Aperture: 5.6, Focal Length: 18mm\n72 പോയിന്റുകളോടെയാണ് ഈ ചിത്രം ഒന്നാം സ്ഥാനത്ത് വന്നിരിക്കുന്നത്.\nവിധികർത്താക്കളുടെ അഭിപ്രായങ്ങൾ :\nAn image with fine detail, rich tonality and vibrant color!\nഒരു വേനൽക്കാല മധ്യാഹ്നത്തിന്റെ ഫീൽ ഉണ്ടാക്കുന്ന നിറങ്ങൾ. ചിത്രത്തിലെ എല്ലാ എലമെന്റുകളും ഈ ചിത്രത്തിന്റെ മിഴിവിനു കാരണമാകുന്നുണ്ട്. ഉപേക്ഷിക്കപ്പെട്ടപോലെ കാണപ്പെടുന്ന ആ വഞ്ചി ആസ്വാദകന്റെ കണ്ണുകളെ ഈ ചിത്രത്തിന്റെ കേന്ദ്രസ്ഥാനത്ത് നിർത്തുവാൻ പര്യാപ്തവുമാണ്. പോസ്റ്റ് പ്രോസസിംഗിൽ മിഡ് ടോൺസ് കുറച്ചുകൂടി കൂട്ടാമായിരുന്നു എന്നുതോന്നുന്നു. കാരണം വളരെയധികം വിശദാംശങ്ങൽ ഒളിഞ്ഞിരിക്കുന്ന ഒരു ഇമേജാണിത്. ഇത്ര വൈഡായ ഈ ഷോട്ടിൽ താങ്കൾ 5.6 എന്ന അപർച്ചർ ഉപയോഗിച്ചിരിക്കുന്നതായി കാണുന്നു. ഡെപ്ത് ഓഫ് ഫീൽഡ് കൂട്ടി, ഇമേജ് കുറേക്കൂടി ഷാർപ്പാക്കുവാൻ കുറച്ചു കൂടി ചെറിയ അപർച്ചർ ഉപയോഗിക്കാമായിരുന്നില്ലേ?\nAnyway, the frame is successful in bringing out the serenity of the scene. Congratulations!\nWinner of the second price Rs. 2001/-\nPhotographer : Manoj Kumar\nSONY DSC-S650, ISO: 100, Exposure: 1/200 sec, Aperture: 5.6, Focal Length: 5.8mm\n71 പോയിന്റുകളാണ് ഈ എൻ‌ട്രിക്ക് ലഭിച്ചിരിക്കുന്നത്\nഒരു പോയിന്റ് ആന്റ് ഷൂട്ട് ക്യാമറ ഉപയോഗിച്ചെടുത്ത ഈ ഷോട്ട്, കമ്പോസിങ്ങിന്റെ മികവിലാണ് മറ്റുപല എൻ‌ട്രികളേക്കാളും മുന്നിലെത്തിയിരിക്കുന്നത്. ഇത് കാഷ്മീരിലെ Dal Lake ആണോ? ഒരു ശൈത്യകാലദിനത്തിന്റെ മൂഡ് നന്നായി സന്നിവേശിപ്പിക്കുന്ന ലൈറ്റിംഗ്, പരസ്പരപൂരകങ്ങളായ ചിത്രത്തിലെ വിവിധ ഓബ്ജക്റ്റുകൾ, പ്രകൃതിരമണീയത ഇതെല്ലാം ഈ ചിത്രത്തെ മികവുറ്റതാക്കുന്നു. പോസ്റ്റ് പ്രോസസിംഗിൽ കുറച്ചുകൂടി ഈ ഫ്രെയിം ഭംഗിയാക്കാമായിരുന്നു എന്നൊരു അഭിപ്രായം ഉണ്ട്.\nThis isafine piece of work! Congratulations !\nWinner of the third price Rs. 1001/-\nPhotographer: Muneer C. H\nSONY Model: DSC-W150, ISO: 160, Exposure: 1/100 sec, Aperture: 4.5, Focal Length: 13.7mm\n66 പോയിന്റ് ആണ് ഈ ചിത്രത്തിന് വിധികർത്താക്കൾ നൽകിയത്\nഈ കോമ്പറ്റീഷനിൽ ലഭിച്ച എൻട്രികളിൽവച്ച് മികച്ചവയിൽ ഒന്ന്. പച്ചനിറമുള്ള പശ്ചാത്തലവും പരിസരങ്ങളും ഓറഞ്ച് ചുവപ്പ് നിറങ്ങളിലുള്ള പൂമൊട്ടും ഈ ബ്ലാക്ക് ആന്റ് വൈറ്റ് പൂമ്പാറ്റയെ ഭംഗിയായി കോമ്പ്ലിമെന്റ് ചെയ്യുന്നു! പ്രകൃതിയുടെ സൌന്ദര്യം!\nഒരു സോണി പോയിന്റ് ആന്റ് ഷൂട്ട് ക്യാമറയും അതിലെ കാൾ സീസ് ലെൻസും ചേർന്ന് അവയുടെ കഴിവുതെളിയിക്കുകമാത്രമല്ല ഇവിടെ ചെയ്തിരിക്കുന്നത്. ഫോട്ടോഗ്രാഫിയുടെ ചില മേഖലകളിൽ പോയിന്റ് ആന്റ് ഷൂട്ട് ക്യാമറകൾക്ക് പരിമിതികൾ ഉണ്ടെങ്കിലും, സാഹചര്യങ്ങൾക്കനുസരിച്ച് കൃത്യമായ സെറ്റിംഗുകൾ ഉപയോഗിക്കുകവഴി പോയിന്റ് ആന്റ് ഷൂട്ട് ക്യാമറകൾ ഉപയോഗിക്കുന്നവർക്കും DSLR ക്യാമറ ഉപയോഗിക്കുന്ന തങ്ങളുടെ സഹയാത്രികരേപ്പോലെതന്നെ മിഴിവുറ്റ ചിത്രങ്ങൾ എടുക്കുവാൻ സാധിക്കും എന്നതിനു തെളിവാണ് ഈ ചിത്രം. ഡെപ്ത് ഓഫ് ഫീൽഡിന്റെ അളവ്, കൃത്യമായ എക്സ്പോഷർ, കോൺ‌ട്രാസ്റ്റ് തുടങ്ങിയ കാര്യങ്ങൾ ഈ ചിത്രത്തിന്റെ പ്രത്യേകതയാണ്. ക്രിയേറ്റിവിറ്റിയിൽ മാത്രമാണ് കൂടുതൽ ശ്രദ്ധവേണ്ടത്. റൂൾ ഓഫ് തേഡ്സ് ഉപയോഗിച്ച് (കുറഞ്ഞത് പോസ്റ്റ് പ്രോസസിംഗിൽ എങ്കിലും) കമ്പോസ് ചെയ്തിരുന്നുവെങ്കിൽ കുറച്ചുകൂടി ഭംഗിയാക്കാമായിരുന്നു ഈ ഫ്രെയിം. ഫ്രെയിമിന്റെ ഇടതുഭാഗം ശൂന്യമാണ് എന്നത് ഒരു അഭംഗിയായി തോന്നുന്നു.\nAnyway, congratulations to you!\nDon't throw away this camera or your passion for the little wonders around you...!!\nUPDATE 10-4-2010 : ഈ മത്സര ചിത്രങ്ങളിൽ ഏറ്റവും കൂടുതൽ ആസ്വാദകർക്ക് ഇഷ്ടമായ ചിത്രത്തിനുള്ള സമ്മാനമാണിത്. 11 വോട്ടുകൾ നേടി Entry No. 1 ഈ സ്ഥാനത്തിന് അർഹമായതായിരുന്നു. ബ്ലോഗിൽ പ്രസിദ്ധീകരിച്ച ചിത്രങ്ങൾ മത്സരത്തിന് സമർപ്പിക്കരുത് എന്ന നിബന്ധനപാലിക്കാത്തതിനാൽ ഈ എൻ‌ട്രി അയോഗ്യമാക്കിയിരിക്കുന്നു. തൊട്ടടുത്തു വന്ന എൻ‌ട്രി നമ്പർ 12 ഉം ഇതേ കാരണത്താൽ അയോഗ്യമായിരിക്കുന്നു. അതിനാൽ നാലാം സമ്മാനം ലഭിക്കുന്നത് എൻ‌ട്രി നമ്പർ 25 ന്.\nPhotographer: Anees Kodiyathur\nBlog ID : Aneezone\nമത്സരാർത്ഥിയുടെ ബ്ലോഗിൽ ജനുവരി 6, 2010 ൽ പ്രസിദ്ധീകരിച്ചതായിരുന്നു ഈ ചിത്രം. അതിനാൽ ഈ ചിത്രം മത്സര നിബന്ധനകൾ പ്രകാരം അയോഗ്യമാക്കിയിരിക്കുന്നു.\nNikon D40, Manual exposure, F stop f/13.0, ISO 800, Focal length 55.0mm\nജഡ്ജസ്റ്റിന്റെ റാങ്കിംഗിൽ 58 മാർക്ക് നേടിയ ഈ ചിത്രത്തെപ്പറ്റിയുള്ള അഭിപ്രായങ്ങൾ:\nഏകാന്തമായൊരു നാട്ടുപാതയിൽ, ഇളം മഞ്ഞിനെ തഴുകി മരക്കൂട്ടങ്ങൾക്കിടയിൽക്കൂടി ചെരിഞ്ഞുപതിക്കുന്ന സൂര്യകിരണങ്ങൾ. നാട്ടിലെ ഒരു മനോഹരമായ പ്രഭാതം. പാതയോരം ഉണ്ടാക്കുന്ന ലീഡ് ലൈൻ, നായയിലേക്ക് എത്തുന്ന കമ്പോസിഷനും കൊള്ളാം. Good attempt. പക്ഷേ ഫുൾ സൈസിൽ ചിത്രം നോക്കുമ്പോൾ കാണപ്പെടുന്ന ടെക്നിക്കൽപോരായ്മകൾ ഈ ചിത്രത്തിന്റെ മാറ്റു കുറയ്ക്കുന്നു. ഉയർന്ന ഐ.സ്.ഓ സെറ്റിംഗ് (800) ഉപയോഗിച്ചതിനാൽ ചിത്രത്തിൽ നോയിസ് വളരെയധികം കാണപ്പെടുന്നു. ഇത്രകുറഞ്ഞ ലൈറ്റുള്ളപ്പോൾ f/13 എന്ന അപർച്ചർ ഉപയോഗിക്കാതെ കുറേക്കൂടി വലിയ അപർച്ചർ ഉപയോഗിച്ചിരുന്നുവെങ്കിൽ ISO സെറ്റിംഗ് കുറയ്ക്കുവാൻ സാധിക്കുമായിരുന്നില്ലേ? ഫ്രെയിമിന്റെ വലത്തേക്കുള്ള ചരിവ് ഒഴിവാക്കി, ഒരല്പംകൂടി ലോ ആംഗിളിൽ കമ്പോസ് ചെയ്തിരുന്നുവെങ്കിൽ ചിത്രം കുറേക്കൂടി മെച്ചമാക്കാമായിരുന്നു എന്നും അഭിപ്രായമുണ്ട്.\nഏറ്റവും കൂടുതൽ പോയിന്റ് നേടിയ ചിത്രം\nമത്സരത്തിലെ സമ്മാനാർഹർ മുകളിൽ പറഞ്ഞ നാലു മത്സരാർത്ഥികൾ ആണെങ്കിലും ജഡ്ജസ്റ്റിന്റെ ഇവാലുവേഷനിൽ ഏറ്റവുംകൂടുതൽ മാർക്ക് നേടിയത് Entry No.6ആയിരുന്നു. 74 മാർക്കുകൾ നേടി ഒന്നാമത് എത്തിയ ചിത്രം അയച്ചു തന്നത് ദത്തൻ പുനലൂർ.\nCanon EOS 300D DIGITAL ISO: 800, Exposure: 1/125 sec, Aperture: 8.0, Focal Length: 300mm\nനിർഭാഗ്യവശാൽ, നിയമാവലിയിലെ ഒരു നിബന്ധനപാലിക്കുന്നതിന് സാങ്കേതികമായി സാധിക്കാതെ വന്ന ഈ ചിത്രം ഞങ്ങൾക്ക് അയോഗ്യമാക്കേണ്ടിവന്നു. ഈ മത്സരചിത്രങ്ങൾ ബ്ലോഗിൽ പ്രസിദ്ധീകരിക്കുവാനായി തയ്യാറാക്കിയ ദിവസംതന്നെ ഏഷ്യാനെറ്റിന്റെ ന്യൂസ് സ്പെഷ്യലിൽ ശ്രീ ദത്തനെപ്പറ്റി ഒരു സെഗ്മെന്റ് ഉണ്ടായിരുന്നു. അതിൽ അദ്ദേഹത്തിന്റെ ചില ഫോട്ടോഗ്രാഫുകൾ കാണിക്കുവാനായി ഏഷ്യാനെറ്റ് തെരഞ്ഞെടുക്കുമ്പോൾ, കൂട്ടത്തിൽ ഈ ചിത്രവും ഉൾപ്പെട്ടുപോയത് അദ്ദേഹത്തിന്റെ ശ്രദ്ധയിൽ പെട്ടിരുന്നില്ല. ഈ മത്സരത്തിന്റെ നിബന്ധനകളിലൊന്ന് മത്സരഫലങ്ങൾ വരുന്നതുവരെ ഫോട്ടോഗ്രാഫറുടെ ഐഡന്റിറ്റി ഫലപ്രഖ്യാപനദിവസം വരെ വെളിപ്പെടുത്തരുത് എന്നതായിരുന്നു (Photographer's declaration). അതിനാലാണ് ശ്രീ ദത്തന്റെ ഈ എൻ‌ട്രി അയോഗ്യമാക്കേണ്ടിവന്നത് എന്ന് ഖേദപൂർവ്വം അറിയിക്കട്ടെ. മാർച്ച് ഇരുപതിന്റെ പോസ്റ്റിൽ ഈ എൻ‌ട്രി 'on-hold' എന്ന സ്റ്റാറ്റസിൽ ആയിരുന്നു എന്നത് വായനക്കാർ ശ്രദ്ധിച്ചിരിക്കുമല്ലോ?\nഈ ചിത്രത്തെപ്പറ്റി വിധികർത്താക്കൾ നൽകിയ അഭിപ്രായം:\nLife is the beauty of nature എന്നുപറയുന്നതെത്രശരി! പ്രകൃതിയിലെ liveliness ആണ് അതിന്റെ സൌന്ദര്യം. ഒരമ്മയുടെ സ്നേഹം, കരുതൽ, വാത്സല്യം. - പ്രകൃതിയുടെ സവിശേഷതയായ ഈ സൌന്ദര്യമാണ് ഈ ഫോട്ടോയെ സുന്ദരമാക്കുന്നത്. അപൂർവ്വമായി മാത്രം ഒരു ഫോട്ടോഗ്രാഫർക്ക് ലഭിക്കുന്ന ചില സന്ദർഭങ്ങളിലൊന്ന്, ഭംഗിയായി, യഥാസമയം ഈ ഫോട്ടോഗ്രാഫർ ചിത്രീകരിച്ചിരിക്കുന്നു. ലെൻസിന്റെ ഓപ്റ്റിക്കൽ ക്വാളിറ്റി ഈ ചിത്രത്തിൽ ചില്ലറ പോരായ്മകൾ വരുത്തിയിട്ടുണ്ട്. എങ്കിലും നല്ല തീം സെലക്ഷൻ Congratulations!\nമത്സരത്തെപറ്റി പരാതികൾ ഉണ്ടെങ്കിൽ\nഈ മത്സരത്തിൽ പങ്കെടുത്ത എൻ‌ട്രീകൾ മത്സരനിയമാവലി അടിസ്ഥാനമാക്കി ഇതിൽ പങ്കെടുക്കാൻ യോഗ്യതയുള്ളവയാണെന്ന് ഉറപ്പുവരുത്താൻ ഞങ്ങൾ പരമാവധി ശ്രമിച്ചിട്ടുണ്ട്. എങ്കിലും മത്സരനിബന്ധനകൾ അനുസരിച്ച് അയോഗ്യമാക്കേണ്ട എൻ‌ട്രികൾ ഇക്കൂട്ടത്തിലുണ്ടെന്ന് ആർക്കെങ്കിലും പരാതിയുണ്ടെങ്കിൽ തെളിവുകൾ സഹിതം bloggercompetition@gmail.com എന്ന ഇമെയിൽ വിലാസത്തിൽ ഈ പോസ്റ്റിന്റെ പ്രസിദ്ധീകരണത്തീയതി മുതൽ മൂന്നുദിവസത്തിനുള്ളിൽ (Before 12:00 PM Indian Standard Time, on 6-April-2010) സംഘാടകരെ അറിയിക്കാവുന്നതാണ്. അതിനുശേഷം ലഭിക്കുന്ന പരാതികളും, മെയിൽ വഴിയല്ലാതെയുള്ള പരാതികളും യാതൊരു കാരണവശാലും സ്വീകരിക്കുന്നതല്ല. പരാതികൾ സത്യമാണെന്നുവരുകയും, അക്കൂട്ടത്തിൽ സമ്മാനാർഹമായ എൻ‌ട്രികൾ ഉണ്ടായിരിക്കുകയും ചെയ്യുന്ന പക്ഷം സമ്മാനാർഹമായ എൻ‌ട്രി അയോഗ്യമാക്കപ്പെടുകയും ഗ്രേഡിംഗിൽ അതിനു തൊട്ടുതാഴെയുള്ള എൻ‌ട്രിക്ക് ആ സ്ഥാനം ലഭിക്കുകയും ചെയ്യുന്നതാണ്. പരാതികളിൽ വിധികർത്താക്കൾ കൈക്കൊള്ളുന്ന തീരുമാനം അന്തിമമായിരിക്കും.\nഇനി ബാക്കിയുള്ള ചിത്രങ്ങൾ അവയുടെ ഗ്രേഡിംഗിന്റെ ക്രമത്തിൽ നൽകുന്നു.\nഒപ്പം വിധികർത്താക്കളുടെ അഭിപ്രായങ്ങളും.\nEntry No. 5: Marks 65\nPhotographer : Faizal Mohammed\nബ്ലോഗ് ഐ.ഡി : പാച്ചു\nNikon D90, ISO 200, Shutter: 1/320, Aperture: f/10, Focal length: 300mm\nഈ മത്സരത്തിൽ നിറങ്ങളും അവയുടെ ചേർച്ചയും പരീക്ഷിച്ച അപൂർവ്വം ചിത്രങ്ങളിൽ ഒന്ന്. സോഫ്റ്റ് ആയ പച്ചനിറത്തിലെ പശ്ചാത്തലവും, അതിൽ തിളങ്ങുന്ന ജലകണവും ഭംഗിയായിട്ടുണ്ട്. 300 എം.എം. ചിത്രം ക്രോപ്പ് ചെയ്തതിനാലാവും ഫോക്കസ് സോഫ്റ്റ് ആയി തോന്നുന്നത് - അതുകൊണ്ടുതന്നെ ചിത്രത്തിന്റെ ഫോക്കസ് ജലകണത്തിലാണോ അതോ ഇലയിലാണോ എന്ന് നിർണ്ണയിക്കാനുമാവുന്നില്ല. ഇതേ ചിത്രം നോർമൽ ലെൻസിൽ കുറച്ചു കൂടി ക്ലോസ് അപ്പ് ആയി എടുത്തിരുന്നുവെങ്കിൽ ഈ സോഫ്റ്റ്ഫോക്കസ് പ്രശ്നം ഉണ്ടാവുമായിരുന്നില്ലല്ലോ? ഫ്രെയിമിന്റെ അത്രസാധാരണമല്ലാത്ത ക്രോപ്പ്ഫാക്റ്റർ, (നീളം:വീതി അനുപാതം,) ഈ ചിത്രത്തിന്റെ ഭംഗി ഒരൽ‌പ്പം കുറച്ചിട്ടുണ്ട് എന്ന് അഭിപ്രായമുണ്ട്.\nEntry No. 21: Marks 61\nബ്ലോഗ് ഐ.ഡി : ഫോട്ടോഗ്രാഫി\nNIKON D70, Exposure: 1/640 sec, Aperture: 22.0, Focal Length: 18mm\nആനമുടിയുടെ പരിസരപ്രദേശങ്ങളാണോ ഈ ചിത്രത്തിൽ കാണുന്ന ഭൂവിഭാഗം? ഒരല്പം തെറ്റായ കമ്പോസിംഗ് ആണ് പ്രകൃതിഭംഗിയുടെ മിക്കവാറും എല്ലാ ചേരുവകകളും ഉണ്ടായിരുന്ന ഈ ചിത്രത്തെ ഗ്രേഡിംഗിൽ പിന്നിലേക്ക് മാറ്റിക്കളഞ്ഞത്. ആ കുന്നുകളുടെ താഴ്വാരം കുറേക്കൂടി ഫോർഗ്രൌണ്ടിൽ വന്നിരുന്നുവെങ്കിൽ ഈ ചിത്രത്തിന് ഇനിയും മിഴിവ് കൂടുമായിരുന്നില്ലേ? എന്തുകൊണ്ടാണ് ഫ്രെയിമിൽ നിന്ന് ഫോർഗ്രൌണ്ടിന്റെ ഇത്രയധികം ഭാഗങ്ങൾ ഫോട്ടോഗ്രാഫർ ഒഴിവാക്കിക്കളഞ്ഞത്? കുറേക്കൂടി വൈഡ് ആംഗിളിൽ ആകാശം ചിത്രീകരിച്ചിരുന്നുവെങ്കിലും അല്പം കൂടി നന്നാക്കാമായിരുന്നു എന്നു തോന്നുന്നു. ചിത്രം എടുക്കുവാനായി ഉപയോഗിച്ച ഉയർന്ന ISO സെറ്റിംഗിന്റെ ഫലമായി കുറെയധികം നോയിസും ചിത്രത്തിൽ കാണാനുണ്ട്.\nEntry No. 25 : Marks 59\nPhotographer : ഹരിതം\nബ്ലോഗ് ഐഡി : ഹരിതാഭം വർണ്ണാഭം\nSONY DSC-P73, ISO: 100, Exposure: 1/500 sec, Aperture: 5.6, Focal Length: 6mm\nIs this the valley of mist-ery...! നല്ല ചിത്രം. നേരിൽ കാണുമ്പോൾ ഈ രംഗത്തിനുണ്ടായിരുന്ന ഭംഗി പൂർണ്ണമായും ചിത്രത്തിലേക്ക് ആവാഹിക്കുവാൻ കഴിഞ്ഞിട്ടുണ്ടോ? ചിത്രത്തിൽ നടുവിലായി കാണപ്പെടുന്ന മരം ഒരല്പം ‘Blur’ ആയി വലിയ സൈസിൽ ചിത്രം കാണുമ്പോൾ തോന്നുന്നു. കുറഞ്ഞഷട്ടർസ്പീഡ് ലഭിക്കാനിടയുള്ള പ്രകാശംകുറഞ്ഞതും, നിശ്ചലവുമായ ഇത്തരം സീനുകൾ ക്യാമറയെ ഒരു ട്രൈപ്പോഡിൽ വച്ച് ചിത്രീകരിച്ചാൽ കുറേക്കൂടി ഷാർപ്പാക്കി മാറ്റാൻ സാധിച്ചേക്കും. അതുപോലെ ഈ ഫ്രെയിമിൽ ചിത്രത്തിന്റെ നടുവിലായി കാണപ്പെടുന്ന മരം ഫ്രെയിമിന്റെ ഒരു വശത്തേക്ക് മാറ്റി കമ്പോസ് ചെയ്തിരുന്നുവെങ്കിൽ (rule of thirds) മറ്റൊരു മാനം തന്നെ ഈ ചിത്രത്തിന് ഉണ്ടാവുമായിരുന്നു. Good attempt!\nEntry No. 12 : Marks 58\nPhotographer : Vinu Mathew\nബ്ലോഗ് ഐ.ഡി : അല്പൻ\nUPDATE 10-4-2010 : ബ്ലോഗിൽ പ്രസിദ്ധീകരിച്ച ചിത്രങ്ങൾ മത്സരത്തിന് സമർപ്പിക്കരുത് എന്ന നിബന്ധനപാലിക്കാത്തതിനാൽ ഈ എൻ‌ട്രി അയോഗ്യമാക്കിയിരിക്കുന്നു.\nമത്സരാർത്ഥിയുടെ ബ്ലോഗിൽ 9-9-2009 ൽ ഈ ചിത്രം പ്രസിദ്ധീകരിച്ചിട്ടുണ്ട്.\nCanon DIGITAL IXUS 70, ISO: 200, Exposure: 1/60 sec, Aperture: 2.8, Focal Length: 5.8mm\nപ്രകൃതിയിൽ നിന്നുള്ള നല്ല ഒരു നിരീക്ഷണം ! ചിത്രത്തിലെ ഉറുമ്പുകൾ അത്ര ഷാർപ്പ് ഫോക്കസിൽ അല്ല ഉള്ളത്. പോയിന്റ് ആന്റ് ഷൂട്ട് ക്യാമറകൾ ഉപയോഗിച്ച് ഇതുപോലെയുള്ള രംഗംങ്ങൾ പെർഫെക്ഷനോടെ ചിത്രീകരിക്കുവാൻ ബുദ്ധിമുട്ടാണ്. Fill-in-flash option ഉണ്ടെങ്കിൽ അത് ഓൺ ആക്കിവച്ച് ചിത്രീകരിച്ചാൽ ക്യാമറ വലിപ്പക്കുറവുള്ള അപ്പർച്ചർ സെലക്റ്റ് ചെയ്യുകയും അങ്ങനെ ഡെപ്ത് ഓഫ് ഫീൽഡ് വലിപ്പം കൂടുന്നതിനാൽ കുറച്ചു കൂടി ഷാർപ്പായി ചിത്രം ലഭിക്കാനും സാധ്യതയുണ്ട്. എങ്കിലും ചിത്രം ഓവർ എക്സ്പോസ് ആവാനുള്ള സാധ്യത തള്ളാനുമാവില്ല. Camera shake ഒഴിവാക്കാനായി ട്രൈപ്പോഡും പരീക്ഷിക്കാവുന്നതാണ്.\nEntry No. 14 : Marks 58\nPhotographer : Dipin Soman\nബ്ലോഗ് ഐ.ഡി : കൈയ്യൊപ്പുകൾ\nCanon EOS 50D, ISO: 400, Exposure: 1/20 sec, Aperture: 8.0, Focal Length: 50mm\nWayang Kulit എന്ന ഇന്റോനേഷ്യൻ നിഴൽ നാടക കലയെ ഓർമ്മിപ്പിക്കുന്ന ഒരു ചിത്രം. മനോഹരമായ നിറങ്ങൾ. പക്ഷേ പ്രകൃതിയുടെ സൌന്ദര്യം എന്ന വിഷയവുമായി ബന്ധിച്ച് നോക്കുമ്പോൾ ഇത് ഒരു അസ്തമയത്തിന്റെ സിലൌട്ട് ചിത്രം ആയതിനാൽ ഇതിലെ ആളുകളെ സാധിക്കുമെങ്കിൽ ഒഴിവാക്കി ഒരു ഫോട്ടോ ശ്രമിക്കാമായിരുന്നു.\nEntry No. 23 : Marks 52\nPhotographer : Jomi T. Mani\nBlog ID : Jomy's Blogspot\nOLYMPUS FE-120,X-700, ISO: 80, Exposure: 1/250 sec, Aperture: 2.8, Focal Length: 6.3mm\nഓരോ ചിറകിലും അഞ്ചു പൊയ്ക്കണ്ണുകളോടുകൂടിയ ഒരു മനോഹര സൃഷ്ടിതന്നെ ഈ ശലഭം! പ്രകൃതിയുടെ കരവിരുത് എത്ര സുന്ദരം അല്ലേ! ഫോട്ടോഗ്രാഫർ ഭാഗ്യവാനാണ്, ഇത്രയും സമീപത്ത് ക്യാമറ എത്തിച്ച് ചിത്രം പകർത്തുവാനായല്ലോ. ഒരുപക്ഷേ ചെറിയ പോയിന്റ് ആന്റ് ഷൂട്ട് ക്യാമറകളുടെ ഒരു ഗുണമാണത്. നല്ല ചിത്രം. ഫ്രെയിം കുറച്ച് ടൈറ്റ് ആയിപ്പോയി എന്നതാണ് ന്യൂനത. ചിറകുകൾക്ക് മുകളിലും വശങ്ങളിലും അല്പം കൂടി സ്ഥലം വിട്ട് കമ്പോസ് ചെയ്തിരുന്നുവെങ്കിൽ ചിത്രം കൂടുതൽ ഭംഗിയാക്കാമായിരുന്നു.\nEntry No. 29 : Marks 52\nPhotographer : Ambu Sasidharan\nബ്ലോഗ് ഐ.ഡി : നവരുചിയൻ\nCanon EOS 400D, ISO: 1600, Exposure: 1/60 sec, Aperture: 5.6, Focal Length: 260mm\nSimple but elegant! ക്രിയേറ്റിവിറ്റി, കമ്പോസിഷൻ എന്നിവയ്ക്ക് നല്ല മാർക്ക് കൊടുക്കാവുന്ന ഒരു ചിത്രം ആണിത്. പച്ചനിറത്തിലെ പശ്ചാത്തലം ചിത്രത്തിന്റെ ഭംഗി കൂട്ടുന്നു. വല്ലികൾ തീർക്കുന്ന സർപ്പിളാകൃതികളും മനോഹരം. പക്ഷേ Canon 400D ഉപയോഗിച്ചെടുത്ത ഈ ചിത്രം ഒരുപിടി സാങ്കേതിക പാളിച്ചകളും കാട്ടിത്തരുന്നു എന്നത് ഖേദപൂർവ്വം പറയേണ്ടിരിക്കുന്നു! ഫോക്കസ് തീരെ ഷാർപ് ആയില്ല; അതിനുകാരണം ഫോക്കസ് ശരിയായി ചെയ്യാഞ്ഞതാകാം, അല്ലെങ്കിൽ ക്യാമറ കൈയ്യിൽ വച്ച് എടുത്തതിനാൽ ഫോക്കസ് മാറിപ്പോയതുമാകാം. ഒരു ട്രൈപ്പോഡ് ഉപയോഗിച്ചിരുന്നുവെങ്കിൽ ഈ തെറ്റ് ഉണ്ടാവുമായിരുന്നോ? ISO 1600 ഉപയോഗിക്കുകവഴി നോയിസ് വല്ലാതെ വർദ്ധിച്ചിട്ടുണ്ട്. ഈ ലൈറ്റിംഗിൽ ഇത്ര ഉയർന്ന ISO ഉപയോഗിച്ചതെന്തിനാണ്?\nEntry No.4: Marks 51\nPhotographer : C.M Shakeer\nBlog ID : Autofocus\nNIKON D50, Exposure: 1/250 sec, Aperture: 10.0, Focal Length: 10mm\nമുനമ്പം കടൽത്തീരത്തെ മട്ടുമ്മൽ എന്ന തുരുത്ത്. നല്ല ലൊക്കേഷൻ. ചിത്രത്തിലെ തുരുത്തും വഞ്ചിയും ഫ്രെയിമിൽ ശ്രദ്ധേയമായ സ്ഥാനങ്ങളിലാണുള്ളത്. ഈ ചിത്രത്തിന്റെ പ്രധാന പോരായ്മയായി തോന്നിയത് ഇതിലെ ലൈറ്റിംഗ് ആണ്. ഉച്ചസമയത്ത് ഈ സ്ഥലത്ത് കാണപ്പെടുന്ന ലൈറ്റിംഗിന്റെ യഥാർത്ഥ പ്രതിഫലനം തന്നെയാണ് ഈ ചിത്രത്തിലും കാണുന്നത് എന്നനുമാനിക്കാം. വെള്ളത്തിൽ നിന്നും ചുറ്റുപാടും നിന്നുള്ള റിഫ്ലക്ഷനുകൾ ഒരു even ലൈറ്റിംഗ് നൽകി ചിത്രത്തെ അത്ര മിഴിവുള്ളതല്ലാതാക്കി മാറ്റുകയാണു ചെയ്തിട്ടുള്ളത്. ഓവർ എക്സ്പോഷർ പോലെ കാണപ്പെടുന്ന ചിത്രം പോസ്റ്റ് പ്രോസസിംഗിൽ കുറച്ചൂ കൂടി നല്ലതാക്കാമായിരുന്നു. ചിത്രത്തിലെ മഞ്ഞ നിറം വൈറ്റ് ബാലസ് സെറ്റ് ചെയ്തതിലെ പ്രശ്നമാണോ? ചിത്രത്തിനായി തെരഞ്ഞെടുത്ത വൈഡ് ആംഗിൾ നല്ലതു തന്നെ. ക്രോപ്പിംഗിൽ ഫ്രെയിമിന്റെ ഏറ്റവും താഴെ കാണപ്പെടുന്ന പുൽത്തകിടി ഒഴിവാക്കാമായിരുന്നു.\nEntry No. 10 : Marks 50\nPhotographer : Biju M\nബ്ലോഗ് ഐ.ഡി : ഏകലവ്യൻ (ചിത്രണം)\nNIKON D40, ISO: 400, Exposure: 1/640 sec, Aperture: 5.6, Focal Length: 38mm\nഒരു ഫോട്ടോഗ്രാഫ് എന്ന നിലയിൽ നല്ലൊരു ചിത്രമാണിത്. പക്ഷേ ഇതിൽ പ്രകൃതിയുടെ സൌന്ദര്യം എവിടെ! ഫോർഗ്രൌണ്ടിൽ നിന്ന് രണ്ട് ലീഡ് ലൈനുകളായി അകന്നുപോയി ഒരു ഓബ്ജക്റ്റിലേക്കും എത്താത്ത നടപ്പാലം. ഫോട്ടോ എടുത്തപ്പോഴുള്ള മഞ്ഞ് ഈ ചിത്രത്തിന് യൂണിഫോം ലൈറ്റിംഗ് നൽകിയിട്ടുണ്ട്. ഒരു പക്ഷേ വളരെ യൂണീഫോം ആയ ആ ലൈറ്റിംഗ് നിഴലുകൾ ഒട്ടും ഉണ്ടാക്കുന്നില്ല എന്നതു ചിത്രത്തിന്റെ ഭംഗിയെ ബാധിക്കുന്നുമുണ്ട്. Contrasts and highlights are unnoticeable. എങ്കിൽകൂടി വളരെ ബാലൻസ്ഡ് ആയ ഒരു കമ്പോസിഷൻ ആണിതെന്നതിൽ എതിരഭിപ്രായമില്ല. അഭിനന്ദനങ്ങൾ!\nEntry No. 18 : Marks 49\nPhotographer : K. Jayanandan\nബ്ലോഗ് ഐ.ഡി : എഴുത്തുമാടം\nSONY DSC-S500, ISO: 80, Exposure: 1/200 sec, Aperture: 2.8, Focal Length: 5.4mm\nചിലർക്കെങ്കിലും നൊസ്റ്റാൾജിയ ഉണർത്തുന്ന ചിത്രം. ഫ്രെയിം ഒട്ടും പ്ലാൻ ചെയ്യാതെ ചിത്രം എടുത്തതുപോലെ തോന്നുന്നു. കുറഞ്ഞത് ചിത്രത്തിൽ കാണുന്ന അഴികളെങ്കിലും ഒഴിവാക്കി വരമ്പു മുതൽ എടുക്കാമായിരുന്നില്ലേ. രാവിലെയോ വൈകിട്ടോ (ഇളംവെയിലുള്ളപ്പോൾ) ശ്രദ്ധാപൂർവ്വം ചിത്രങ്ങൾ എടുക്കാനാകുമെങ്കിൽ കുറച്ചു നല്ല ചിത്രങ്ങൾ എടുക്കാൻ സാധ്യതകളുള്ള സ്ഥലമാണിത്.\nEntry No. 18 : Marks 48\nPhotographer : Dileep S. N\nBlog ID : The powerful Mind\nCanon PowerShot S3 IS, Exposure: 1/1600 sec, Aperture: 7.1, Focal Length: 6mm\nപ്രകൃതിയുടെ ഭംഗി വളരെ ഭംഗിയായി ചിത്രീകരിക്കുവാൻ പോന്ന കുറേ കാര്യങ്ങൾ ഉള്ള ഒരു ഫ്രെയിമായിരുന്നു ഇത്. ശ്രദ്ധിച്ചിരുന്നുവെങ്കിൽ നല്ല ഒരു ചിത്രമാക്കി മാറ്റുകയും ചെയ്യാമായിരുന്നു. തെളിനീർ നിറഞ്ഞ ജലാശയം, അതിൽ നിന്ന് വെള്ളം കോരിക്കുടിക്കുന്ന യുവാവ്, വെള്ളത്തിലേക്ക് ചിതറി വീഴുന്ന വെള്ളത്തുള്ളികൾ, പ്രകാശപൂരിതമായ ആകാശം ഇതെല്ലാം ചേർത്ത് നല്ലൊരു ഫ്രെയിം കമ്പോസ് ചെയ്യുവാൻ സാധിക്കുമായിരുന്നു. പക്ഷേ ഇവിടെയോ? പൂർണ്ണമായും ഫ്രെയിമിലല്ലാത്ത ആൾ, ചരിഞ്ഞതും, സൂര്യനെ ഉൾപ്പെടുത്തുക വഴി കോൺ‌ട്രാസ്റ്റ് നഷ്ടമായതുമായ ചക്രവാളം. കൃത്യമായ ലക്ഷ്യത്തോടെയല്ലാതെ ചിത്രമെടുത്തതിന്റെ ലക്ഷണങ്ങൾ മാത്രം അവശേഷിക്കുന്ന ഒരു ഫ്രെയിം.\n(Note: മത്സരചിത്രങ്ങളോടൊപ്പം സമർപ്പിക്കേണ്ട ഡിക്ലറേഷൻ രണ്ടുപ്രാവശ്യം അറിയിച്ചിട്ടും ഇതുവരേയും ഈ മത്സരാർത്ഥി അയച്ചുതന്നിട്ടില്ല. അതിനാൽ ഈ എൻ‌ട്രി disqualify ചെയ്തിരിക്കുന്നു)\nEntry No. 28 : Marks 48\nPhotographer : Sunil Kumar\nBlog ID : S-pressions\nCanon EOS 1000D, ISO: 200, Exposure: 1/400 sec, Aperture: 5.6, Focal Length: 55mm\nനല്ല ഭംഗിയുള്ള അസ്തമയം. നല്ല നിറങ്ങൾ. ചിത്രത്തിലെ കടൽക്കാക്കകൾ ചിത്രത്തെ കൂടുതൽ ഭംഗിയുള്ളതാക്കുന്നു. ചിത്രത്തിന്റെ പ്രധാന പ്രശ്നം ബാലൻസ് ഇല്ലായ്മയാണ്. ഫോർഗ്രൌണ്ടിൽ ഇത്രയധികം കടലിനെ ഉൾപ്പെടുത്തേണ്ട ആവശ്യമുണ്ടായിരുന്നോ. ഈ തിരമാലകൾ ഭംഗിയേക്കാളേറെ ഡിസ്ട്രാക്ഷനായാണ് തോന്നുന്നത്. അതിനുപകരം ഫ്രെയിമിന്റെ മൂന്നിൽ രണ്ടോളം ഭാഗം ആകാശം ഉൾപ്പെടുത്തി കമ്പോസ് ചെയ്തിരുന്നുവെങ്കിൽ വളരെ ഡ്രമാറ്റിക് ആകുമായിരുന്ന ഒരു ചിത്രമായിരുന്നു ഇത്. ചക്രവാളത്തെ റൂൾ ഓഫ് തേഡ്സ് അനുസരിച്ച് പ്രതിഷ്ഠിക്കാമായിരുന്നു.\nEntry No.2: Marks 45\nPhotographer : Arun Kakkanad\nബ്ലോഗ് ഐ.ഡി : എന്റെ കാഴ്ചകൾ\nD80, ISO: 500, Exposure: 1/640 sec, Aperture: 6.3, Focal Length: 40mm\nപ്രധാന സബ്ജക്റ്റായ കുടിലിന്റെ സ്ഥാനവും അതിന്റെ വെള്ളത്തിലെ പ്രതിഫലനവും, ഈ ചിത്രത്തിൽ കൌതുകകരമാണെങ്കിലും, പ്രകൃതിയുമായി ഒട്ടും ഇണങ്ങാത്ത നീല പ്ലാസ്റ്റിക് ഷീറ്റ് ആണ് ആസ്വാദകന്റെ കണ്ണിന് അരോചകമായിതോന്നുന്ന പ്രധാന വസ്തു. സാങ്കേതികമായി ഈ ചിത്രത്തിന്റെ പ്രധാന പോരായ്മ ഓവർ എക്സ്പോസ് ആയിപ്പോയ ആകാശമാണ്. മഴക്കാലത്തോ മേഘങ്ങൾ മൂടി നിൽക്കുന്ന അന്തരീക്ഷത്തിലോ എടുത്ത ചിത്രമാണോ ഇത്? ഫോട്ടോഗ്രാഫർ ഈ സ്ഥലത്തിനടുത്ത് താമസിക്കുന്ന ആളാണെങ്കിൽ മറ്റൊരവസരത്തിൽ (രാവിലെയോ വൈകിട്ടോ വെയിൽ ചെരിഞ്ഞുപതിക്കുന്ന അവസരങ്ങളിൽ) ഇതേ ചിത്രം എടുത്തുനോക്കൂ. വ്യത്യസ്തമായ ലൈറ്റിംഗിൽ ഈ ഫ്രെയിം കൂടുതൽ സുന്ദരമാക്കാൻ സാധിച്ചേക്കും.\nEntry No.7: Marks 45\nPhotographer : Micky Mathew\nബ്ലോഗ് ഐ.ഡി : നമ്മുടെലോകം\nSONY DSC-H20, ISO: 80, Exposure: 1/250 sec, Aperture: 3.5, Focal Length: 6.3mm\nഅഭിനയിക്കാൻ നടന്മാരില്ലാതെ ശൂന്യമായ ഒരു സ്റ്റേജ് പോലെയാണ് ഈ ചിത്രം തരുന്ന ഒരു ഫീലിംഗ്. മധ്യാഹ്നത്തിൽ ചിത്രം എടുത്തതുമൂലം നിറങ്ങളെല്ലാം washed ആയി കാണപ്പെടുന്നു. ഫ്രെയിം ബാലൻസ് അല്ല എന്നതും ഒരു പോരായ്മയാണ്; അതിന്റെ പ്രധാനകാരണം ഈ ചിത്രത്തിലെ റോഡും.\nEntry No. 11 : Marks 45\nPhotographer : P. A Sameer\nബ്ലോഗ് ഐ.ഡി : പുലിപ്പടങ്ങൾ\nCanon EOS 450D, ISO: 200, Exposure: 1/200 sec, Aperture: 9.0, Focal Length: 10mm\nമലേഷ്യയിലെ ജെന്റിംഗ് ഹൈലാന്റ്സ് ആണ് രംഗം. Under expose ആയിപ്പോയി എന്നതാണ് ഈ ചിത്രത്തിന്റെ ഏറ്റവും വലിയ പോരായ്മ. ഒട്ടും നാടകീയമല്ലാത്ത ലൈറ്റിംഗ് ആകാശത്തിന്റെയും ഭംഗികെടുത്തുന്നു. ബാ‍ലൻസ്ഡ് ആയ ഒരു എക്സ്പോഷർ ആയിരുന്നുവെങ്കിൽ ചിത്രത്തിന്റെ താഴത്തെ പകുതിയിൽ കാണുന്ന കുന്നുകളും അതുവഴി പോകുന്ന വളഞ്ഞുപുളഞ്ഞ റോഡും നല്ലൊരു ചിത്രം സമ്മാനിച്ചേനെ എന്നുതോന്നുന്നു.\nEntry No. 15: Marks 44\nPhotographer : Sunil Gopinath (Jimmy)\nബ്ലോഗ് ഐ.ഡി : എന്റെ കണ്ണിലൂടെ\nCanon EOS 450D, ISO: 200, Exposure: 1/500 sec, Aperture: 10.0, Focal Length: 18mm\nഎല്ലാ അസ്തമയങ്ങളും ഒരുവിധത്തിലല്ലെങ്കിൽ മറ്റൊരു വിധത്തിൽ മനോഹരം തന്നെ! നല്ല കമ്പോസിംഗ് വഴി അല്ലെങ്കിൽ ടൈറ്റ് ക്രോപ്പിംഗ് വഴി വളരെ മെച്ചമാക്കാവുന്ന ഒരു ചിത്രമായിരുന്നു ഇത്. ചിത്രത്തിലെ മരത്തെ ഫ്രെയിമിന്റെ വലതുഭാഗത്തേക്ക് മാറ്റി, മുകളിലെ ചെറിയ മേഘത്തേയും, താഴെ നിന്നും ആവശ്യമില്ലാത്ത ഭാഗങ്ങളും ഒഴിവാക്കി ക്രോപ്പ് ചെയ്യു. ഇതിലും വളരെ മെച്ചമായ ഒരു ചിത്രമായി ഇത് മാറും സംശയമില്ല.\nEntry No. 22 : Marks 44\nPhotographer : എഴുത്തുകാരി|Typist\nബ്ലോഗ് ഐ.ഡി : എഴുത്തോല\nOLYMPUS FE370,X880,C575, ISO: 64, Exposure: 1/200 sec, Aperture: 5.4, Focal Length: 25.8mm\nപ്രണണയബദ്ധരായ യുവമിഥുനങ്ങളെപ്പോലെ രണ്ട് ആമ്പൽ പൂക്കൾ; അവയുടെ ഒന്നായ നിഴൽ ജലാശയത്തിൽ. പൊരിവെയിലിലും ഒട്ടും തളരാത്തതാണ് അവരുടെ സൌഹൃദം എന്നുറപ്പ്! നല്ല കമ്പോസിംഗിലൂടെ നല്ലൊരു ചിത്രമാക്കി മാറ്റുവാൻ സാധ്യതകളുണ്ടായിരുന്ന ഒരു ചിത്രം. ഇത്ര വലിപ്പത്തിൽ ഫ്രെയിം ചെയ്യുക വഴി ചിത്രത്തിൽ ഒരിടത്തും ആസ്വാദകന്റെ ശ്രദ്ധയെ കേന്ദ്രീകരിക്കുവാൻ ചിത്രത്തിനു കഴിയുന്നില്ല. സാധ്യമായിരുന്നുവെങ്കിൽ ഈ പൂക്കളെ കുറേക്കൂടി സൂം ചെയ്ത് ഒരു ടൈറ്റ് ഫ്രെയിം നിർമ്മിക്കാമായിരുന്നില്ലേ? എങ്കിൽ കുറേക്കൂടി വലിപ്പത്തിലും യഥാർത്ഥ നിറത്തിലും ഈ പൂക്കൾ കാണപ്പെട്ടേനെ; ഒപ്പം മറ്റൊരു പെർസ്പെക്റ്റീവിലുള്ള അവയുടെ നിഴലും.\nEntry No.9: Marks 41\nPhotographer : Captain Haddock\nBlog ID : Not only-but also\nSONY Model: DSC-W35, ISO: 100, Exposure: 1/125 sec, Aperture: 7.1, Focal Length: 6.3mm\nഒരു സോണി കോമ്പാക്റ്റ് ക്യാമറ ഉപയോഗിച്ചെടുത്ത മറ്റൊരു ചിത്രം. Nice thinking, but flash killed! പക്ഷേ ഒരു ചോദ്യം ആരോ അവരുടെ ഇഷ്ടപ്രകാരം വളച്ചൊടിച്ച ഈ വള്ളി തന്നെ ചിത്രത്തിനായി തെരഞ്ഞെടുത്തത് എന്തിനാണ്! ക്ലോസ് അപ് ആയി ചിത്രം എടുത്തിരിക്കുന്നതുകൊണ്ട് ഫോട്ടോഗ്രാഫർ ഉദ്ദേശിച്ചതുപോലെ പശ്ചാത്തലം “ബ്ലർ” ആയി റിസൽട്ട് ലഭിച്ചിട്ടുണ്ട്. എക്സിഫ് ഡേറ്റയിൽ ഫ്ലാഷ് ഫയർ ചെയ്തതാണെന്നു കാണുന്നു. അത് ക്യാമറ സ്വയം ഫ്ലാഷ് ഫയർ ചെയ്തതാണോ അതോ ഫോട്ടോഗ്രാഫർ ഫ്ലാഷ് ഓണാക്കിയതോ? ഒരു ഫിൽ ഇൻ ഫ്ലാഷ് പോലെ ഒരു എഫക്റ്റ് ചിത്രത്തിൽ ഉണ്ടെങ്കിലും വള്ളിയുടെ മുകൾഭാഗത്തെ അത് ഓവർ എക്സ്പോസ് ആക്കുകയാണ് ചെയ്തിരിക്കുന്നത്. ക്യാമറ തനിയെ ചെയ്തതാണെങ്കിൽ ഫ്ലാഷിനെ ഇങ്ങനെയുള്ള സന്ദർഭത്തിൽ ഓഫാക്കിവയ്ക്കുകയാണ് വേണ്ടത്.\nEntry No. 27 : Marks 39\nPhotographer : Mohamed Suhail\nബ്ലോഗ് ഐ.ഡി : കലാകാരൻ\nSONY DSC-W70, ISO: 100, Exposure: 1/2000 sec, Aperture: 7.1, Focal Length: 6.3mm\nA layer of mountains, great view! Nicholas Roerich യുടെ ഒരു ചിത്രം‌പോലെയോ, അല്ലെങ്കിൽ ഒരു ചൈനീസ് വാട്ടർകളർ പെയിന്റിംഗ് പോലെയോ സുന്ദരം. പക്ഷേ ആവശ്യത്തിനു പ്രകാശം ഇല്ലാത്തതിനാൽ വിശദാംശങ്ങൾ വ്യക്തമല്ല. ലനിരകളുടെ ശ്രേണിയും വ്യക്തമല്ല. ഒരു പോയിന്റ് ആന്റ് ഷൂട്ട് ക്യാമറയുടെ പരിമിതികൾ മനസ്സിലാക്കുന്നു. ചിത്രത്തിൽ ഫ്ലാഷ് ഫയർ ചെയ്തതായി എക്സിഫ് ഡേറ്റയിൽ കാണുന്നുണ്ട്. ഇത്രവലിയ സീനിൽ ഫ്ലാഷ് ഉപയോഗിക്കുന്നതുകൊണ്ട് മാത്രം ചിത്രം തെളിവായി ലഭിക്കില്ലല്ലോ? ക്യാമറ സ്വയം ഫ്ലാഷ് ഫയർ ചെയ്തതാണെന്ന് കരുതുന്നു. അതുകൊണ്ടാണ് ഈ സീനിന് ആവശ്യമായ ഒരു എക്സ്പോഷർ ലഭിക്കാഞ്ഞത്. ഇത്തരം സീനുകൾ ഫുൾ ഓട്ടോമോഡിൽ ചിത്രീകരിക്കാതെ, അനുയോജ്യമായ ഒരു സീൻ മോഡിൽ ചിത്രീകരിക്കുക; ആവശ്യമെങ്കിൽ ട്രൈപ്പോഡും ഉപയോഗിക്കാം.\nEntry No. 19 : Marks 38\nPhotographer : Sunil Warrier\nBlog ID : Fade-in\nCanon EOS 400D DIGITAL, ISO: 100, Exposure: 1/400 sec, Aperture: 5.0, Focal Length: 200mm\nഇത്രയും മനോഹരമായ ഒരു രംഗവും, കാനൻ 40D ക്യാമറയും.. പിന്നെ എന്താണ് ഈ ചിത്രത്തിൽ സംഭവിച്ചത്! ഇവിടെ ഒരു വില്ലൻ ലൈറ്റിംഗ് തന്നെ! ഫോട്ടോ എടുത്തസമയത്തെ ലൈറ്റിംഗ് നന്നല്ല. ഒപ്പം, ഫോട്ടോഷോപ്പിന്റെ അമിതമായ പ്രയോഗം ചിത്രത്തിന്റെ ഭംഗി കെടുത്തിക്കളയുകയും ചെയ്യുന്നു. അതൊടൊപ്പം തോന്നിയ ഒരു സംശയം, ഫോട്ടോഗ്രാഫർക്ക് ‘ഫോക്കസ്’ നഷ്ടപ്പെട്ടുവോ എന്നതാണ്. ഫോർഗ്രൌണ്ടിൽ ഇടതൂർന്നു വളരുന്ന പുൽമേടുകൾ, ഒപ്പം നിത്യഹരിത Neelgiri Rhododendron മരങ്ങളും പശ്ചാത്തലത്തിലെ നിബിഡവനവും.\nYou should have focused on one of the unique rhododendron,\nso everything else would have fallen in line. missed chance!\nEntry No. 30 : Marks 29\nPhotographer : Mohanam\nബ്ലോഗ് ഐ.ഡി : നേർക്കാഴ്ചകൾ\nCanon PowerShot SX10 IS, ISO: 400, Exposure: 1/1000 sec, Aperture: 5.6, Focal Length: 17.5mm\nഈ ചിത്രം എടുത്ത ഇത്രയും ഉയർന്ന ആംഗിൾ ഈ ചിത്രത്തിനു പ്രത്യേക ഭംഗിയെന്തെങ്കിലും നൽകുന്നുണ്ടോ? ഇല്ല എന്നാണ് അഭിപ്രായം. ചിത്രം വലിയ സൈസിൽ കാണുമ്പോൾ വളരെ സോഫ്റ്റ് ആയി കാണപ്പെടുന്നു. ഫോക്കസ് ലോക്ക് ആകുന്നതിനു മുമ്പ് ക്ലിക്ക് ചെയ്തതാണോ കാരണം? ഫ്രെയിമിലെ തോട് നല്ല ഒരു ലീഡ് ലൈൻ ആയിരുന്നു. പക്ഷേ അത് വേണ്ടരീതിയിൽ പ്രയോജനപ്പെടുത്തിയിട്ടുള്ളതായി കാണുന്നില്ല, ചിത്രത്തിന്റെ ആംഗിൾ ആണ് അതിനുകാരണം. ഫ്രെയിമിന്റെ മുകൾ ഭാഗം കുറച്ച് ഒഴിവാക്കി താഴെ അല്പം കൂടി സ്ഥലം നൽകിയിരുന്നുവെങ്കിൽ കുറച്ചുകൂടി ഭംഗിയാക്കാമായിരുന്നു. ചിത്രത്തിലെ രണ്ടു പശുക്കൾ ഫ്രെയിമിന്റെ ബോർഡറിൽ വച്ച് “മുറിഞ്ഞുപോയതും” ശ്രദ്ധിക്കുക. ജീവികൾ, ആളുകൾ തുടങ്ങിയ വസ്തുക്കൾ ഒരു ഫെയിമിൽ വരുമ്പോൾ അവയെ പൂർണ്ണമായും ഫ്രെയിമിൽ ഉൾപ്പെടുത്തുവാൻ ശ്രദ്ധിക്കണം. ഫ്രെയിമിന്റെ ചെരിവും കമ്പോസിങ്ങിൽ ഒഴിവാക്കേണ്ടതുതന്നെ.\nEntry No. 31 : Marks 28\nPhotographer : Mohamedkutty T.T\nബ്ലോഗ് ഐ.ഡി : ഓർമച്ചെപ്പ്\nഅത്തി / ഇത്തിമരം (Ficus infectoria) അസാധാരണമായ കായ്ഫലം തന്നെ! ഇവപഴുത്തുകഴിഞ്ഞാൽ പക്ഷികൾ ഈ മരത്തിൽനിന്ന് ഒഴിയുമെന്ന് തോന്നുന്നില്ല.Bird Photography ഇഷ്ടപ്പെടുന്നവർക്ക് നല്ലൊരു ലൊക്കേഷൻ. ഒരു ഫോട്ടോഗ്രാഫി മത്സരത്തിൽ പങ്കെടുക്കുവാനുള്ള മത്സരാർത്ഥിയുടെ ആർജ്ജവത്തെയും ആഗ്രഹത്തേയും അഭിനന്ദിക്കുന്നു. പക്ഷേ ഉപയോഗിച്ചിരിക്കുന്ന Nokia 6300 മൊബൈൽ ക്യാമറയുടെ എല്ലാ പരിമിതികളും വെളിപ്പെടുത്തുന്നതാണീ ചിത്രം. ചിത്രമെടുത്ത സമയത്തെ പ്രത്യേകത കാരണം പശ്ചാത്തലത്തിലെ അത്യധികമായ വെയിലും നേരെ ക്യാമറയിലേക്ക് പതിക്കുന്നു.\nEntry No. 32 : 28 Marks\nPhotographer : Sooraj Malayattil\nBlogger ID : Platform of fine photography\nSAMSUNG GT-B3313, Exposure: 1/298 sec, Aperture: 2.8, Focal Length: 3.7mm\nമൊബൈൽ ഫോൺ ക്യാമറ ഉപയോഗിച്ചെടുത്ത മറ്റൊരു ചിത്രം. പരിമിതികൾ മനസ്സിലാക്കുന്നു; ടോണുകളുടെ ദാരിദ്ര്യമാണ് ഈ ക്യാമറയുടെ പ്രധാനപ്രശ്നം. ഫ്രെയിമിനെ പാലം കേന്ദ്രമാക്കി രണ്ടായി മുറിക്കാതെ ബോട്ടിന്റെ മുൻഭാഗത്തേക്ക് കുറേകൂടി സ്ഥലം കിട്ടുന്ന രീതിയിൽ കമ്പോസ് ചെയ്തിരുന്നുവെങ്കിൽ കൂടുതൽ മെച്ചപ്പെട്ട ഒരു ചിത്രം ലഭിച്ചേനെ.\nEntry No. 26 : Mark 27\nPhotographer : Gija Subramanian\nബ്ലോഗർ ഐ.ഡി : കാന്താരിക്കുട്ടി\nKODAK EASYSHARE C713, ISO: 200, Exposure: 1/270 sec, Aperture: 4.8, Focal Length: 18mm\nഫ്രെയിമിന്റെ ആസ്പെക്റ്റ് റേഷ്യോ അത്ര നന്നായി തോന്നുന്നില്ല. അസ്തമയത്തിന്റെ ഒരു സിലൌട്ട് ഷോട്ട് എന്നതിൽ കവിഞ്ഞ് പ്രത്യേകതകളൊന്നും ഈ ചിത്രത്തിൽ ഇല്ല. Point and shoot ക്യാമറ ആയതിനാലുണ്ടായ പിക്സലേഷൻ ക്ഷമിച്ചാൽതന്നെയും ആഗിളുകളേയും ലഭ്യമായ ലൈറ്റിനെയും വിദഗ്ദ്ധമായി ഉപയോഗിക്കുന്നതിൽ ഈ ചിത്രം പ്രരാജയപ്പെട്ടു. വളരെ കുറച്ച് സെൻ‌ട്രൽ എലമെന്റുകൾ ഉള്ള ചിത്രങ്ങളിൽ ഷാർപ്നെസും കോണ്ട്രാസ്റ്റും നല്ലവണ്ണം ശ്രദ്ധിക്കുക.മാക്സിമം സൂം ഉപയോഗിച്ചതിനാൽ ഉണ്ടായ ക്രൊമാറ്റിക് അബറേഷൻ വ്യക്തമാണ്. എക്സ്പോഷർ കോമ്പൻസേഷനോ, കൃത്യമായ സീൻ മോഡോ ഉപയോഗിച്ചിരുന്നുവെങ്കിൽ പോയിന്റ് ആന്റ് ഷൂട്ട് ക്യാമറ ആണെങ്കിൽ പോലും കുറച്ചുകൂടിനല്ല ചിത്രം ലഭിക്കുമായിരുന്നു.\nEntry No. 16 : Marks 26\nPhotographer : Arunraj Kumar N.\nബ്ലോഗ് ഐ.ഡി : നിറങ്ങൾ\nCanon PowerShot SX10 IS, ISO: 80, Exposure: 1/1000 sec, Aperture: 7.1, Focal Length: 33.7mm\nഈ ചിത്രം എടുത്തപ്പോഴുണ്ടായിരുന്ന ആകാശത്തിന്റെ വർണ്ണപ്പകർച്ചയാവണം ഫോട്ടോഗ്രാഫർ പകർത്തുവാൻ ആഗ്രഹിച്ചത്. പ്ലാൻ ചെയ്ത് എടുത്ത ഒരു ചിത്രമായി തോന്നുന്നില്ല. ആസ്വാദകന്റെ കണ്ണുകൾ ഒരു കേന്ദ്രസ്ഥാനം (focus) ഈ ഫ്രെയിമിൽ അന്വേഷിക്കുന്നുണ്ടെങ്കിലും അങ്ങനെയൊന്ന് കണ്ടെത്തുവാൻ സാധിക്കുന്നില്ല. മരങ്ങളുടെ സിലൌട്ടിന് ഇടയിൽക്കൂടെ കാണപ്പെടുന്ന സ്റ്റേഡിയം (??) ഡിസ്ട്രാക്ഷനാണ്. ആകാശം നിറമുള്ളതെങ്കിലും ഒരു കോമ്പറ്റീഷൻ എൻ‌ട്രീക്ക് വേണ്ടത്ര പ്രത്യേകതകൾ ഇതിൽ കാണാനാവുന്നുമില്ല.\nEntry No. 24 : Marks 26\nPhotographer : Prathivadam\nബ്ലോഗ് ഐ.ഡി : പ്രതിവാദം\nCanon PowerShot A495, ISO: 80, Exposure: 1/125 sec, Aperture: 3.0, Focal Length: 6.6mm\nഈ ചിത്രത്തിൽ കാണുന്ന ഫോട്ടോഗ്രാഫർ പ്രകൃതിയുടെ സൌന്ദര്യം പകർത്തുകയാണോ! എങ്കിൽ അദ്ദേഹത്തിന് ഇതിലും നല്ല ഒരു ചിത്രം ലഭിച്ചിട്ടുണ്ടാവും! Abstract ഫോട്ടോഗ്രാഫിയോട് വളരെ അടുത്തും ഈ കോമ്പറ്റീഷൻ വിഷയത്തോട് വളരെ അകന്നും നിൽക്കുന്ന ഒരു ചിത്രമാണിത്. ഇതിനെ മത്സരവിഷയവുമായി ബന്ധിപ്പിക്കുവാൻ വളരെ ബുദ്ധിമുട്ട് തോന്നി. നല്ല പ്രകൃതി ചിത്രങ്ങൾ ലഭിക്കുവാൻ സാധ്യതയുണ്ടാവുമായിരുന്ന പ്രദേശമാണെന്നു തോന്നുന്നു. മെച്ചപ്പെട്ട ഫ്രെയിമിങ്ങ് ഇതിൽത്തന്നെ ചെയ്യുകയും ആവാമായിരുന്നു. ഈ ചിത്രത്തിലെ ഫോട്ടോഗ്രാഫറെ ഫ്രെയിമിന്റെ വലതുവശത്തേക്ക് മാറി ആയിരുന്നു പ്രതിഷ്ഠിച്ചിരുന്നത് എന്നു സങ്കൽ‌പ്പിക്കൂ, അതുപോലെ അദ്ദേഹത്തിന്റെ നിഴലും ഈ ഫ്രെയിമിൽ പൂർണ്ണമായും ഉണ്ടായിരുന്നുവെന്നും വിചാരിക്കുക. ഇതിലും മെച്ചമാക്കായിരുന്നു ഈ ഫ്രെയിം.\nEntry No.3: Marks 20\nPhotographer : Sanu Raj\nBlog ID : Sanuphotography\nNIKON D80, ISO: 320, Exposure: 1/250 sec, Aperture: 8.0, Focal Length: 31mm\nഇത് യാത്രയ്ക്കിടയിൽ എടുത്ത ഒരു ചിത്രമാണെന്നു തോന്നുന്നു. ആകാശം ഓവർ എക്സ്പോസ്ഡ് ആണ് അതുകൊണ്ടുതന്നെ വിരസവും. ഇങ്ങനെയുള്ള സാഹചര്യങ്ങളിൽ ആകാശത്തെ ഇത്രയധികം ഫ്രെയിമിൽ ഉൾപ്പെടുത്താതെയിരിക്കുക. ചിത്രത്തിൽ കാണുന്ന ബോട്ടുകൾ ഈ ഫ്രെയിമിലെ പ്രധാന സബ്ജക്റ്റുകൾ ആകേണ്ടവയായിരുന്നു. പക്ഷേ ഇത്രയും വിശാലമായ സീനിൽ അവ തീരെ ചെറുതായിപോയി. വ്യത്യസ്തമായ കമ്പോസിംഗിലൂടെ മെച്ചപ്പെട്ട ചിത്രങ്ങൾ എടുക്കാവുന്ന പ്രദേശമാണ്.\nഈ മത്സരത്തെ ഒരു വിജയമാക്കിത്തീർത്ത എല്ല മത്സരാർത്ഥികളോടും, ഫോട്ടോഗ്രാഫുകളുടെ അവലോകനവും ഗ്രേഡിംഗും ഏറ്റവും നന്നായി നിർവ്വഹിച്ചു തന്നെ ജഡ്ജിംഗ് പാനലിനോടും, സമ്മാനങ്ങൾ സ്പോൺസർ ചെയ്ത Apple A Day Properties Pvt. Ltd മാനേജ്മെന്റിനോടും, ഞങ്ങളുടെ എല്ലാ അഭ്യുദയ കാംഷികളോടും നമ്മുടെ ബൂലോകം ടീം നന്ദി രേഖപ്പെടുത്തുന്നു.\nസമ്മാനാർഹരിൽ കേരളത്തിലെ മേൽ‌വിലാസം എൻ‌ട്രികളോടൊപ്പം സമർപ്പിക്കാഞ്ഞവർ എത്രയും വേഗം നമ്മുടെ ബൂലോകവുമായി ബന്ധപ്പെടുക. സമ്മാനങ്ങൾ കേരളത്തിലെ മേൽ‌വിലാസത്തിൽ മാത്രമേ അയച്ചു തരികയുള്ളൂ\nPosted by Nammude Boolokam at 2:30 AM 26 comments:\nLabels: ചിത്രങ്ങൾ, ഫോട്ടോഗ്രാഫി മത്സരം, വാർത്ത\nഫോട്ടോഗ്രാഫി മത്സരം (1)\nPhotography Competition Results (text only)\n© 2010 http://bloggercompetition.blogspot.com


Flipkart, Amazon Republic Day Sale 2021 best offers and discounts on smartphones-Flipkart, Amazon Republic Day Sale 2021: ഐഫോൺ 11, വൺപ്ലസ് 8T ഉൾപ്പടെ സ്മാർട്ഫോണുകൾ വൻ വിലകുറവിൽ സ്വന്തമാക്കാം\nഐഫോൺ 11 ഫ്ലിപ്കാർട്ടിൽ 48,999 രൂപയ്ക്ക് സ്വന്തമാക്കാം\nUpdated: January 20, 2021 4:55:18 pm\nഇ കോമേഴ്സ് രംഗത്തെ വമ്പന്മാരായ ആമസോണും ഫ്ലിപ്കാർട്ടും മറ്റൊരു ഉത്സവകാല മെഗ വിൽപ്പനയ്ക്ക് ഒരുങ്ങുകയാണ്. റിപബ്ലിക് ദിനത്തോട് അനുബന്ധിച്ചാണ് ഇത്തവണ ഇരു കമ്പനികളും അവരവരുടെ പ്ലാറ്റ്ഫോമുകളിൽ സ്മാർട്ഫോണുകൾ ഉൾപ്പടെയുള്ള ഉൽപ്പന്നങ്ങൾ വലിയ വിലക്കുറവിൽ എത്തിക്കാനൊരുങ്ങുന്നത്. ഐഫോൺ 12 മിനി, വൺപ്ലസ് 8T, ഐഫോൺ 11, റിയൽമീ ഫോണുകൾ, സാംസങ് ഫോണുകൾ അങ്ങനെ നിരവധി സ്മാർട്ഫോണുകൾ കുറഞ്ഞ നിരക്കിൽ സ്വന്തമാക്കാൻ അവസരമൊരുക്കുകയാണ് ആമസോണും ഫ്ലിപ്കാർട്ടും അവരുടെ റിപബ്ലിക് ഡേ സെയ്‌ലിലൂടെ. ആ സ്മാർട്ഫോണുകളും അവയുടെ ഓഫറുകളും പരിശോധിക്കാം ഈ ലേഖനത്തിലൂടെ.\nചുരുങ്ങിയ സമയംകൊണ്ട് തന്നെ ഇന്ത്യൻ വിപണിയിൽ വിശ്വാസ്യത നേടിയ പോകോ X3 14999 രൂപയ്ക്കാണ് ഫ്ലിപ്കാർട്ട് റിപബ്ലിക് ഡേ വിൽപ്പനയിൽ വിൽക്കുന്നത്. എച്ച്ഡിഎഫ്സി ബാങ്ക് ഉപഭോക്താക്കൾക്ക് 1000 രൂപയുടെ അധിക ഡിസ്ക്കൗണ്ടും ലഭിക്കും. സ്റ്റീരിയോ സ്‌പീക്കറുകളും 6000 എംഎഎച്ച് ബാറ്ററിയും ഉൾപ്പെടുന്നതാണ് പോകോയുടെ X3.\nAlso Read: ഇൻസ്റ്റഗ്രാം അക്കൗണ്ടുകളെ ലക്ഷ്യമിട്ട് കോപ്പിറൈറ്റ് സ്കാം; സുരക്ഷ ഉറപ്പാക്കാൻ ശ്രദ്ധിക്കാം\nഐഫോൺ 11 ഫ്ലിപ്കാർട്ടിൽ 48,999 രൂപയ്ക്ക് സ്വന്തമാക്കാം. ഇതിനും എച്ച്ഡിഎഫ്സി ബാങ്ക് ഉപഭോക്താക്കൾക്ക് അധിക വിലക്കുറവ് ലഭ്യമാണ്. ഐഫോൺ SE 2020 27,999 രൂപയ്ക്കും ഐഫോൺ XR 35,999 രൂപയ്ക്കും ലഭിക്കും.\nമൈക്രോമാക്സ് ഇൻ നോട്ട് 1 മഹാ വിൽപ്പന മേളയിൽ 10,999 രൂപയ്ക്ക് സ്വന്തമാക്കാം. സാംസങ് ഗ്യാലക്സി S20+ 44,999 രൂപയ്ക്കും സ്വന്തമാക്കാം. എച്ച്ഡിഎഫ്സി ഉപഭോക്താക്കൾക്ക് എക്സചേഞ്ച് ഓഫർ വഴി 40000 രൂപയിൽ താഴെ മാത്രം ചെലവാക്കി ഫോൺ സ്വന്തമാക്കാവുന്നതാണ്. വിൽപ്പന മേളയിൽ റിയൽമീ നസ്രോ 20 പ്രോ 13,999 രൂപയ്ക്കും സ്വന്തമാക്കാം.\nAlso Read: Amazon Republic Day Smartphone deals- ഐഫോൺ 12 മിനി മുതൽ ഗാലക്സി നോട്ട് 20 അൾട്രവരെ: റിപ്പബ്ലിക് ഡേ സെയിലിലെ മികച്ച ഡീലുകൾ\nആമസോണിലും മികച്ച ഓഫറുകളാണ് കമ്പനി റിപബ്ലിക് ദിനവുമായി ബന്ധപ്പെട്ട് നടത്തുന്ന മഹ വിൽപ്പന മേളയിൽ ഒരുക്കിയിരിക്കുന്നത്. ഐഫോൺ 12 മിനി 64,490 രൂപയ്ക്ക് സ്വന്തമാക്കാൻ സാധിക്കും. 69,900 രൂപയാണ് ഫോണിന്റെ യഥാർത്ഥ വില. ഇതിന് പുറമെ എസ്ബിഐ ക്രെഡിറ്റ് കാർഡ് ഉപയോഗിച്ച് 4500 രൂപ വരെ അധിക ഡിസ്ക്കൗണ്ടും എക്സചേഞ്ച് ഓഫറിൽ 12,400 രൂപ വരെ ലാഭവും സ്വന്തമാക്കാം. ഐഫോൺ 11 53,999 രൂപയ്ക്കും വാങ്ങാം.\nവൺപ്ലസ് 8Tക്ക് 42,999 രൂപയാണ് വില. എന്നാൽ ആമസോൺ പ്രൈം ഉപഭോക്താക്കൾക്ക് 2500 രൂപയുടെ കൂപ്പൺ ഉപയോഗിച്ച് 40,999 രൂപയ്ക്ക് ഫോൺ സ്വന്തമാക്കാം. ഇതിന് പുറമെ എസ്ബിഐ ഉപഭോക്താക്കൾക്ക് 1500 ഡിസ്ക്കൗണ്ടും 12,400 വരെ എക്സ്‌ചേഞ്ച് ഓഫറും ലഭിക്കും. സാംസങ് ഗ്യാലക്സി S20 FE 39,999 രൂപയ്ക്കും വാങ്ങാം.\nWeb Title: Flipkart amazon republic day sale 2021 best offers and discounts on smartphones


താലിബാനെതിരെ ഫേസ്ബുക്ക് പോസ്റ്റ്: എം കെ മുനീറിനും കുടുംബത്തിനും വധഭീഷണി; 'ജോസഫ് മാഷിന്റെ അവസ്ഥയുണ്ടാകും'| MK Muneer and his family receive death threats over Facebook post against Taliban– News18 Malayalam\nMK MUNEER AND HIS FAMILY RECEIVE DEATH THREATS OVER FACEBOOK POST AGAINST TALIBAN RV TV\nതാലിബാനെതിരെ ഫേസ്ബുക്ക് പോസ്റ്റ്: എം കെ മുനീറിനും കുടുംബത്തിനും വധഭീഷണി; 'ജോസഫ് മാഷിന്റെ അവസ്ഥയുണ്ടാകും'\nപോസ്റ്റ് പിന്‍വലിച്ചില്ലെങ്കില് കൊല്ലുമെന്ന ഭീഷണിയില് ഭയമില്ലെന്നും താലിബാന് ഇസ്ലാമിക വിരുദ്ധമെന്ന നിലപാടില് ഉറച്ചുനിൽക്കുന്നതായും എം കെ മുനീര്.\nകഴിഞ്ഞ ആഴ്ചയാണ് താലിബാന് എതിര്‍ക്കപ്പെടേണ്ടവരാണെന്ന് എം കെ മുനീര് പോസ്റ്റ് ചെയ്ചത്. പോസ്റ്റിന് പിന്നാലെ കമ്ന്‍റ് ബോക്സിലും വലിയ ആക്രമണങ്ങള് ഉണ്ടായി. ഇതിന്‍റെ തുടര്‍ച്ച തന്നെയായി ഭീഷണിക്കത്തിനെയും കാണണമെന്ന് മുനീര് പറയുന്നു. താലിബാനെതിരെ മുസ്ലിം ലീഗിന് ശക്തമായ നിലപാടുകളുണ്ട്. അത് തന്നെയാണ് താനും പറയുന്നതെന്ന് മുനീര് പറഞ്ഞു. താലിബാനെ പിന്തുണക്കുന്ന നിലപാടുകളോട് യോജിക്കുന്നില്ല. പഴയ താലിബാനില് നിന്ന് എന്തെങ്കിലും മാറ്റം പുതിയ താലിബാന് ഉള്ളതായി അറിയില്ല. അത്തരം വാദം ഉയര്‍ത്തുന്നവര് പ്രതിലോമചിന്തകളെയാണ് പ്രോത്സാഹിപ്പിക്കുനതെന്ന് മുനീര് പറഞ്ഞു. താലിബാനെ പിന്തുണയ്ക്കുന്ന നിലപാടുകള് അങ്ങേയറ്റം അപകടകരമാണ്.അത്തരക്കാരുടെ പ്രത്യയശാസ്ത്രത്തോട് യോജിപ്പില്ലെന്നും മുനീര് വ്യക്തമാക്കി.\nഅങ്ങേയറ്റം രൂക്ഷമായ പ്രതിസന്ധിയിലൂടെയാണ് അഫ്ഗാൻ ജനത എന്നും കടന്നു പോയിട്ടുള്ളത്. ഇപ്പോഴിതാ അശനിപാതം പോലെ അവർക്കു മീതെ വീണ്ടും താലിബാൻ എന്ന വിപത്ത് വന്നു ചേർന്നിരിക്കുന്നു. മനുഷ്യാവകാശങ്ങളെ മാനിക്കാത്ത, വിവേചനത്തിന്റെയും തീവ്ര മത മൗലിക വാദത്തിന്റെയും അപരവത്കരണത്തിന്റെയും പ്രതിലോമ രാഷ്ട്രീയമാണ് താലിബാൻ. ഇത്തരം തീവ്രമായ മനുഷ്യ വിരുദ്ധവും സ്ത്രീവിരുദ്ധവുമായ രാഷ്ട്രീയം ജാതിയുടെയും മതത്തിന്റെയും സത്വത്തിന്റെയും പേരിൽ മുന്നോട്ട് വെക്കുന്ന എല്ലാ ഐഡിയോളജിയും അപകടകരവും ജനങ്ങളുടെ സ്വൈര ജീവിതത്തിന് വിഘാതവുമാണ്.\nഹിംസയുടെ ഇത്തരം രീതിശാസ്ത്രങ്ങൾ ഒരിടത്തും പ്രോത്സാഹിപ്പിക്കപ്പെടേണ്ടതല്ല. താലിബാൻ പ്രതിനിധാനം ചെയ്യുന്ന വിവേചനത്തിന്റെ ഹിംസാത്മക പ്രത്യയ ശാസ്ത്രത്തെ ഒരർത്ഥത്തിലും അംഗീകരിക്കാനാവില്ല. മനുഷ്യരെ വിഭജിക്കുന്ന ഒരു ഫാഷിസ്റ്റ് വർഗീയവാദത്തോടും സന്ധി ചെയ്യുന്ന പ്രശ്നമില്ല. ഏതൊരു തീവ്രതയെയും എതിർക്കുന്ന പ്രത്യേയശാസ്ത്രമാണ് ഇസ്‌ലാം. അതിന് വിരുദ്ധമായി പ്രവർത്തിക്കുന്ന എല്ലാ സംഘത്തെയും മത വിരുദ്ധവും മനുഷ്യവിരുദ്ധവും അല്ലെന്ന് പറയാൻ ആർക്കാണ് സാധിക്കുക! അഫ്ഘാൻ ജനതയോട് ഐക്യപ്പെടുന്നു.അവിടെ ജനാധിപത്യം പുനഃസ്ഥാപിക്കാൻ ലോകം മുന്നോട്ട് വരട്ടെ...\nFirst published: August 25, 2021, 16:11 IST\nafghanistanfacebook postmk muneerTaliban